নিউজিল্যান্ডের খুনিটাকে সন্ত্রাসী বলা জায়েজ হবে কি?\nBy\tTamim Hossain\t 16 Mar 2019\nনিউজিল্যান্ডের ক্রাইস্টচার্চ এলাকার আল নূর জামে মসজিদে নামাজরত মুসল্লীদের উপর হামলা হয়েছে। কাছাকাছি শহরতলি লিনউডের মসজিদেও হামলা চালানো হয়।\nসয়ংক্রিয় আগ্নেয়াস্ত্র চালিয়ে অর্ধশত মানুষকে হত্যা করা হয়েছে। হত্যাকারী ব্যক্তির ধারণকৃত ভিডিওতে দেখা গেছে, হামলাকারী স্বয়ংক্রিয় বন্দুক নিয়ে গাড়ি থেকে নেমে মসজিদের দিকে যাচ্ছেন। মসজিদের প্রবেশ কক্ষ থেকেই মুসল্লিদের ওপর নির্বিচারে বৃষ্টির মতো গুলি ছুড়তে শুরু করেন। মসজিদের ভেতর ছুটোছুটিরত মুসল্লিদের প্রতি টানা গুলি করতে থাকেন। এরপর মসজিদের এক কক্ষ থেকে অন্য কক্ষে ঘুরে ঘুরে গুলি করতে থাকেন। গুলিবিদ্ধ হয়ে যাঁরা মসজিদের মেঝেতে পড়েছিলেন, তাঁদের দিকে ফিরে ফিরে গুলি করছিলেন তিনি।\nক্রাইস্টচার্চের আল নূর মসজিদে সন্ত্রাসী হামলার পর পর ১৬/১৭ মিনিটের একটি ভিডিও সামাজিক যোগাযোগ মাধ্যমে ছড়িয়ে যায়। এতে দেখা গেছে, ঠিক যেন ভিডিও গেম খেলছে কেউ একজন। ভিডিও গেমের মতো করে একজন বন্দুকধারী স্বয়ংক্রিয় অস্ত্র দিয়ে গুলি করছে। হামলার ভিডিও দেখে ধারণা করা হচ্ছে, বন্দুকধারী হামলার আগে পুরো ঘটনাটি ভিডিও করার প্রস্তুতি নিয়েছিলেন। হয়তো তাঁর মাথায় ভিডিও ক্যামেরা বসানো ছিল। ধারণা করা যায়, হামলাকারী হামলাটি সামাজিক যোগাযোগ মাধ্যম ফেসবুকে লাইভ করেছেন। অবশ্য কিছু সময়ের ভেতরে ফেসবুক থেকে সরিয়ে দেয়া হয় সে ভিডিওটি। কিন্তু ততক্ষনে অনেকেই দেখেছেন সে ভিডিও। কেউ কেউ ডাউনলোড করে রেখে দিয়েছেন সেটি।\nঠান্ডা মাথায় যাদের খুন করা হয়েছে তাদের পরিচয় হচ্ছে তারা মুসলিম। আর যিনি বন্দুক হাতে মসজিদে ঢুকে পাইকারীভাবে খুন করলেন তার পরিচয় হচ্ছে, তিনি মুসলিম নন। ভিন্নধর্মী। যতটুকু জানা যায়, খৃষ্টান বংশোদ্ভূত। তার এই পরিচয়টির জন্য তিনি আজ অর্ধশতাধিক মানুষকে খুন করেও সন্ত্রাসী নন। জঙ্গি নন। জিহাদী কিংবা টেররিস্ট নন। বিশ্বখ্যাত মিডিয়াগুলো তাকে অন্তত একটিবারের জন্যও এসব খেতাবে ভূষিত করেনি। তারা ঘূনাক্ষরেও তাকে খৃষ্টান জঙ্গি বলেনি। ইহুদি সন্ত্রাসী তকমা লাগায়নি তার নামের সাথে।\nআচ্ছা, এই হামলাকারী ব্যক্তিটি যদি মুসলিম হতেন? তাহলে অবস্থা কি দাঁড়াতো? 'মুসলিম জঙ্গি', 'মুসলিম সন্ত্রাসী' বলে এতক্ষণে তারস্বরে চিৎকার করে করে তারা কি কান ঝালাপালা করে তুলতেন না? 'মুসলিম জঙ্গি' বলে পৃথিবীর আকাশ-বাতাস কাঁপিয়ে তুলতেন না? তাবত বিশ্বের মুসলমানদের সন্ত্রাসী হিসেবে আখ্যায়িত করার জন্য তারা কি মুখে ফেনা তুলতেন না? কেন এই দ্বিচারিতা? কেন? এই বৈষম্য কেন? 'জঙ্গি', 'সন্ত্রাসী', 'জিহাদী', 'চরমপন্থী', 'উগ্রবাদী', 'টেরোরিস্ট' শব্দগুলো কি শুধুই মুসলিমদের জন্য? এই জাতীয় শব্দাবলীর যাবতীয় পেটেন্ট কি কেবলমাত্র মুসলিম সম্প্রদায়ের জন্যই বরাদ্দকৃত? ধিক! শত ধিক! সভ্যতা নামের এমনতরো নিকৃষ্ট দুরাচারী দ্বিচারিতার প্রতি!\nবন্দুক হাতের লোকটি অমুসলিম হলে কোনো সমস্যা নেই। বিন্দুমাত্র আপত্তি নেই। 'মানসিক ভারসাম্যহীন' কিংবা 'অসংলগ্ন' অথবা এই জাতীয় কোনো অযুহাতে বাঁচিয়ে দেয়ার চেষ্টা পরিলক্ষিত হবে। তিনি মুসলমান হন? তাহলে এটা নির্ঘাৎ এক ‘জেহাদি’ সন্ত্রাসী ষড়যন্ত্র। 'জঙ্গি' অপতৎপরতা। আর একমাত্র সমাধান: তাবত বিশ্বের সকল স্থান থেকে মুসলমান খেদাও। মুসলিম জঙ্গিদের ঝেটিয়ে তাড়াও।\nএফবিআই ডেটাবেইস থেকে বের হওয়া একটা প্রতিবেদন জানাচ্ছে, ১৯৮০-২০০৫ সাল পর্যন্ত যুক্তরাষ্ট্রের মাটিতে ঘটা মাত্র ৬ শতাংশ সন্ত্রাসী ঘটনায় মুসলিম সন্ত্রাসীরা জড়িত ছিল। যুদ্ধাক্রান্ত সিরিয়াকে বাদ দিলে ২০১৬-১৭ সালেও বিশ্বের মোট সন্ত্রাসী ঘটনার বেশির ভাগই ঘটেছে অমুসলিমদের দ্বারা (গ্লোবাল টেররিজম ইনডেক্স ২০১৮)।\nনিউজিল্যান্ডের_খুনি 76 Views\n5 quick steps to know how to clean the air conditioning liters\nসকল শহীদের স্মৃতির প্রতি শ্রদ্ধাঞ্জলি -----------------------------------Shaiful Islam


নীলফামারীতে কৃষকদের মাঝে বিনামূল্যে নাবী আমনের চারা বিতরণ\n২৪ আগস্ট ২০১৭ তারিখে নীলফামারী সদর উপজেলার মশিউর রহমান ডিগ্রী কলেজ মাঠে কৃষি সম্প্রসারণ অধিদপ্তরের আয়োজনে জেলা প্রশাসন ও বাংলাদেশ কৃষি উন্নয়ন কর্পোরেশনের সহযোগিতায় ভারী বর্ষণ ও উজানের ঢলে ক্ষতিগ্রস্থ কৃষকদের মাঝে বিনামূল্যে চারা বিতরণ কার্যক্রমে প্রধান অতিথি হিসেবে উপস্থিত থেকে উদ্বোধন করেন সংস্কৃতি বিষয়ক মন্ত্রণালয়ের মন্ত্রী আসাদুজ্জামান নূর, এমপি। এ সময় তিনি ১২০ জন কৃষকের মাঝে প্রত্যেককে ১ বিঘা জমিতে লাগানো উপযোগী আমনের নাবী জাতের বিনাশাইল চারা বিতরণ করেন। নীলফামারী জেলা প্রশাসক মোহাম্মদ খালেদ রহীমের সভাপতিত্বে বিশেষ অতিথি হিসেবে উপস্থিত ছিলেন সংস্কৃতি বিষয়ক মন্ত্রণালয়ের সচিব মো. ইব্রাহিম হোসেন খান ও কৃষি মন্ত্রণালয়ের বীজ অনুবিভাগের মহাপরিচালক (অতিরিক্ত সচিব) মো. আশ্রাফ উদ্দীন আহমেদ।\nপ্রধান অতিথি সংস্কৃতি বিষয়ক মন্ত্রণালয়ের মন্ত্রী আসাদুজ্জামান নূর তাঁর বক্তব্যে বলেন, এবারের বন্যা বিগত বন্যার চেয়ে বেশ ভয়াভহ হলেও পানি দ্রুত নেমে যাওয়ায় ক্ষতি কিছুটা কম হয়েছে। বন্যায় কৃষিতে বেশ ক্ষয়ক্ষতি হয়েছে। তবে সরকার কৃষকের পাশে থেকে সাহায্যের হাত বাড়িয়ে দিয়েছে। তিনি আরও বলেন মাননীয় প্রধানমন্ত্রী কৃষকদের সব ধরণের সাহায্য-সহযোগিতা করার নির্দেশ দিয়েছেন। উপস্থিত কৃষকদের উদ্দেশ্যে বলেন, আপনাদের ঘুরে দাঁড়াতে হবে। বন্যার ক্ষতি পুষিয়ে নিতে তিনি উপস্থিত সকলকে সম্মিলিতভাবে কাজ করার আহ্বান জানান। স্বাগত বক্তব্যে কৃষি সম্প্রসারণ অধিদপ্তর নীলফামারী জেলার উপপরিচালক কৃষিবিদ গোলাম মো. ইদ্রিস জানান কৃষক ভাইদের ক্ষতি পুষিয়ে নিতে নীলফামারী জেলার ৬ উপজেলায় ভারীবর্ষণ ও উজানের ঢলে ক্ষতিগ্রস্থ মোট ৬শ জন কৃষকের মাঝে প্রাথমিক পর্যায়ে বিনামূল্যে নাবী জাতের চারা বিতরণ করা উদ্যোগ গ্রহণ করা হয়েছে।\nসংস্কৃতি বিষয়ক মন্ত্রণালয়ের সচিব মো. ইব্রাহিম হোসেন খান বলেন, বন্যায় ক্ষতিগ্রস্তদের পাশে দাঁড়াতে মাননীয় প্রধানমন্ত্রী সকল মন্ত্রণালয়কে নির্দেশ দিয়েছেন। সংস্কৃতি মন্ত্রণালয়ও ক্ষতিগ্রস্তদের পাশে দাঁড়িয়েছে। কৃষি মন্ত্রণালয়ের বীজ অনুবিভাগের মহাপরিচালক (অতিরিক্ত সচিব) মো. আশ্রাফ উদ্দীন আহমেদ বলেন কৃষি মন্ত্রণালয় নীলফামারী থেকেই সর্বপ্রথম কৃষি পুনর্বাসনের কার্যক্রম হিসেবে ধানের চারা বিতরণ করা হচ্ছে। ক্রমান্বয় সকল ক্ষতিগ্রস্ত জেলা-উপজেলায় কৃষি পুনর্বাসের আওতায় আসবে। কৃষকদের ক্ষতি পুষিয়ে নিতে যা যা করা দরকার কৃষি মন্ত্রণালয় সে উদ্যোগ ও পরিকল্পনা গ্রহণ করেছে। আলোচনা অনুষ্ঠানের সভাপতি নীলফামারী জেলা প্রশাসক মোহাম্মদ খালেদ রহীম বলেন, বন্যায় ক্ষতিগ্রস্ত কৃষকদের সহায়তার জন্য এডিপি বাজেট থেকে বরাদ্দ দেয়ার পরিকল্পনা নেয়া হয়েছে। অন্যান্যদের মাঝে বক্তব্য রাখেন পৌর মেয়র কৃষিবিদ দেওয়ান কামাল আহমেদ।\nঅন্যদিকে বিকেলে কৃষি মন্ত্রণালয়ের বীজ অনুবিভাগের মহাপরিচালক (অতিরিক্ত সচিব) মো. আশ্রাফ উদ্দীন আহমেদ সৈয়দপুর উপজেলার কামারপুকুর ডিগ্রী কলেজ মাঠ থেকে ১শ জন ক্ষতিগ্রস্ত কৃষকের মাঝে আমনের নাবী জাতের বিনাশাইল চারা বিতরণ করেন। এ সময় উপস্থিত ছিলেন সৈয়দপুর উপজেলা চেয়ারম্যান মোকছেদুল মোমেনিন।


৪৯৯\tপঠিত ০ ... ১৭:১৭, জুলাই ১৬, ২০১৯\nকাঙ্গালিনী সুফিয়া পরাণের বান্ধবের কারণে বুড়ি হওয়ার কথা বললেও, সোশ্যাল মিডিয়ার মানুষজন একটি অ্যাপের সাহায্য নিয়ে সেকেন্ডের ব্যবধানেই বুড়ো হওয়ার স্বাদ নিতে পারছেন। ফেসঅ্যাপ নামক একটি অ্যাপ দিয়ে ছবি তুলার পর তা এলগরিদমের সাহায্যে বৃদ্ধ করে দেয়। অগণিত মানুষকে বৃদ্ধ বানিয়ে দিলেও চিরতরুণ আফগান অলরাউন্ডার রশিদ খানের বয়সকে কোনভাবেই বাড়াতে পারছে না অ্যাপটি। ফেসঅ্যাপের এক ডেভেলপার এক বিবৃতিতে তাদের এই অক্ষমতার কথা জানিয়েছেন।\nচমকপ্রদ এই ফিচারটি বছর দু-এক আগে একবার ভাইরাল হলেও এ বছরে এসে আবার পেয়েছে জনপ্রিয়তা। ভবিষ্যতে পাকা চুল আর চেহারায় ভাঁজ থাকলেও শেষ বয়সে ‘কিউট’ বুড়োই হতে পারবেন, এমন আশায় ফেসবুকাররা নিজেদের বৃদ্ধায়নের ছবি পোস্ট করছেন ফেসবুকে। জয়া আহসান-পূর্ণিমার মতো চিরসবুজ তারকাদের বয়স বাড়িয়ে দিতে পারলেও ফেসঅ্যাপ কেন রশিদ খানকে বুড়ো বানাতে পারছে না তা নিয়তে জনমনে সৃষ্টি হয়েছে কৌতূহল।\nশুধু ফেসঅ্যাপ কর্তৃপক্ষই নয়, বেশ কিছু ফেসবুকাররাও রশিদ খানের চেহারা ফেসঅ্যাপে বুড়ো বানাতে ব্যর্থ হয়েছেন। সামিউল আজিজ সিয়াম স্ট্যাটাস দেন, 'রশিদ খানের ছবি ফেসঅ্যাপে বুড়া বানাতে দিলাম, মোবাইলটাই হ্যাং করলো।' তৌকির আহমেদ লেখেন, 'এতদিন ক্যালকুলেটরে সিনট্যাক্স ইরর দেখছিলাম, এই প্রথম কোনো অ্যাপে সিনট্যাক্স ইরর পেলাম। রশিদ খান সত্যিই এক বিস্ময়!'\nবিষয়টি নিয়ে ফেসঅ্যাপের এই ডেভেলপার বলেন, ‘আমি কিংবা আমার এলগরিদম কেউই কিছু বুঝতে পারছি না। পূর্ণিমা, জয়া আহসান তাদের ছবিকেও বয়স্ক বানিয়ে দেওয়া গেল! অথচ রশিদ খানের ছবি দেওয়ার পর আমার অ্যাপটাই ক্র্যাশ করে ফেলল!’ কেন এমন হচ্ছে, এ ব্যাপারে তার মতামত জানতে চাইলে তিনি তেমন কোন মন্তব্য করতে রাজি হননি। বিষয়টি নিয়ে জনৈক ইনস্টাগ্রাম বিউটিশিয়ান বলেন, ‘বয়স বেড়ে চলা একটি প্রাকৃতিক বিষয়। যেখানে প্রকৃতিই পারছে না রশিদ খানের বয়স বাড়াতে, সেখানে এই সামান্য অ্যাপ কী করে পারবে?’\nস্বয়ং রধিদ খানের সাথে যোগাযোগ করা হলে দুনিয়াকাঁপানো এই অলরাউন্ডার eআরকিকে বলেন, ‘ছিদ্রান্বেষণকারী মানুষ সবসময়ই সন্দেহ করে আসছে, কী করে আমি ৯২ এর বিশ্বকাপ লাইভ দেখেও এখনো বিশ বছর বয়সে আটকে আছি! এখন তো বিশ্বাস হলো? এই অ্যাপেও আমার কিছু হচ্ছে না।’ তিনি আরও বলেন, ‘সবার অংক মিললেও কাজী মারুফের যেমন অংক মিলে না, তেমনি আমার বয়সটাও বাড়ে না। বোর্ড পরীক্ষার সময়ও আমার বয়স বাড়ানো কমানো যায় নাই! আমার বলের মতো এটিও একটি রহস্য।’


হস্তমৈথুন করলে কি কোন সমস্যা হয়? সঠিক সমাধান জেনে নিন !\nহস্তমৈথুন এমন একটি অভ্যাস যা একবার কাউকে পেয়ে বসলে ত্যাগ করা খুবই কষ্টকর হয়ে দাড়ায়। শুধু তাই না অভ্যাসটিই এক সময় অনেকের যৌন জীবন বিপর্যস্ত করে তুলে। হস্তমৈথুনের কারণে দুই ধরনের সমস্যা হয়—(১)মানসিক সমস্যা। (২)শারীরিক সমস্যা।\nPrevious: আমার পেনিস খুবই ছোট এবং চিকন,এটা সহজে বড় এবং মজবুত ও মোটা করার উপায় কি?\nNext: স্ত্রীর বান্ধবীর সাথে দৈহিক সম্পর্কে জড়িয়ে গেছি…এখন আমি কী করব ?


প্রতিবেদনের মধ্যে ক্রিস গেইলের টুইট জুড়ে দেওয়ার কী অর্থ? -Deshebideshe\n‘প্রতিবেদনের মধ্যে ক্রিস গেইলের টুইট জুড়ে দেওয়ার কী অর্থ?’\nঢাকা, ২৪ আগষ্ট- সময়টা ২০১১ সাল। উপমহাদেশে চলছে ক্রিকেট বিশ্বকাপের আসর। সেবার গ্রুপ পর্বের ম্যাচে ওয়েস্ট ইন্ডিজের বিপক্ষে মাত্র ৫৮ রানে অলআউট হয়ে যায় বাংলাদেশ ক্রিকেট দল। মিরপুর শেরে বাংলা জাতীয় ক্রিকেট স্টেডিয়ামে পাওয়া সেই লজ্জার জের ধরে ক্যারিবিয়ান দলের বাস লক্ষ্য করে ইট-পাটকেল ছুড়েছিল অতি উৎসাহী কিছু দর্শক।\nক’দিন আগেই বাংলাদেশের নিরাপত্তা পরিস্থিতি পর্যবেক্ষণ করে যাওয়া ইংল্যান্ড অ্যান্ড ওয়েলস ক্রিকেট বোর্ডের (ইসিবি) তিন সদস্যের নিরাপত্তা বিষয়ক প্রতিনিধি কমিটি পাঁচ বছর আগের এই ঘটনাকে যথেষ্ট আমলে নিচ্ছে। এমনটা দাবি করেছে শীর্ষস্থানীয় ব্রিটিশ গণমাধ্যম ডেইলি টেলিগ্রাফ।\nইসিবির নিরাপত্তা বিষয়ক কমিটির প্রধান রেগ ডিক্যাসনের কাছে এই সফরের সবচেয়ে বিপজ্জনক মনে হয়েছে বিমানবন্দর থেকে হোটেলের পথটুকু। কারণ, এশিয়ার এমন জনবহুল একটি শহরে শত শত সুউচ্চ ভবনের কারণে নিরাপত্তার জন্য সবদিকে লক্ষ্য রাখাটাও অনেক কঠিন ব্যাপার। আর নিজের রিপোর্টে তিনি ওয়েস্ট ইন্ডিজের বাসে পাঁচ বছর আগের ওই হামলা নিয়ে করা ক্রিস গেইলের ওই টুইটটাও যোগ করে দিয়েছেন।\nক্রিস গেইলের সেই টুইট।\nযদিও ফিরে গিয়ে তিনি নিজের প্রতিবেদনে এ রকম কিছু লিখতে পারেন বলে বাংলাদেশ ক্রিকেট বোর্ডের (বিসিবি) সংশ্লিষ্ট অনেকে বিশ্বাস করেন না। নিরাপত্তা প্রতিনিধিদলের সঙ্গে প্রায় সময়ই দেখা যাওয়া এক বিসিবি পরিচালক তো এ কথাও বলে ফেলেছেন, ‘টেলিগ্রাফের প্রতিবেদনকে পাত্তা দেওয়ার কিছু দেখছি না। কারণ যা বোঝানোর আমরা ইসিবিকেই বুঝিয়ে দিয়েছি। কাজেই আমরা তখনই কিছু বলব, যখন ইসিবি কোনো মন্তব্য করবে।’\nএমনকি টেলিগ্রাফের প্রতিবেদনের উদ্দেশ্য নিয়েও প্রশ্ন তুলেছেন নাম প্রকাশে অনিচ্ছুক ওই পরিচালক, তিনি বলেন, ‘প্রতিবেদনের মধ্যে ক্রিস গেইলের টুইট জুড়ে দেওয়ার কি অর্থ? যেখানে আইসিসিই বিষয়টিকে খুব একটা গুরুত্ব দেয়নি, সেখানে এত দিন পর এসব টেনে আনার মানেই হলো উদ্দেশ্য ভালো নয়।’\nদ্য টেলিগ্রাফের সেই প্রতিবেদন।\nজানিয়ে রাখা ভাল, তিনটি ওয়ানডে এবং দুইটি টেস্ট খেলতে আগামী ৩০ সেপ্টেম্বর বাংলাদেশে সফর করার কথা ইংল্যান্ড জাতীয় ক্রিকেট দলের। কিন্তু, গত জুলাইয়ে গুলশানের হলি আর্টিজান রেস্টুরেন্টে পাঁচজন জঙ্গীর হাতে ১৭ জন বিদেশি নিহত হওয়ার পর ঝুঁকির মুখে পড়ে এই সফর।\nবাংলাদেশে আদৌ ঝুঁকি আছে কি না সেটা বুঝতে গত ১৭ আগস্ট বাংলাদেশে চারদিনের সফরে আসেন ইসিবির নিরাপত্তা বিষয়ক পরামর্শক রেগ ডিক্যাসন, প্রফেশনাল ক্রিকেট অ্যাসোসিয়েশনের (পিসিও) প্রধান নির্বাহী ডেভিড লেদারডেল ও ইসিবির ক্রিকেট অপারেশন্স ডিরেক্টর জন ক্যার।\nদেশে ফিরে তারা এখনও ইসিবির কাছে চূড়ান্ত রিপোর্ট জমা দেয়নি। সেকারণেই, বাংলাদেশ ক্রিকেটের সর্বোচ্চ নিয়ন্ত্রক সংস্থা বিসিবি এখন অবধি দ্য টেলিগ্রাফের ওই রিপোর্টে উদ্বিগ্ন নয়।


রোহিঙ্গা প্রত্যাবাসনে ভারত কাজ করছে: ত্রাণ প্রতিমন্ত্রী || Somoynews.tv\nরোহিঙ্গা প্রত্যাবাসনে ভারত কাজ করছে: ত্রাণ প্রতিমন্ত্রী\nমানবিক সহায়তার পাশাপাশি রোহিঙ্গা প্রত্যাবাসনে ভারত কাজ করছে বলে জানিয়েছেন দুর্যোগ ব্যবস্থাপনা ও ত্রাণ প্রতিমন্ত্রী ডা. এনামুর রহমান।\nবৃহস্পতিবার (২৭ ফেব্রুয়ারি) দুপুরে কক্সবাজারের উখিয়ার কুতুপালং ক্যাম্পে রোহিঙ্গাদের মাঝে ভারত সরকারের দেয়া সেলাই মেশিন বিতরণ অনুষ্ঠানে একথা বলেন তিনি।\nএ সময় ভারতের হাইকমিশনার রিভা গাঙ্গুলী দাশ বলেন, রোহিঙ্গা সংকট মোকাবেলায় তার দেশ বাংলাদেশের পাশে থাকবে। পরে এক হাজার রোহিঙ্গাদের হাতে সেলাই মেশিন, ৯৯ পরিবারকে ফ্যামিলি টেন ও ৩২ পরিবারকে রেসকিউ কিট তুলে দেন তারা।\nএসময় প্রতিমন্ত্রী ডা. এনামুর রহমান বলেন, ২০১৯ সাল থেকে রোহিঙ্গা প্রত্যাবাসনে ভারত আমাদের বিভিন্ন ভাবে সার্বিক সহযোগিতা করে আসছে। এবং এ বিষয়ে মিয়ানমার সরকারের সঙ্গে তারা কথা বলেছে। রোহিঙ্গা যেনো ফিরে যেতে পারে সে জন্য সেখান এক ঢাউন শিল্প এলাকা গড়ে তুলেছেন।\nএদিকে, বাংলাদেশে নিযুক্ত ভারতীয় হাইকমিশনার রিভা গাঙ্গুলী দাশ বলেন, আমরা সব সময়ই চেয়েছি যে রোহিঙ্গা নিজেদের দেশে ফিরে যাক। এবং সেখানে রোহিঙ্গাদের জন্য বাড়িতে বানাতেও আমরা সাহায্য করেছি।


৩০ মার্চ ২০২০, ১৩:৩৯\nকরোনাভাইরাসের কারণে বিচ্ছিন্ন হয়ে পড়েছে প্রায় গোটা পৃথিবী। জরুরি প্রয়োজন ছাড়া কেউ বাসা থেকে বের হতে পারছেন না। এই অবস্থায় বেকার হয়ে পড়েছেন লাখ লাখ প্রবাসী। বেশি সংকটে পড়েছেন বিভিন্ন দেশে অবৈধভাবে অবস্থান করা বাংলাদেশিরা।\nজনশক্তি, কর্মসংস্থান ও প্রশিক্ষণ ব্যুরো (বিএমইটি) সূত্র বলছে, প্রায় ১ কোটি বাংলাদেশি বিশ্বের বিভিন্ন দেশে থাকেন। এঁদের একটি বড় অংশ কাজ করে চুক্তিভিত্তিক। এ ছাড়া কয়েক লাখ আছেন, যাঁদের বৈধ কাগজপত্র নেই। তাঁরা দৈনিক ভিত্তিতে কাজ করেন। এখন তাঁদের আয় পুরোপুরি বন্ধ।\nমধ্যপ্রাচ্যের বিভিন্ন দেশে প্রায় ৫০ লাখ প্রবাসী কাজ করেন। গত বছরও বিদেশে যাওয়া কর্মীদের মধ্যে প্রায় ৯০ শতাংশ গেছেন মধ্যপ্রাচ্যে। মধ্যপ্রাচ্যের বাইরে সবচেয়ে বেশি প্রবাসী থাকেন মালয়েশিয়া, সিঙ্গাপুর, মালদ্বীপ ও ইতালি। সব কটি দেশ করোনাভাইরাসে আক্রান্ত। সবাই গৃহবন্দী হয়ে আছেন। ছোট আকারের বিভিন্ন ব্যবসার সঙ্গে যাঁরা জড়িত, তাঁরা পুঁজি হারানোর শঙ্কায় আছেন। এসব দেশের প্রবাসীরা বলছেন, বাইরে সব কাজ বন্ধ। অল্প কিছু জমা টাকা দিয়ে দিন পার করছেন। সামনে বড় ধরনের সংকটে পড়ার শঙ্কায় আছেন প্রবাসীরা।\nবেসরকারি খাতের জনশক্তি রপ্তানিকারকদের সংগঠন বায়রার মহাসচিব শামীম আহমেদ চৌধুরী প্রথম আলোকে বলেন, সবার আগে প্রবাসীদের নিরাপদ থাকা জরুরি। ক্ষতিগ্রস্তদের সহায়তার বিষয়ে সরকারের সঙ্গে সমন্বিতভাবে কাজ করবে বায়রা।\nসামাজিক যোগাযোগমাধ্যম ফেসবুকে ‘আমরা সৌদি আরবপ্রবাসী বাংলাদেশি’ নামের ফেসবুক গ্রুপে সাদিকুর রহমান লিখেছেন, অবৈধ কর্মীদের জন্য কোনো কাজের সুযোগ আছে কি না। আরেক প্রবাসী মো. রাসেল লিখেছেন, তাঁরা দুজন কর্মী কোনো কাজ না পেয়ে বিপদে আছেন। সোহাগ নামের একজন লিখেছেন, তিন মাসের ভিসায় আড়াই মাস আগে সৌদি আরবে গেছেন। কোনো কাজ পাননি, তাই ভিসার মেয়াদ বাড়বে না। এখন দেশে ফেরার উপায় খুঁজছেন। মো. রাকিব মিয়া লেখেন, তিনিও কোনো কাজ পাচ্ছেন না। তবে সৌদি সরকার প্রবাসী কর্মীদের জন্য নতুন একটি ঘোষণা দিয়েছে গত শনিবার। কর্মীরা চাইলে এখন আবেদন করে মালিক (কফিল) পরিবর্তন করতে পারবেন। তবে একই প্রতিষ্ঠানের ২০ শতাংশের বেশি কর্মী এ সুযোগ নিতে পারবেন না।\nপ্রবাসীদের অনেকেই বিদেশে চুক্তি-ভিত্তিক কাজ করেন। আয় বন্ধ, করোনায় আক্রান্তের ভয় নিয়ে কাটছে সময়।\n‘মালয়েশিয়াপ্রবাসী হেল্পলাইন’ নামের ফেসবুক গ্রুপে দেশটির এক প্রবাসী আরিফ খান লিখেছেন, ‘খুব সমস্যার মধ্যে পড়ে গেছি, একটি কাজ দরকার।’ এমন আরও অনেকেই কাজ চেয়ে পোস্ট দিয়েছেন এ গ্রুপে। এর উত্তরে একাধিক প্রবাসী লিখেছেন, কোথাও কাজ নেই।\nকুয়েতে আড়াই লাখের মতো প্রবাসী বাংলাদেশি আছেন, যার মধ্যে প্রায় ৫ হাজার ছোট-বড় ব্যবসায়ী। ইতালিতে ১ লাখ ৪৫ হাজার বৈধ প্রবাসী আছেন বলে জানা গেছে। এর বাইরে আরও প্রায় ১ লাখ অবৈধভাবে আছেন, তাঁরা আতঙ্কে দিন পার করছেন। ইতালির বিভিন্ন শহরের সড়কে অন্তত ১ লাখ প্রবাসী ভ্রাম্যমাণ ব্যবসা করতেন। তাঁরা এখন ঘর থেকেই বের হতে পারছেন না।\nইতালিপ্রবাসী কমিউনিটি নেতা তুহিন মাহমুদ প্রথম আলোকে বলেন, বৈধ কর্মীরা সরকারের কাছ থেকে নানা সুবিধা পাবেন। কিন্তু অবৈধ কর্মীরা ভয়ে লুকিয়ে আছেন। ধরা পড়ে যাওয়ার ভয়ে চিকিৎসা নিতেও ভয় পাচ্ছেন।\nব্র্যাক অভিবাসন কর্মসূচির প্রধান শরিফুল ইসলাম প্রথম আলোকে বলেন, প্রবাসীদের অর্ধেকের বেশি চুক্তিভিত্তিক কাজ করেন। তাঁরা আর্থিকভাবে বড় ধরনের ক্ষতির মুখে পড়বেন। সংশ্লিষ্ট দেশের দূতাবাসগুলোর উচিত, ক্ষতিগ্রস্তদের তথ্য সংগ্রহ করে রাখা, যাতে পরবর্তী সময় তাঁদের নানাভাবে সহায়তা করা যায়।\nপ্রবাসীদের পরিস্থিতি নজরদারির জন্য অংশীজনদের সমন্বয়ে একটি মনিটরিং কমিটি করেছে প্রবাসী মন্ত্রণালয়। এ কমিটি বলছে, অনেক জায়গায় নিয়োগকর্তার কাছ থেকে প্রবাসীরা সহায়তা পাচ্ছেন। যাঁরা নিয়মিত কর্মী নন, তাঁরা দুশ্চিন্তায় আছেন। দূতাবাস ২৪ ঘণ্টা হটলাইন সেবা দিচ্ছে।\nমনিটরিং কমিটির ফোকাল পারসন মন্ত্রণালয়ের অতিরিক্ত সচিব আহমেদ মুনিরুছ সালেহীন প্রথম আলোকে বলেন, বিদেশের সব মিশন ও শ্রম বিভাগ থেকে নিয়মিত তথ্য নেওয়া হচ্ছে। ক্ষতিগ্রস্ত প্রবাসীদের খাদ্য, আবাস, ওষুধ ও অন্যান্য প্রয়োজনে আর্থিক সহায়তা দেবে সরকার।\nকর্মসংস্থান রপ্তানি প্রবাসী জনশক্তি বেকারত্ব প্রবাসী শ্রমিক


জাতির পিতার শততম জন্মবার্ষিকী আজ | Daily Sunshine\nসানশাইন ডেস্ক : জাতির জনকের শততম জন্মবার্ষিকী আজ। বিপুল আনন্দ মহা উৎসবের সেই মাহেন্দ্রক্ষণ এলো। আজ ১৭ মার্চ বুধবার সংগ্রামে সিদ্ধপুরুষ জাতির পিতা বঙ্গবন্ধু শেখ মুজিবুর রহমানের জন্মের প্রথম শুভক্ষণ। দু’ হাজার বছরের একাগ্র সাধনার ফলে বাঙালী লাভ করেছিল মুজিব নামের অমূল্য কণ্ঠহার। বাঙালিত্বের মহান সাধক, সর্বকালের সর্বশ্রেষ্ঠ বাঙালী, রাজনীতির কবি, লোকনায়ক, গ্রীক পুরানের বীর, বাংলার প্রমিথিউস- অভিবাদন আপনাকে। শুভ জন্মদিন, প্রিয় পিতা!\nপর্ণমোচী বৃক্ষের ঝরাপাতা, ধানম-ি লেকের শান্ত জলরাশি, ছায়া সুশীতল টুঙ্গিপাড়ার গ্রাম, জল হাওয়া আজ জয় ঘোষণা করছে তোমার। চেতনার অনুর্বর ভূমিতে জন্ম নেয়া ফলবান বৃক্ষ তুমি। মহাকালের সোনার তরী তোমার দেয়া ফলে ফসলে ভরা। গোটা জাতি মুখরিত ‘জয় বঙ্গবন্ধু’ সেøাগানে।\nবসন্তে রমনায় ফোটা সব রঙিন সুগন্ধি ফুল আজ তোমার অর্ঘ্য। গাঁয়ের ঝিলে ফোটা শাপলা যেন তোমার মুখের হাসি। দোয়েলের উড়ে বেড়ানোতে তুমি। তুমি বাউলের একতারায়। মিছিলে, প্রতিবাদী সেøাগানে, সংগ্রামে তুমি। ‘শোন একটি মুজিবরের থেকে লক্ষ মুজিবরের কন্ঠস্বরের ধ্বনি প্রতিধ্বনি আকাশে বাতাসে উঠে রণি…বাংলাদেশ, আমার বাংলাদেশ।’ বঙ্গবন্ধু ও বাংলাদেশ আজ আবারও মিলেমিশে একাকার। বাঙালীর গণমুখী উদার অসাম্প্রদায়িক ধর্মনিরপেক্ষ মানবিক ও সমন্বয়ধর্মী সংস্কৃতির উজ্জ্বল প্রতিভূ হয়ে হৃদয়ে আসন পেতেছেন তিনি।\nশেখ মুজিবুর রহমান ১৯২০ সালের আজকের দিনে ফরিদপুর জেলার গোপালগঞ্জ মহকুমার টুঙ্গিপাড়া গ্রামে জন্মগ্রহণ করেন। বাংলার মাটি, বাংলার জল, বাংলার বায়ু, বাংলার ফলÑ/পুণ্য হউক, পুণ্য হউক, পুণ্য হউক…। দিনটি মহা পুণ্যের, পূর্ণতার। বেঁচে থাকলে আজ ১০০ বছর পূর্ণ করতেন পিতা। দৃশ্যপটে তিনি নেই। বাঙালীর অস্তিত্বের সবটুকুজুড়ে আছেন। এই ইতিহাস ভুলে যাব আজ, আমি কি তেমন সন্তান?/যখন আমার জনকের নাম শেখ মুজিবুর রহমান…। জনক শেখ মুজিব বাঙালীর চেতনায় বেঁচে আছেন। নিজের জন্মদিন নিয়ে তিনি বলেছিলেন, আমার আবার জন্মদিন কি? আমার জীবন নিবেদিত আমার জনগণের জন্যে। আমি যে তাদেরই লোক। আর মুজিবের হয়ে কবি বলছেন, কে আছেন?/দয়া করে আকাশকে একটু বলেন,-/সে সামান্য উপরে উঠুক,/আমি দাঁড়াতে পারছি না।’\n৫৬ হাজার বর্গমাইলের শ্যামল প্রান্তরে মুজিবের দীর্ঘ ছায়া। পবিত্র পদচিহ্ন। আজ তাই হাসিমুখে জন্মোৎসবে যোগ দেয়ার দিন। গত বছর এই দিনে শুরু হয়েছিল মুজিবর্ষ উদ্যাপন। বছরব্যাপী আয়োজনে ক্ষণজন্মা নেতা দাতা ত্রাতার প্রতি শ্রদ্ধা ভালবাসা জানায় কৃতজ্ঞ জাতি। আজ থেকে শুরু হচ্ছে শেষ দশদিনের সরকারী অনুষ্ঠানমালা। দেশী বিদেশী বিশিষ্ট অতিথি ও রাষ্ট্র ও সরকার প্রধানদের উপস্েিথিত উদ্যাপন করা হবে মহা উপলক্ষ্য।\nআশার কথা যে, এমন এক সময়ে বঙ্গবন্ধুর জন্মশতবার্ষিকী উদ্যাপিত হচ্ছে যখন তাঁরই উদার অসাম্প্রদায়িক রাজনৈতিক দর্শনে চমৎকার ঘুরে দাঁড়িয়েছে দেশ। ইতিহাস বিকৃতকারীরা আঁস্তাকুড়ে নিক্ষেপিত হয়েছে। প্রায় নিশ্চিহ্ন স্বাধীনতাবিরোধী অপশক্তি। বঙ্গবন্ধুর স্বপ্নের সোনার বাংলা গড়ার কাজে নতুন গতি এসেছে। একই সময় চলছে ষড়যন্ত্র। পাকিস্তানী চিন্তার রাজনীতি প্রতিক্রিয়াশীল ধর্মীয় গোষ্ঠী গণমানুষের জীবনের স্বাভাবিক ছন্দ নষ্ট করার অপচেষ্টা করছে। এমন বাস্তবতায় সকল ষড়যন্ত্র পেছনে ফেলে বঙ্গবন্ধুর ডাক দেয়া মুক্তির সংগ্রামকে এগিয়ে নেয়ার সাধনায় শপথে উদ্যাপিত হবে মুজিব জন্মশতবার্ষিকী।\nশেখ মুজিবুর রহমান আদর্শ রাজনীতির প্রতীক। দেশের জন্য দেশের মানুষের জন্য যে রাজনীতি, তা আসলে কী? কেমন হয়? আজকের রাজনীতি দেখে হয়তো উত্তর পাওয়া যায় না। ফিরতে হয় সেই বঙ্গবন্ধুর কাছেই। দেশের জন্য রাজনীতি করতে গিয়ে, জনগণের অধিকারের প্রশ্নে আপোসহীন অবস্থান গ্রহণ করায় ১৪ বছর কারাগারে কাটাতে হয় তাকে। দেশ ও জনগণের প্রতি কমিটমেন্ট, নেতৃত্বের গুণ শেখ মুজিবুর রহমানকে সমকালীন অন্য রাজনীতিকদের চেয়ে আলাদা করে তোলে। তার মাঝে ছিল বিরল সম্মোহনী ক্ষমতা। অদ্ভুত এক আকর্ষণ ছিল। সব মিলিয়ে বাঙালীর প্রাণের স্পন্দন হয়ে ওঠেন তিনি। ঐক্যের প্রতীক হয়ে ওঠেন। দেশপ্রেমের বোধ, জাতীয় চেতনা জাগ্রত করতে বড় ভূমিকা রাখেন তিনি। বাঙালীর মন ও মানস গঠনে তাঁর ছিল অসামান্য অবদান। প্রাচীন বাঙালী সভ্যতার আধুনিক রূপকার তিনি। বাংলাদেশ রাষ্ট্রের মহান স্থপতি। বাঙালী জাতিসত্তাকে রাষ্ট্রীয় পর্যায়ে প্রতিষ্ঠিত করেছিলেন তিনি। এর আগে হাজার বছরের ইতিহাসে বাঙালীর আলাদা কোন স্বাধীন রাষ্ট্র ছিল না। এমনকি বাংলার শেষ স্বাধীন নবাব সিরাজউদ্দৌলা ছিলেন অবাঙালী। স্বদেশী যুগের বাঙালী জাতীয়তাবাদীরা বিশ্বাসী ছিলেন ভারতীয় জাতীয়তাবাদে। বিপরীতে বাঙালীর জন্য বাংলাদেশ নামের স্বতন্ত্র রাষ্ট্র প্রতিষ্ঠা করে ইতিহাস রচনা করেন শেখ মুজিব। তিনি যখন বয়সে তরুণ তখন নেতাজী সুভাষচন্দ্র বসু ভারতবর্ষকে স্বাধীন করার সশস্ত্র সংগ্রাম শুরু করেছিলেন। দেশপ্রেমিক ও অসীম সাহসী নেতার এই স্বপ্ন পূরণ হয়নি। শেরে বাংলা এ কে ফলুল হক, হোসেন শহীদ সোহরাওয়ার্দী, মাওলানা ভাসানীরও ছিল অযুত সংগ্রাম। কিন্তু চূড়ান্ত যে চাওয়া, যে স্বপ্ন পূরণ করতে সক্ষম হয়েছিলেন বঙ্গবন্ধু। তার সাফল্য যে কোন বিবেচনায় ছিল ঈর্ষণীয়। যুক্তরাষ্ট্রের সঙ্গে জর্জ ওয়াশিংটনের, ভারতের সঙ্গে মহাত্মা গান্ধীর, চীনের সঙ্গে মাও সেতুংয়ের, সাবেক সোভিয়েত ইউনিয়নের সঙ্গে লেনিনের নাম যেভাবে জড়িয়ে আছে, বাংলাদেশের সঙ্গে বঙ্গবন্ধু শেখ মুজিবের নামও সেভাবে অবিচ্ছেদ্য সত্তা হয়ে মিলে মিশে আছে।\nবাঙালীকে সংগঠিত করেছিলেন। প্রস্তুত করেছিলেন মুক্তিযুদ্ধের জন্য। তারও আগে ভাষার অধিকার আদায়ের লড়াইয়ে সক্রিয়ভাবে অংশগ্রহণ করেন। নেতৃত্ব দিয়ে এগিয়ে নিয়ে যান।\nতবে হঠাৎ করে নয়, কারও দানে বা দয়ায় নয়, দেশপ্রেমের দীর্ঘ তপস্যা শেখ মুজিবকে বাঙালীর নেতা হিসেবে প্রতিষ্ঠিত করেছে। একেবারে শৈশব থেকেই নেতৃত্বের গুণাবলী নিয়ে বিকশিত হতে থাকেন তিনি। অবিভক্ত ভারতবর্ষে ছাত্র রাজনীতি দিয়ে শুরু। ১৯৪৭ সালে দেশ ভাগের পর পূর্ব পাকিস্তান মুসলিম ছাত্রলীগ গঠনে বড় ভূমিকা রাখেন তিনি। পরবর্তীতে ১৯৪৯ সালে নবগঠিত পূর্ব পাকিস্তান আওয়ামী মুসলিম লীগের যুগ্ম সম্পাদক নির্বাচিত হন। ১৯৫৩ সালে হন সাধারণ সম্পাদক। ১৯৬৬ সালে আওয়ামী লীগের সভাপতি পদ অলঙ্কৃত করেন। শত নির্যাতন সহ্য করেও পূর্ব পাকিস্তানের জনগণের স্বার্থ রক্ষার আন্দোলন অব্যাহত রাখেন। পশ্চিম পাকিস্তানীদের শাসন শোষণের বিরুদ্ধে গণজোয়ার সৃষ্টি করে পেশ করেন ঐতিহাসিক ছয় দফা। ১৯৬৬ সালে তার উত্থাপিত ছয় দফা দাবি ছিল বাঙালীর মুক্তির সনদ। এর পর আগরতলা ষড়যন্ত্র মামলা। ’৬৯ -এর গণঅভ্যুত্থানসহ নানা ঘটনাবলীর মধ্য দিয়ে বাঙালীর একক ও অপ্রতিদ্বন্দ্বী নেতা হয়ে ওঠেন তিনি। মুজিবের নেতৃত্বাধীন আওয়ামী লীগ বাংলাদেশের সমস্ত জনগণের রাজনৈতিক প্ল্যাটফর্মে পরিণত হয়।\nএরই মাঝপথে ১৯৭৫ সালের ১৫ আগস্ট বাঙালীর অবিসংবাদিত নেতাকে চিরতরে থামিয়ে দেয়া হয়। এ দেশেরই একদল বিশ্বাসঘাতক দেশী-বিদেশী ষড়যন্ত্রকারীদের সহায়তায় নির্মম নিষ্ঠুরভাবে হত্যা করে তাকে। সপরিবারে নিহত হন জাতির জনক। এই রক্তাক্ত বেদনাবিধুর ইতিহাস, এই কারবালা বাঙালীর বুকে চির ক্ষত এঁকে দিয়েছে। কলঙ্ক মুছবে না, ঘুচবে না কোনদিন। তবুও অযুত চেষ্টা। ফিরে পাওয়ার আকুতি। এ আকুতির মাঝেই বেঁচে আছেন শেখ মুজিব। অন্নদাশঙ্কর রায়ের ভাষায়: যতকাল রবে পদ্মা যমুনা গৌরী মেঘনা বহমান/ততকাল রবে কীর্তি তোমার শেখ মুজিবুর রহমান…। আরও সরল ভাষায় মহাদেব সাহা লিখেছেন: এই যে প্রতিদিন বাংলার প্রকৃতিতে ফুটছে নতুন ফুল/শাপলা-পদ্ম-গোলাপ-সেই গোলাপের বুক জুড়ে/ফুটে আছে মুজিবের মুখ।\nরাষ্ট্রপতির বাণী : বঙ্গবন্ধুর জন্মশতবার্ষিকী ও জাতীয় শিশু দিবস উপলক্ষে বাণী দিয়েছেন রাষ্ট্রপতি মোঃ আবদুল হামিদ। মঙ্গলবার দেয়া বাণীতে তিনি বলেন, ১৭ মার্চ বাঙালী জাতির ইতিহাসে এক অবিস্মরণীয় দিন। রাজনীতিতে বঙ্গবন্ধু ছিলেন নীতি ও আদর্শের প্রতীক। মহান নেতার আদর্শ বাঙালী জাতির চিরন্তন প্রেরণার উৎস। তিনি আমাদের শিখিয়েছেন কীভাবে শত বাধা বিপত্তি পেরিয়ে লক্ষ্যে পৌঁছা যায়। মুক্তিযুদ্ধের চেতনায় ঐক্যবদ্ধ হয়ে বঙ্গবন্ধুর অসমাপ্ত কাজ সম্পাদনে সকলের সচেতন প্রয়াস প্রত্যাশা করেন রাষ্ট্রপতি।\n১০ দিনব্যাপী উদ্যাপন আজ শুরু : জাতির পিতার জন্মশতবার্ষিকী উপলক্ষে সরকারীভাবে বর্ণাঢ্য কর্মসূচী গ্রহণ করা হয়েছে। আজ বিকেলে রাজধানীর প্যারেড স্কয়ারে ১০ দিনব্যাপী অনুষ্ঠানমালার সূচনা করা হবে। আজকের অনুষ্ঠানে প্রধান অতিথি হিসেবে উপস্থিত থাকবেন রাষ্ট্রপতি মোঃ আবদুল হামিদ। সভাপতিত্ব করবেন প্রধানমন্ত্রী শেখ হাসিনা। বিশেষ অতিথি থাকবেন মালদ্বীপের রাষ্ট্রপতি ইবরাহীম মু. সালেহ। চীনের প্রেসিডেন্ট শি জিনপিং ও কানাডার প্রধানমন্ত্রী জাস্টিন ট্রুডো ভিডিও বার্তা দেবেন।


রাজধানীসহ দেশজুড়ে পবিত্র ঈদুল ফিতর পালিত - ক্রাইম রিপোর্টার ২৪.কম\nরাজধানীসহ দেশজুড়ে পবিত্র ঈদুল ফিতর পালিত\nজাতীয় ১৯ জুলাই ২০১৫ | ওয়াজ কুরুনী\nধর্মীয় ভাবগাম্ভীর্যে মধ্য দিয়ে রাজধানীসহ দেশজুড়ে পবিত্র ঈদুল ফিতর পালিত হচ্ছে। ঢাকাসহ দেশের কোটি কোটি মুসলিম ঈদের নামাজ আদায় করেছে।\nরাজধানীতে প্রধান জামাত অনুষ্ঠিত হয় সকাল সাড়ে ৮টায় জাতীয় ঈদগাহ ময়দানে। রাষ্ট্রপতি মো. আবদুল হামিদ, মন্ত্রিপরিষদ সদস্য, সুপ্রিম কোর্টের বিচারপতিগণ, ঊর্ধ্বতন রাজনৈতিক নেতৃবৃন্দ, সরকারের ঊর্ধ্বতন কর্মকর্তাগণ, মুসলিম দেশগুলোরর কূটনীতিগণ ছাড়াও সর্বস্তরের মুসল্লিরা এখানে নামাজ আদায় করেন।\nগুঁড়ি-গুঁড়ি বৃষ্টিও মধ্যে সকাল ৭টা থেকেই মুসল্লিরা জাতীয় ঈদগাহে আসতে শুরু করেন। ঢাকা দক্ষিণ সিটি করপোরেশনের উদ্যোগে আয়োজিত এই জামাতে ইমামতি করেন চট্টগ্রামের জমিয়াতুল ফালাহ জামে মসজিদের খতিব মাওলানা জালালুদ্দিন আল কাদেরী।\nবায়তুল মোকাররম মসজিদেও পাঁচটি জামাত অনুষ্ঠিত হয়েছে।\nজাতীয় সংসদ প্লাজায় সকাল ৮টায় ঈদুল ফিতরের জামাত অনুষ্ঠিত হয়। এতে স্বাস্থ্য ও পরিবার কল্যাণমন্ত্রী মোহাম্মদ নাসিম, বিজ্ঞান ও প্রযুক্তি মন্ত্রী স্থপতি ইয়াফেস ওসমান, মন্ত্রিপরিষদ সদস্যবগণ, জাতীয় সংসদের চিফ হুইপ আ স ম ফিরোজ, হুইপ মো. আতিউর রহমান আতিক, সংসদ সদস্য, সংসদ সচিব, সংসদ সচিবালয়ের কর্মকর্তা ও কর্মচারীবৃন্দ এবং এলাকার সাধারণ মানুষ অংশ নেন।\nনামাজ শেষে দেশ ও জাতির কল্যাণ, সুখ-শান্তি, সমৃদ্ধি ও জাতীয় অগ্রগতি কামনা করে বিশেষ মোনাজাত করা হয়।\nপরে স্পিকার আগত মুসল্লিদের সাথে ঈদের শুভেচ্ছা বিনিময় করেন এবং দেশবাসীকে ঈদের শুভেচ্ছা জানান।\nঢাকা দক্ষিণ ও ঢাকা উত্তর সিটি করপোরেশনের ব্যবস্থাপনায় মহানগরীর অন্যান্য স্থানের ঈদের জামাত অনুষ্ঠিত হয়। এর মধ্যে রয়েছে দক্ষিণ সিটি করপোরেশনে ২২৮টি এবং উত্তর সিটি করপোরেশনে ১৫১টি জামাত।\nএ দিকে, দেশের সর্ববৃহত্ ঈদ জামাত অনুষ্ঠিত হয় কিশোরগঞ্জের শোলাকিয়া মাঠে, সকাল ১০টায় । এতে লাখো মুসল্লি অংশ নেন।\nএ দিকে, পবিত্র ঈদুল ফিতর উপলক্ষে শুক্রবার থেকে তিন দিনের সরকারি ছুটি শুরু হয়েছে।\nএ দিকে, পবিত্র ঈদুল ফিতর উপলক্ষে রাষ্ট্রপতি মো. আবদুল হামিদ, প্রধানমন্ত্রী শেখ হাসিনা এবং জাতীয় সংসদে বিরোধী দলের নেতা রওশন এরশাদ পৃথক বাণীতে দেশবাসীকে ঈদের শুভেচ্ছা জানিয়েছেন।\nঈদুল ফিতর উপলক্ষে আজ বঙ্গভবনে রাষ্ট্রপতি আবদুল হামিদ ও প্রধানমন্ত্রীর সরকারি বাসভবন গণভবনে প্রধানমন্ত্রী শেখ হাসিনা পৃথকভাবে বিভিন্ন দেশের কূটনীতিক, আন্তর্জাতিক সংস্থাসমূহের প্রতিনিধি এবং সমাজের গণ্যমান্য ব্যক্তিবর্গসহ সর্বস্তরের মানুষের সঙ্গে ঈদ শুভেচ্ছা বিনিময় করেন।\nদলীয় নেতা বেগম রওশন এরশাদ ও প্রধানমন্ত্রীর বিশেষ দূত এবং জাতীয় পার্টির চেয়ারম্যান হুসেইন মুহম্মদ এরশাদ জনগণের সঙ্গে ঈদের শুভেচ্ছা বিনিময় করেন।\nবিএনপি চেয়ারপার্সন ও সাবেক প্রধানমন্ত্রী বেগম খালেদা জিয়া নগরীতে জনগণের সঙ্গে ঈদের শুভেচ্ছা বিনিময় করেন।\nঈদ উপলক্ষে শনিবার সরকারি, আধা-সরকারি, স্বায়ত্তশাসিত প্রতিষ্ঠান ও বেসরকারি ভবনে জাতীয় পতাকা উত্তোলন করা হয়েছে। এ ছাড়া, সড়ক দ্বীপে ঈদ মুবারক খচিত পতাকা উত্তোলন করা হয়।\nঈদের ছুটিতে রাজধানীতে বিশেষ নিরাপত্তা ব্যবস্থা নেয়া হয়েছে।\nবিভাগীয় শহর চট্টগ্রাম, খুলনা, রাজশাহী, রংপুর, সিলেট ও বরিশালেও পবিত্র ঈদুল ফিতর উদ্যাপিত হচ্ছে। এ ছাড়া, জেলা, উপজেলা ও ইউনিয়নসহ দেশজুড়ে ঈদ উদ্যাপিত হচ্ছে।\nhttp://crimereporter24.com/%e0%a6%b0%e0%a6%be%e0%a6%9c%e0%a6%a7%e0%a6%be%e0%a6%a8%e0%a7%80%e0%a6%b8%e0%a6%b9-%e0%a6%a6%e0%a7%87%e0%a6%b6%e0%a6%9c%e0%a7%81%e0%a7%9c%e0%a7%87-%e0%a6%aa%e0%a6%ac%e0%a6%bf%e0%a6%a4%e0%a7%8d%e0%a6%b0/ ২০১৫-০৭-১৯T১৫:৩১:১৬+০০:০০ ওয়াজ কুরুনীজাতীয়\nধর্মীয় ভাবগাম্ভীর্যে মধ্য দিয়ে রাজধানীসহ দেশজুড়ে পবিত্র ঈদুল ফিতর পালিত হচ্ছে। ঢাকাসহ দেশের কোটি কোটি মুসলিম ঈদের নামাজ আদায় করেছে। রাজধানীতে প্রধান জামাত অনুষ্ঠিত হয় সকাল সাড়ে ৮টায় জাতীয় ঈদগাহ ময়দানে। রাষ্ট্রপতি মো. আবদুল হামিদ, মন্ত্রিপরিষদ সদস্য, সুপ্রিম কোর্টের বিচারপতিগণ, ঊর্ধ্বতন রাজনৈতিক নেতৃবৃন্দ, সরকারের ঊর্ধ্বতন কর্মকর্তাগণ, মুসলিম দেশগুলোরর...\n«পরের খবর গোপালগঞ্জে হাত-পা কর্তন, যুবকের মৃত্যু\nঈদের প্রধান জামাত অনুষ্ঠিত জাতীয় ঈদগাহে আগের খবর»


শপথ নিলেন কক্সবাজার পৌরসভার নব-নির্বাচিত মেয়র ও কাউন্সিলররা | Cox's bazar Tv - কক্সবাজার টিভি ( Coxstv )\nশপথ নিলেন কক্সবাজার পৌরসভার নব-নির্বাচিত মেয়র ও কাউন্সিলররা\nকক্সবাজার পৌরসভার নব-নির্বাচিত মেয়র ও কাউন্সিলররা শপথ গ্রহণ করেছেন। জেলা প্রশাসক কার্যালয়ের সম্মেলন কক্ষে বৃহস্পতিবার সকাল সাড়ে ১১টায় তাদের শপথ বাক্য পাঠ করান চট্টগ্রামের বিভাগীয় কমিশনার মো. আবদুল মান্নান। এসময় কক্সবাজার জেলা প্রশাসক মো. কামাল হোসেন, জেলা প্রশাসনের স্থানীয় সরকার বিভাগের উপ-পরিচালক আশরাফুল আফসারসহ সংশ্লিষ্টরা উপস্থিত ছিলেন।\nপ্রথমে মেয়র মুজিবুর রহমান শপথ গ্রহণ করেন। এরপর শপথ বাক্য পাঠ করানো হয় ৪ নারী কাউন্সিলর ও ১২ সাধারণ কাউন্সিলরকে।\nশপথ গ্রহণকারী কাউন্সিলররা হলেন, ১, ২ ও ৩ নং সংরক্ষিত আসনের কাউন্সিলর শাহেনা আকতার। ৪, ৫ ও ৬ আসনের কাউন্সিলর ইয়াছমিন আকতার। ৭, ৮ ও ৯ নং আসনের কাউন্সিলর জাহেদা আকতার। ১০, ১১ ও ১২ নং আসনের কাউন্সিলর নাছিমা আকতার। সাধারণ আসনের ১নং ওয়ার্ডের কাউন্সিলর এস.আই.এম আক্তার কামাল আজাদ। ২নং ওয়ার্ডের কাউন্সিলর মিজানুর রহমান। ৩নং ওয়ার্ডের কাউন্সিলর মো. মাহবুবুর রহমান চৌধুরী। ৪নং ওয়ার্ডের কাউন্সিলর মো. দিদারুল ইসলাম। ৫নং ওয়ার্ডের কাউন্সিলর সাহাব উদ্দীন। ৬নং ওয়ার্ডের কাউন্সিলর ওমর ছিদ্দিক। ৭নং ওয়ার্ডের কাউন্সিলর আশরাফুল হুদা সিদ্দিকী জামশেদ। ৮নং ওয়ার্ডের কাউন্সিলর রাজ বিহারী দাশ। ৯নং ওয়ার্ডের কাউন্সিলর মো. হেলাল উদ্দিন। ১০নং ওয়ার্ডের কাউন্সিলর সালাউদ্দিন। ১১নং ওয়ার্ডের কাউন্সিলর নুর মোহাম্মদ ও ১২নং ওয়ার্ডের কাজী মোরশেদ আহম্মদ বাবু।\nএ সময় জেলা পরিষদের চেয়ারম্যান মোস্তাক আহমদ চৌধুরী, জেলা আওয়ামী লীগের সভাপতি এডভোকেট সিরাজুল মোস্তফা, সাংসদ সাইমুম সরওয়ার কমলসহ প্রশাসনিক, রাজনৈতিক ব্যক্তিরা উপস্থিত ছিলেন।\nকক্সবাজার পৌরসভার নবনির্বাচিত মেয়র ও জেলা আওয়ামী লীগের সাধারণ সম্পাদক মুজিবুর রহমান শপথ অনুষ্ঠানের আগে নতুন বাহারছড়া জামে মসজিদে কবর জিয়ারত করেন। এরপর বিপুল পরিমাণ নেতাকর্মী বেষ্টিত হয়ে বিশাল গাড়ি বহরযোগে শপথগ্রহণের জন্য যান। এ সময় রাস্তার দুই পাশে লোকজন হাত নেড়ে নবনির্বাচিত পৌরপিতাকে অভিবাদন জানান। তিনি সবার শুভেচ্ছা গ্রহণ করেন।\nশেষে কক্সবাজার পাবলিক লাইব্রেরী মাঠে আনুষ্ঠানিক দায়িত্বভার গ্রহণের আগে সুধী সমাবেশে যোগ দেন মেয়র মুজিব।\nউল্লেখ্য, কক্সবাজার পৌরসভা নির্বাচন অনুষ্ঠিত হয় গত ২৫ জুলাই। নির্বাচন অনুষ্ঠিত হওয়ার ৯ দিনের মাথায় গত ২ আগস্ট নির্বাচিতদের নাম সম্বলিত গেজেট প্রকাশ করা হয়।


দলে সরকারের এজেন্ট ঢুকেছে: ফখরুল - bdnews24.com\nদলে সরকারের এজেন্ট ঢুকেছে: ফখরুল\nPublished: 15 Dec 2019 09:43 PM BdST Updated: 15 Dec 2019 09:47 PM BdST\nবিভ্রান্তি তৈরি করতে দলের মধ্যে ‘সরকারের এজেন্ট ঢুকে পড়েছে’ মন্তব্য করে এ বিষয়ে নেতাকর্মীদের সতর্ক থাকার আহ্বান জানিয়েছেন বিএনপি মহাসচিব মির্জা ফখরুল ইসলাম আলমগীর।\nরোববার রাজধানীর সুপ্রিম কোর্ট আইনজীবী সমিতি মিলনায়তনে দলীয় এক আলোচনা সভায় বক্তব্যে একথা বলেন তিনি।\nমির্জা ফখরুল বলেন, “আমাদের মধ্যে এই অবৈধ সরকারের বিভিন্ন এজেন্ট ঢুকে পড়েছে। তারা ঢুকে বিভিন্নভাবে আমাদের মধ্যে বিভেদ-পার্থক্য সৃষ্টি করতে চায়, বিভিন্ন রকম কথা বলে আমাদেরকে বিভ্রান্ত করতে চায়।\n“আমি বলতে চাই, কেউ বিভ্রান্ত হবেন না। আমরা সবাই ঠিক আছি। শুধু তৃণমূল না, বাংলাদেশ জাতীয়তাবাদী দলের এবং বাংলাদেশি জাতীয়তাবাদী রাজনীতি যারা বিশ্বাস করে সকল দেশপ্রেমিক এক আছে। আমাদের দরকার শুধু শক্তি সঞ্চয় করে সঠিক সময়ে সঠিক জায়গায় আমাদের আঘাত করতে হবে। সেই আঘাতের জন্য আমরা প্রস্তুত হচ্ছি।”\nশহীদ বুদ্ধিজীবী দিবস উপলক্ষে আয়োজিত এই সভায় বুদ্ধিজীবীদের প্রতি পূর্বসূরিদের মতো ‘জেগে ওঠার’ আহ্বান জানান বিএনপি মহাসচিব।\nতিনি বলেন, “আমরা শহীদ বুদ্ধিজীবী দিবসে শ্রদ্ধার সঙ্গে স্মরণ করছি শহীদ বুদ্ধিজীবীদের। আমি আজকে বাংলাদেশের প্রতিটি বুদ্ধিজীবীর কাছে আহ্বান জানাতে চাই, উঠে দাঁড়ান, আপনাদের পূর্বসূরিদের মতো জেগে উঠুন। বাংলাদেশের স্বাধীনতা-সার্বভৌমত্ব, গণতন্ত্র, বাংলাদেশের মুক্তিকে রক্ষা করবার জন্য সবাই ঐক্যবদ্ধ হয়ে এগিয়ে আসুন।\n“আমরা অবশ্যই সফল হব।”\nসংসদ ভেঙে দিয়ে ‘নিরপেক্ষ’ সরকার ও নির্বাচন কমিশনের অধীনে পুনরায় নির্বাচন দিতে ক্ষমতাসীনদের প্রতি আহ্বান জানান মির্জা ফখরুল ইসলাম আলমগীর।\nসরকারপ্রধানের উদ্দেশে তিনি বলেন, “আমরা খুব পরিষ্কার করে বলতে চাই, সময় নেই। অবিলম্বে এই পার্লামেন্ট বাতিল করুন, এই পার্লামেন্ট বাতিল করে একটি নিরপেক্ষ সরকারের অধীনে সেই কেয়ারটেকার সরকার যেটা আগে ছিল, সেই কেয়ারটেকার সরকার গঠন করে একটা নিরপেক্ষ নির্বাচন কমিশনের অধীনে অবিলম্বে নির্বাচন দিন।\n“অথবা জনগণের যে ভাষা আছে সেটাকে শিখে নিয়ে জনগণের আন্দোলনকে আপনাকে ফেইস করতে হবে। তখন আর আপনি কোনো সময় পাবেন না।”\nআলোচনা সভায় প্রধান অতিথি বক্তব্যে শহীদ বুদ্ধিজীবীদের প্রতি শ্রদ্ধা জানিয়ে বিএনপির স্থায়ী কমিটির সদস্য খন্দকার মোশাররফ হোসেন বলেন, “আজকে আমরা বেদনার সাথে বলতে চাই, যে লক্ষ্য ও উদ্দেশ্য নিয়ে আমাদের মুক্তিযুদ্ধ হয়েছিল, সেই মুক্তিযুদ্ধের মূল চেতনা আজকে বাংলাদেশে সম্পূর্ণভাবে ভুলুণ্ঠিত। মূল চেতনা ছিল গণতন্ত্র। আমরা জানি- সকলে ভুক্তভোগী। আজকে গণতন্ত্র আওয়ামী লীগের বাক্সে বন্দি। এই আওয়ামী লীগ এই প্রথমবারই গণতন্ত্রকে হত্যা করেনি, বন্ধ করেনি, এই আওয়ামী লীগ ’৭৫ সালে একদলীয় শাসন ঘোষণা করে সকল দল নিষিদ্ধ করে, চারটি পত্রিকা ছাড়া সকল পত্রিকা বন্ধ করে এদেশে গণতন্ত্র হত্যা করেছিল।\n“একাত্তর সালে সেই বুদ্ধিজীবীরা প্রাণ দিয়ে আমাদের দেশকে মুক্ত করেছিলেন আজকে যে বাংলাদেশ এই বাংলাদেশ দেখার জন্য না, মুক্তিযুদ্ধে যারা প্রাণ দিয়েছিলেন এই বাংলাদেশ দেখার জন্য নয়। আজকে মানুষের অধিকার নাই, ভোট দেয়ার অধিকার নাই, জনগণ অর্থনৈতিকভাবে স্বাধীন নয়। দ্রব্যমূল্যের কষাঘাতে সাধারণ মানুষ দিশেহারা। দেশে আইন নেই, আইনের শাসন নেই, বিচার ব্যবস্থা সম্পূর্ণ ভেঙে পড়েছে দলীয়করণের কারণে। রাষ্ট্রের সব প্রতিষ্ঠানকে সরকার ধ্বংস করে দিয়েছে।”\nআইনি প্রক্রিয়ায় নয়, সরকার হটানোর মাধ্যমেই খালেদা জিয়া মুক্তি পাবেন বলে মনে করেন খন্দকার মোশাররফ।\nসেই লক্ষ্যে এগিয়ে যাচ্ছেন জানিয়ে তিনি বলেন, “নেতা-কর্মীরা এখানে বলেছেন, কর্মসূচি দেন। আমরা কৌশলে অগ্রসর হচ্ছি। আমাদের ভারপ্রাপ্ত চেয়ারম্যানের সাথে আমাদের আলোচনা হচ্ছে। আমরা শুধু আপনাদের বলতে চাই, কঠোর আন্দোলন ছাড়া, এই সরকারের পতন ছাড়া দেশনেত্রীর মুক্ত হবে না, গণতন্ত্র মুক্ত হবে। ইনশাল্লাহ, বিএনপির নেতৃত্বে সেই আন্দোলন বাংলাদেশে হবে।”\n‘মোশতাক শেখ মুজিবেরই ঘনিষ্ঠজন’\nপ্রধানমন্ত্রীর বক্তব্যের সমালোচনা করে মির্জা ফখরুল ইসলাম আলমগীর বলেন, “কাল উনি বলেছেন যে, খোন্দকার মোশতাক আহমেদ জিয়াউর রহমান সাহেবকে চিফ অব আর্মি স্টাফ নিয়োগ করে তিনি সুবিধা করে দিয়েছেন। খুব খারাপ, খারাপ কথা বলেছেন সেটা আামি উচ্চারণ করতে চাই না।\n“আপনি (শেখ হাসিনা) কোথায় ছিলেন তখন? আপনি কি দেখেছেন যে, সেই সময়ে কী অবস্থা ছিল, আপনি কি জানেন যে, সেই সময়ে মানুষ কী অবস্থার মধ্যে গিয়ে পড়েছিল? আপনাদের দলেরই নেতা প্রয়াত শেখ মুজিবুর রহমান সাহেবের সবচেয়ে ঘনিষ্ঠ মানুষ ছিলেন খোন্দকার মোশতাক- তিনিই সেদিন ষড়যন্ত্র করে, আওয়ামী লীগের অন্যান্য নেতৃবৃন্দ ষড়যন্ত্র করে সেদিন শেখ মুজিবকে সরিয়ে তিনিই সরকার দাবি করেছিলেন, তিনিই সরকার গঠন করেছিলেন।\n“আমরা সেই কথা ভুলে যাইনি। আপনারা বিভিন্ন আইন করে, মামলা-মোকদ্দমা দিয়ে নির্যাতন-নিপীড়ন করে আমাদের মুখকে বন্ধ করতে দিতে চান। এই মুখ তো বন্ধ হবার নয়। সত্য কথা সব সময় উচ্চারিত হবে এবং সত্যের জয় হবে।”\nখালেদা জিয়ার জামিন না হওয়ার পেছনে আদালতে শুনানির আগে এ বিষয়ে প্রধানমন্ত্রীর বক্তব্য ভূমিকার রেখেছে বলে অভিযোগ করেন বিএনপি মহাসচিব।\nতিনি বলেন, “তার আগে সরকারের প্রধান পরিষ্কার করে মেডিকেল বোর্ডকে বলে দিলেন- তিনি তো রাজার হালে আছেন, কী অসুবিধাটা? দ্যাট ইজ এনাফ। এটা একটা মেসেজ দেওয়ার জন্য যথেষ্ট। সেই মেসেজ পৌঁছে গেল সবখানে যে, উনি ভালোই আছেন- অসুবিধা নেই।\n“ডাক্তার সাহেবদের ওপর প্রেসার ক্রিয়েট করা হল যে, তোমরা যে লিখেছ- এই শব্দগুলো বদলাও। তার আগে ডাক্তার সাহেবরা পরিষ্কার করে বলেছিলেন, সি ইজ ইন অ্যা ক্রিপল স্টেইজ। অর্থাৎ পঙ্গুত্বের অবস্থায় তিনি (খালেদা জিয়া) আছেন। সব কিছুকে উপেক্ষা করে বলে দেয়া হল- জামিন দেওয়া যাবে না।”\nএকই ধরনের মামলায় ‘আরও অনেক মানুষ, রাজনীতিবিদ, বর্তমান সরকারের সাবেক মন্ত্রীদের’ জামিন দেয়ার নজিরও তুলে ধরেন ফখরুল।\n“তাহলে কেন দেশনেত্রী বেগম খালেদা জিয়াকে জামিন দেওয়া যাবে না। কারণ ব্যাপারটা রাজনৈতিক, কারণ বিচার বিভাগ স্বাধীন নয়। সেজন্যই এই অবস্থা,” বলেন তিনি।\nভারতের নাগরিকত্ব সংশোধনী আইনের সমালোচনা\nভারতের পার্লামেন্টে নাগরিকত্ব সংশোধনী আইন পাসের মাধ্যমে সাতচল্লিশে দেশভাগের যে বিষয়গুলো ছিল, সেগুলোকে আবার সামনে নিয়ে আসা হয়েছে বলে মনে করছেন মির্জা ফখরুল ইসলাম আলমগীর।\nএই আইনের সমালোচনা করে তিনি বলেন, “বলা হচ্ছে, অমুসলিমরা যেতে পারবে, আর মুসলিমদেরকে কোনো নাগরিকত্ব দেওয়া হবে না। বিভাজন দেখেন-বৈষম্য দেখেন। আপনি ভিসা নিয়ে যাবেন ভারতে, ভিসা শেষ হয়ে যাওয়ার পরে একদিন দেরি হলে আপনাকে দিতে হবে একুশ হাজার টাকা ফাইন। আর আমাদের দাদা নিতাই দাদা বা গয়েশ্বর দাদা-উনারা যদি যান একদিন দেরি করেন তাহলে একশ টাকা। সম্পূর্ণ সাম্প্রদায়িকতার ব্যাপার, যেটা আমরা চিন্তাও করতে পারি না যে, ভারতের মতো দেশে এই ধরনের রাজনীতি শুরু হবে এবং সাম্প্রদায়িক আইন তৈরি হবে।”\nএদিক থেকে বাংলাদেশকে ‘সাম্প্রদায়িক সম্প্রীতির পিঠস্থান’ অভিধা দিয়ে বিএনপি মহাসচিব বলেন, “সবচেয়ে সুন্দর দেশ হচ্ছে বাংলাদেশ, যেটা আমরা বার বার বলি। আর তারা (ভারতের মন্ত্রী) পার্লামেন্টে দাঁড়িয়ে বলছেন যে, বাংলাদেশে মাইনোরিটিদের নির্যাতন করা হয়, তার জন্য নাকি এই আইন তৈরি করেছেন।\n“এই কথা বললে বলা হবে যে, আমরা ভারতবিরোধী। না, কখনও না। আমরা ভারতবিরোধী নই।”\nভারতের বিরোধিতা নয়, ‘দেশের স্বার্থে’ তাকে এই কথা বলতে হচ্ছে মন্তব্য করে ফখরুল বলেন, “আমার যে সরকার যারা দায়িত্বে আছে, তারা যদি কোনো কিছু না দেখে, কোনো কিছু না বলে। তাহলে কি বলাটাও আমার অপরাধ?”\nএছাড়া সহযোগী ও অঙ্গ সগঠনের মধ্যে যুব দলের সুলতান সালাহউদ্দিন টুকু, মুক্তিযোদ্ধা দলের সাদেক আহমেদ খান, উলামা দলের শাহ মো. নেছারুল হক, মৎস্যজীবী দলের রফিকুল ইসলাম মাহতাব, মহিলা দলের সুলতানা আহমেদ, তাঁতী দলের আবুল কালাম আজাদও বক্তব্য রাখেন।


ড্রাইভওয়ে পরিষেবা দিয়ে স্নোবার্ড ভ্রমণের চাপ হ্রাস পেয়েছে\nHome » আন্তর্জাতিক দর্শনার্থী সংবাদ » ইউএসএ ট্র্যাভেল নিউজ » ড্রাইভওয়ে পরিষেবা দিয়ে স্নোবার্ড ভ্রমণের চাপ হ্রাস পেয়েছে\nকোনও গন্তব্য পরিদর্শন করার ধারণাটি কি কখনও ভেবেছিলেন, ছুটি বা কাজের জন্য হোক, এবং ড্রাইভিও পরিষেবা দিয়ে গন্তব্য বা বিমানবন্দরে পৌঁছে নিজের গাড়ি চালাবেন?\nআপনার গন্তব্য সেট করা আছে, এটি হয়ে থাকুন ছুটির দিন, অবসর বা কাজ। হোটেলগুলি - চেক করুন, ভ্রমণ-পরীক্ষা করুন, অবশ্যই স্পটগুলি দেখতে হবে - চেক করুন, ডিনার এবং ডাইভ মিস করতে পারবেন না - চেক করুন। আপনার স্বপ্নের ভ্রমণের জন্য আপনি সবাই প্রস্তুত - তবে অপেক্ষা করুন। গাড়ি চালাচ্ছে কে? লং ড্রাইভের বিষয়টি যখন আসে তখন আমাদের বেশিরভাগই গাড়ির চাবি থেকে নিজেকে দূরে রাখতে পছন্দ করেন। লোকেরা চালকের চাপ বলে ক্লান্ত হয়ে যাওয়ার চেয়ে চালিত হওয়া পছন্দ করে।\nদীর্ঘ দূরত্বের ভ্রমণের ঘাটতি:\nদীর্ঘ দূরত্বের গাড়ি চালানো একটি জটিল কাজ যা আপনার মানসিক এবং শারীরিক অবস্থাকে চূড়ান্তভাবে চ্যালেঞ্জ করে। ড্রাইভারের শূন্য জ্ঞানীয় বিভ্রান্তি নিশ্চিত করা এবং যাত্রা জুড়ে সমস্ত শান্ত বজায় রাখা দরকার। চৌকসতা এবং মনের অবিচ্ছিন্ন উপস্থিতি দুটি গুরুত্বপূর্ণ দিক যা দূরত্বের গাড়ি চালানো সর্বাধিক দাবী করে। ব্রেক, একটি সড়ক সুরক্ষা দাতব্য সংস্থা দ্বারা পরিচালিত গবেষণা, স্ট্রেস এবং ক্রোধের ফলে 71% ড্রাইভার ঘনত্ব হারাতে পেরেছিলেন। এটি অপরিহার্য যে দীর্ঘ দূরত্বে নিয়োজিত ড্রাইভারগুলি শান্ত, রচিত, কোনওরকম উদ্বেগের দ্বারা আঘাত হানা নয়, এবং সবচেয়ে গুরুত্বপূর্ণভাবে পেশাদার।\nএকটি সমাধান আছে কি?\nআপনার মনে যে আঘাত স্পষ্ট সমাধান হ'ল গন্তব্যে একটি ভাড়া গাড়ি বা স্ব-চালিত ভাড়া গাড়ি ভাড়া করা। মৌসুমী মূল্য সারচার্জের সাথে আপনি দীর্ঘ সময় গাড়ি রাখলে এ জাতীয় ভাড়াগুলি খুব ব্যয়বহুল হতে পারে। ভাড়া নেওয়া গাড়িটির অবস্থা সম্পর্কে আপনি নিশ্চিত নন যা প্রতিবার দূরবর্তী গন্তব্যে চালানোর সময় আপনাকে আরও চাপ দিতে পারে।\nতবে একটি বিকল্প সমাধান আছে ..\nকোনও গন্তব্য পরিদর্শন করার ধারণাটি কি কখনও ভেবে দেখেছেন, তা ছুটি বা কাজের জন্য হোক এবং গন্তব্য বা বিমানবন্দরে পৌঁছে নিজের গাড়ি চালাবেন? সত্যি বলতে কি সত্য? আমার সাথে আপনাকে পরিচয় করিয়ে দিন স্নোবার্ড ড্রাইভওয়ে পরিষেবা - একটি পেশাদার ড্রাইভওয়ে পরিষেবা যা কানাডা এবং মার্কিন যুক্তরাষ্ট্রের পূর্ব এবং পশ্চিম উপকূল থেকে আগত হয়। পেশাদার ড্রাইভাররা পূর্ব নির্ধারিত তারিখ, সময় এবং অবস্থানের ভিত্তিতে আপনার গাড়িটিকে পিক-আপ করে ফেলে। টরন্টো থেকে ফ্লোরিডার উদ্দেশ্যে যাত্রা করা কেউ আক্ষরিক অর্থে গাড়িটি পিয়ারসন আন্তর্জাতিক বিমানবন্দরে হস্তান্তর করতে এবং মিয়ামি বা অরল্যান্ডো আন্তর্জাতিক বিমানবন্দরে গ্রহণ করতে পারে। আপনি অর্থ সঞ্চয় প্রতিটি সামনে, এটি হতে বিমানবন্দরে বা বাইরে একমুখী স্থানান্তর, দ্য অতিরিক্ত লাগেজ ভাড়া যে বিমান সংস্থা আপনাকে চার্জ করত এবং সবচেয়ে গুরুত্বপূর্ণভাবে হার্টজ ভাড়া দেওয়ার জন্য।\nড্রাইভওয়ে পরিষেবার সুবিধা:\nব্যয় কার্যকর - ড্রাইভিও সার্ভিসের অবতরণ ব্যয় আপনি গন্তব্যে কত দিন অবস্থান করছেন তার সাথে সরাসরি আনুপাতিক। আপনি যত বেশি সময় থাকবেন, একটি স্বয়ংচালিত গাড়ি ভাড়া করার তুলনায় আপনি তত বেশি সঞ্চয় করুন। এছাড়াও, আপনি বিমানবন্দর স্থানান্তরগুলিতে অর্থ সাশ্রয় করেন।\nনির্ভরযোগ্যতা - আপনি আপনার গাড়ী ভিতরে এবং বাইরে জানেন। প্রত্যন্ত গন্তব্যে ভ্রমণের সময়, নিজের গাড়ি থাকা আরও নির্ভরযোগ্য কারণ আপনি জানেন যে এটির অবস্থা, এবং কোনও প্রদত্ত পরিস্থিতিতে এটি কতটা চাপ দিতে পারে। যার পারফরম্যান্স এবং শর্ত আপনি সম্পর্কে নিশ্চিত নন এমন একটি গাড়ি নিয়ে আপনি কোনও দুর্গম গন্তব্যে ভ্রমণ করতে অস্বস্তি বোধ করতে পারেন।\nবিমান পরিবহনকারীদের দ্বারা আরোপিত সীমাবদ্ধতা ছাড়াই ভারী ভ্রমণ - অতিরিক্ত লাগেজ সারচার্জগুলি আমাদের সকলের জন্য বেদনাদায়ক, নির্ধারিত পরিমাণ এবং আমাদের পরিশোধের ক্ষমতা নির্বিশেষে। এটি ড্রেনের নিচে নামার মতো। ড্রাইভওয়ে সার্ভিসের সাহায্যে আপনি আপনার বুট এমনকি পিছনের সিটটি অনুকূল লাগেজ সহ লোড করতে পারেন। এটি আপনাকে কয়েকশো ডলার সাশ্রয় করতে পারে। মনে রাখবেন একটি ডলার সেভ করা একটি ডলার।\nট্রাকিং পরিষেবার তুলনায় আরও দক্ষ - ট্র্যাকিং পরিষেবাগুলিতে সমস্ত যাত্রার মধ্যে একাধিক পিটস্টপ এবং বিতরণ ঠিকানা থাকবে। এটি আপনার গাড়ি সরবরাহ করতে বিলম্ব করতে পারে। ছুটিতে থাকায়, বিলম্বগুলি সবচেয়ে বেশি ব্যথিত হয় কারণ আপনি আপনার সময়ের চেয়ে সেরা এবং সবচেয়ে বেশি চান want টরন্টো থেকে ফ্লোরিডায় একটি ট্রাকে গাড়ি পরিবহনের জন্য এক সপ্তাহেরও বেশি সময় সাশ্রয় করার সময় প্রায় 1,300 ডলার ব্যয় হতে পারে। অন্যদিকে ড্রাইভিও পরিষেবাতে সর্বোচ্চ $ 800 খরচ করতে পারে।\nএটি আপনার গাড়ির জন্য ভাল - শীতকালে গাড়ির জন্য দুর্দান্ত নয়। ফ্লোরিডা বা ক্যালিফোর্নিয়ার উষ্ণ জলবায়ু উপভোগ করার সময় শীতকালে আপনার গাড়ি বরফের সাথে লড়াইয়ের জন্য ছেড়ে যাওয়া কোনও দুর্দান্ত ধারণা নয়। দক্ষতার দিক থেকে গাড়িটি নীচে নেমে যাবে, এবং প্রথম দুর্ঘটনাটি হবে ব্যাটারি। এটি ইঁদুর এবং সরীসৃপের জন্য অস্থায়ী বাড়ি হিসাবেও কাজ করতে পারে।\nনিবন্ধিত ড্রাইভিও পরিষেবা প্রদানকারীরা আপনার যানবাহনটি মার্কিন যুক্তরাষ্ট্রে আমদানি করার জন্য সবচেয়ে উপযুক্ত এবং এটি চুক্তিতে স্বাক্ষর করার আগে প্রয়োজনীয় সমস্ত প্রয়োজনীয় পরিশ্রম সম্পন্ন করার বিষয়টি নিশ্চিত করবে। বৈধতার দৃষ্টিকোণ থেকে কানাডা থেকে গাড়ি এক বছরের জন্য মার্কিন যুক্তরাষ্ট্রে অবাধে গাড়ি চালাতে পারে, তবে পরিবেশগত সুরক্ষা সংস্থা (ইপিএ) এবং জাতীয় হাইওয়ে ট্র্যাফিক সুরক্ষা প্রশাসনের (এনএইচটিএসএ) মান পূরণ করে provided মার্কিন কৃষি বিভাগের প্রয়োজন যে সমস্ত আমদানি করা যান বিদেশী মাটিমুক্ত থাকতে হবে বলে গাড়িটির একটি পরিষ্কার পরিচ্ছন্নতা থাকা দরকার।\nড্রাইভওয়ে সার্ভিসের গুরুত্ব কী?\nছুটি মজা হয় না কেন? সর্বোপরি আপনার ব্যাগগুলি প্যাক করার এবং আপনার প্রিয় গন্তব্যে যাত্রা করার বা কোনও দীর্ঘ দূরবর্তী আত্মীয় বা বন্ধুটির সাথে দেখা করার সময়। আপনার ছুটির গন্তব্যে আপনার নিজের গাড়ি রাখা আপনার প্রিয় আইসক্রিমকে চেরি-টপিংয়ের মতো। এটি আপনাকে নির্ভরযোগ্যতা, সান্ত্বনা এবং সর্বাধিক গুরুত্বপূর্ণ মানসিক প্রশান্তি দেয়।\nএখন অবধি আমি ড্রাইভওয়ে পরিষেবাদির সাথে যুক্ত বিভিন্ন কারণকে লক্ষ্য করেছি এবং সেবার সাথে সম্পর্কিত এমন একাধিক সুবিধার তালিকাভুক্ত করেছি। আমাকে এখন অদম্য বেনিফিটটি পুনরায় ফোকাস করতে দিন, তবুও এই জাতীয় পরিষেবাগুলি গ্রহণ করার সবচেয়ে জোরালো কারণ - স্ট্রেস। গাড়ি চালানো মজাদার তবে আপনার ছুটির দিন / দর্শনটির উদ্দেশ্য হুমকির মধ্যে দিয়ে খুব চাপ দিতে পারে। আপনি এবং আমি অভিজ্ঞ ড্রাইভার, তবে অবশ্যই পেশাদার চালকের দ্বারা অর্জিত দক্ষতা বা দক্ষতার যথেষ্ট কাছে নেই।\nধরুন আপনি কোনও হাইওয়েতে একটি মাঝারি 55 মাইল / ঘন্টা গতিতে গাড়ি চালাচ্ছেন এবং আপনি একটি পাঠ্য বার্তা পেয়েছেন। আমাদের জিজ্ঞাসাবাদী প্রকৃতি প্রদত্ত আমরা পাঠ্যটি দেখতে / প্রতিক্রিয়া জানাতে চাই, যা টাইপ করতে এবং "Ok" বা "ফাইন" বা "আপনাকে দেখা" এর মতো প্রম্পট প্রতিক্রিয়া প্রেরণের জন্য5সেকেন্ডেরও কম সময় নিতে পারে।5মাইল / ঘন্টা বেগে সেই 55 সেকেন্ডের একটি দ্রুত গণনা 400 কিলোমিটার দূরত্বে আবৃত হয়। একটি বৃহত্তর ঘটনা ঘটতে যথেষ্ট দীর্ঘ। এখানেই একজন পেশাদার ড্রাইভারের স্থিতিস্থাপকতা এবং স্বভাব খেলতে আসে। পেশাদাররা এই ধরনের প্রলোভন প্রতিরোধ করতে এবং ক্লায়েন্ট (গুলি) এর সর্বোত্তম আগ্রহের জন্য সরবরাহ করতে প্রশিক্ষিত হয়।\nড্রাইভওয়ে পরিষেবাদিগুলি সুরক্ষিত এবং বিশ্বাসযোগ্য সংস্থাগুলি দ্বারা পরিচালিত হয় যা আপনার গাড়ি এবং ছুটির পরিকল্পনা অক্ষত তা নিশ্চিত করার জন্য পেশাদার ড্রাইভারদের ভাড়া করে। তারা আপনার নিজস্ব ছুটির দিনে বা ছুটির দিনগুলিকে স্মরণীয় করে রাখতে আপনার নিজস্ব বিশ্বাসযোগ্য গাড়িতে সহায়তা করে, দীর্ঘ-ড্রাইভের চাপকে প্রশংসায়। এটি কি ছুটি বলতে বোঝানো হয় না? যদি আপনার উত্তরটি শক্তিশালী হ্যাঁ, তবে ড্রাইভওয়ে পরিষেবাগুলি আপনার জন্য আমার সুপারিশ। শুভ ছুটির দিন!\nশ্রীনগর বিমানবন্দরে ট্র্যাফিক স্ন্যাল করে বিরক্ত কাশ্মীরের যাত্রীরা\nনিউ ইয়র্ক সিটি টাউন হল অভিনেতা মেয়র ডিব্লাসিও


সিবিআই তদন্তের দাবি জানানোর পরামর্শ শুভেন্দু অধিকারী, Suvendu Adhikari says they Should want CBI enquary - Bengali Oneindia\n10 min ago কন্যাশ্রী বদলে দিয়েছে জীবন, মমতাকে ধন্যবাদ দিতে সাইকেলে পাড়ি সাড়ে তিনশো মাইল\n19 min ago শিবলিঙ্গ উদ্ধার শুধুই গুজব! আগামী ৩০ মে হবে জ্ঞানবাপী মামলার পরবর্তী শুনানি\n42 min ago ১৬ গোলে ম্যাচ জিতে এশিয়া কাপ হকির শেষ চারে ভারত, গোল বন্যায় টুর্নামেন্টের বাইরে পাকিস্তান\n1 hr ago 'বন্ধু' দিলীপের সঙ্গে অবিচার হয়েছে বলছেন ফিরহাদ! বাংলা না ছাড়ার বার্তা কুণালেরও\n| Published: April 29 2022, 17:28 [IST]\nময়নাগুড়ির নির্যাতিতার পরিবারের সঙ্গে দেখা করলেন রাজ্যের বিরোধী দলনেতা শুভেন্দু অধিকারী। তিনি নির্যাতিতার পরিবারকে পরামর্শ দিয়েছেন মেয়ের মৃত্যুর সিবিআই তদন্ত দাবি করার। আদালতের মাধ্যমে সিবিআই তদন্ত দাবি করার কথা বলেছেন তিনি। প্রয়োজনে বিজেপি তাঁর পরিবারকে আইনি সাহায্য দেবে বলেও জানিয়েছেন তিনি। প্রয়োজনে ফের আসবেন তিনি এমনই জানিয়ে গিয়েছেন শুভেন্দু অধকারী।\nময়নাগুড়িেত নির্যাতিতার পরিবারের সঙ্গে দেশা শুভেন্দুর\nময়নাগুড়ি নিয়ে এবার তৎপর বিজেপি। শুক্রবার সটান ময়নাগুড়িতে নির্যািততার বাড়িেত পৌঁছে গিয়েছিেলন রাজ্যের বিরোধী দলনেতা শুভেন্দু অধিকারী এবং বিজেপির প্রতিনিধি দল। সেখানে নির্যাতিতার পরিবারের সঙ্গে দেখা করেন তাঁরা। প্রায় ১ ঘণ্টা রুদ্ধদ্বার বৈঠক হয়েছে নির্যাতিতার পরিবারের সঙ্গে। এর আগেও বিজেপি এই নিয়ে সরব হয়েছিল।\nসিবিআই তদন্তের পরামর্শ\nহাঁসখালি ধর্ষণ কাণ্ডর সিবিআই তদন্তের নির্দেশের পর ময়নাগুড়ির ঘটনারও সিবিআই তদন্ত করার দাবি জানিয়েছিল বিজেপি। নির্যাতিতার বাবা প্রথমে রাজ্যের রাজ্যের তদন্তে খুশি ছিলেন না। মেয়ের মৃত্যুর পর তাঁর দেহ সিবিআইয়ের হাতে তুলে দেওয়ার কথা বলেছিলেন। পরে ফের রাজ্য পুলিশের তদন্তে আস্থা রেখেছেন তিনি। নির্যাতিতার বাবা জানিয়েছেন রাজ্য পুলিশ এখন তৎপরতার সঙ্গে ঘটনার তদন্ত করছে। দুদিন আগেই সিবিআই তদন্তের দাবি থেকে সরে এসে রাজ্য পুিলশের তদন্তে আস্থা রেখেছে।\nকী বললেন শুভেন্দু\nময়নাগুড়িতে নির্যাতিতার পরিবারের সঙ্গে দেখা করার পর সাংবাদিকদের শুভেন্দু অধিকারী জানান, তিনি নির্যাতিতার পরিবারকে সিবিআই তদন্ত দাবির পরামর্শ দিয়েছেন। কারণ এখন রাজ্য পুলিশ তৎপর হয়ে কাজ করছে বলে বলছেন তিনি। কিন্তু কয়েকদিন পরেই অভিযুক্তরা জামিনে ছাড়া পেয়ে যাবে। তখন আফসোস হবে। তাই আদালতের মাধ্যমে সিবিআই তদন্তে যাওয়ার পরামর্শ দিয়েছেন বলে জানিয়েছেন শুভেন্দু অধিকারী। প্রয়োজনে বিজেপি তাঁদের আইনি সাহায্য দিতেও প্রস্তুত বলে জানিয়েছেন শুভেন্দু অধিকারী।\nপ্রয়াগরাজ নিয়ে পাল্টা চাপ টিএমসি\nএদিকে বিজেপি যখন রাজ্যে প্রায় সব ঘটনার সিবিআই তদন্ত দাবি করছে। ঠিক সেই সময় বিজেপির উপর পাল্টা চাপ তৈরি করতে প্রয়াগরােজ একই পরিবারের ৫ সদস্যের খুনের ঘটনা নিয়ে জাতীয় মানবাধিকার কমিশনে নালিশ ঠুকেছে টিএমসি। সেই সঙ্গে এই ঘটনার সিবিআই তদন্ত দাবি করেছে তারা। প্রয়াগরাজে ধর্ষণে বাধা দেওয়ায় একই পরিবারের ৫ জনকে খুন করা হয়। তারমধ্যে ২ শিশুও রয়েছে।\nবিজেপি ছেড়ে কি তৃণমূলে ফিরতে চলেছেন অর্জুন, কুণাল-মদনের জল্পনা বাড়ালেন দোলা\nsuvendu adhikari bjp rape শুভেন্দু অধিকারী বিজেপি ধর্ষণ politics\nSuvendu Adhikari visit Mainaguri rape victims family\nStory first published: Friday, April 29, 2022, 17:28 [IST]


ব্রাহ্মী শাকের দারুন সব স্বাস্থ্য উপকারিতা শুনলে চমকে যাবেন ! পড়ুন তাহলে– | চিকিৎসা ২৪\nব্রাহ্মী শাকের দারুন সব স্বাস্থ্য উপকারিতা শুনলে চমকে যাবেন ! পড়ুন তাহলে–\nব্রাহ্মী শাকের দারুন সব স্বাস্থ্য উপকারিতা শুনলে চমকে যাবেন ! পড়ুন তাহলে--\nআলেকজান্ডারের সময় তো বুদ্ধি বাড়ানোর অ্যালোপ্যাথিক মেডিসিন পাওয়া যেত না, তাহলে তারা মস্তিষ্কের ক্ষমতা বাড়াতে কী করতেন? একই প্রশ্ন জুলিয়াস সিজার এবং চাণক্যের ক্ষেত্রেও উঠতে পারে। একথা ঠিক যে এরা সবাই জন্ম থেকেই বেজায় ক্ষুরধার বুদ্ধির অধিকারি ছিলেন, কিন্তু পরবর্তি সময় এদের বুদ্ধির আরও বিকাশের পিছনে ডায়েটের ভূমিকাকে কোনওভাবে অস্বীকার করা সম্ভব নয়। কারণ মস্তিষ্কের ক্ষমতা বাড়াতে সে সময় সম্রাট থেকে আম আদমি, সকলেই বিশেষ কিছু খাবার খেতেন, যার মধ্যে অন্যতম ছিল ব্রাহ্মী শাক। একাধিক প্রচীন পুঁথি ঘেঁটে জানতে পারা যায় আয়ুর্বেদ চিকিৎসা শাস্ত্রের জন্ম লগ্ন থেকেই এই শাকটির ব্যবহার হয়ে আসছে। কারণ ব্রাহ্মী শাক ব্রেন পাওয়ার বাড়ানোর পাশাপাশি আরও নানাভাবে শারীরের উপকারে লেগে থাকে। যেমন…\nক্যান্সার রোগে আক্রান্ত হওয়ার আশঙ্কা কমে: এই শকটিতে রয়েছে প্রচুর মাত্রায় অ্যান্টিঅক্সিডেন্ট। এই উপাদানটি শরীর থেকে নানাবিধ ক্ষতিকর উপাদানদের বার করে দিয়ে একদিকে যেমন ক্যান্সার সেলের জন্ম আটকায়, তেমনি সার্বিকভাবে শরীরের কর্মক্ষমতা বাড়াতেও বিশেষ ভূমিকা নেয়। সেই কারণেই তো সুস্থ জীবন পাওয়ার স্বপ্ন পূরণ করতে ব্রাহ্মী শাকের সঙ্গে বন্ধুত্ব করাটা জরুরি।


চলন্তিকা উদ্যোগ | ঢাকা টু চিটাগাং,- টঙ্গী জংশন (স্টেশন নং -৬)\nToday 18 Dec 2018\nলিখেছেন: কামাল উদ্দিন | তারিখ: ২০/১০/২০১৪\nএই লেখাটি ইতিমধ্যে 330বার পড়া হয়েছে।\nরেল লাইন ধরে পায়ে হেটে ঢাকার কমলাপুর স্টেশন থেকে চিটাগাং পর্যন্ত যাওয়ার পরিকল্পনার কথা অনেকেই জানেন। ইতিমধ্যেই আমরা হাটা শেষ করে ফেলেছি,,,,,,,, ঢাকা থেকে চিচাগাং যেতে অনেকগুলো ছোট স্টেশন আছে যেগুলোর নাম এবং সংখ্যা অনেকেই জানেন না, আমি ও জানি না । আমি এক স্টেশন থেকে পরবর্তী স্টেশনের মধ্যবর্তী স্থানগুলোর ছবি দিব এবং প্রতি স্টেশনের জন্য একটা করে পোষ্ট । এতে করে স্টেশনের নাম এবং সংখ্যাটা ও হিসেব হয়ে যাবে।\nআমাদের হাটার ধরণঃ- সারাদিন রিলাক্স মুডে রেল লাইন ধরে হাটব, সন্ধ্যায় গাড়িতে করে বাড়িতে ফিরে আসব । এই সপ্তায় যেখানে আমার হাটা শেষ হবে আগামী সপ্তায় সেখান থেকে হাটা শুরু করবো এবং আবারো সন্ধ্যায় বাড়িতে ফিরে আসব । এভাবেই পর্যায়ক্রমে আমি চিটাগাংএর দিকে অগ্রসর হব এবং যতদিন না আমি চিটাগাং পৌছতে পারি প্রতি সপ্তাহে আমার হাটা চলতেই থাকবে । বিশেষ সমস্যা না হলে কোন সপ্তাহ’ই আমি হাটা বন্ধ করবো না।\nস্টেশনের অবস্থানঃ এটা গাজীপুর জেলার টঙ্গী থানার অন্তর্গত একটা স্টেশন।\n(২) টঙ্গী জংশন পার হয়ে আমাদের হাটা চলতে থাকে পূবাইল ষ্টেশনের দিকে ।\n(৩) টঙ্গী জংশনের এক পিঠাওয়ালী।\n(৪) স্টেশনে সূখ নিদ্রা।\n(৫) টঙ্গী স্টেশনের ভাসমান দোকানী।\n(৬) দুই পথশিশু খাবার খাচ্ছে স্টেশন প্লাটফর্মে।\n(৭) রেল লাইন বহে সমান্তরাল………….\n(৮) রঙিন ফুলে সাদা কালো প্রজাপতি।\n(৯) রেল লাইনের নীচে শাক তোলায় ব্যস্ত ওরা…………..\n(১০) ব্যাস্ত রেল লাইনের আশে-পাশের বাসিন্দারা………..\n(১১) অজগরটি আসছে তেড়ে, রাস্তা ছেড়ে দাড়াই সরে\n(১২/১৩) আমাদের কাজ তো একটাই চট্টগ্রামের দিকে শুধু এগিয়ে চলা…….\n(১৪/১৫) পথের পাশের এমন সুন্দর ফুলগুলো আমাদেরকে ক্লান্ত হতে দেয় না।\n(১৬) দূর্ঘটনাকবলিত ট্রেন বগি।\n(১৭) একটা পোজ\n(১৮) মাছ ধরারত শিশুরা।\n(১৯) একটু ঝালমুড়ি খাওয়া।\n(২০) এক সময় পৌছে গালাম পূবাইল ষ্টেশনে ।\nপরবর্তি পর্ব হবেঃ ঢাকা টু চিটাগাং,- পূবাইল (স্টেশন নং -৭)\nঅক্টোবর ২০, ২০১৪ / ৬:৪৮ মিনিট\nকামাল উদ্দিন ভাই, আপনার পোষ্ট দেখে নয়ন জুড়িয়ে গেল। মনে হলো আমি সিঙ্গাপুরে নেই, কল্পনায় আমি ক্ষনিকের জন্য মাতৃভূমির চির চেনা পরিবেশে হারিয়ে গেলাম।\nঅক্টোবর ২১, ২০১৪ / ১২:৩৩ মিনিট\nশুভ সন্ধ্যা কামাল ভাই\nঅক্টোবর ২২, ২০১৪ / ২:২৪ মিনিট\nভাল লাগায় ভরপুর আমার দেশের মাটি মানুষ সবই ভালবাসি সাথে আপনার পোষ্টও\nমেঘের উপর বাড়ি……ফটোব্লগ\nএক স্বপ্নচারী কিশোর\nটুকরো কথা…১ (কেতনা হুয়া)\nট্যুর ডি সিলেট


জেনে নিন আপনার ভাগ্যে আজ কী আছে || Somoynews.tv\nআজ ৫ মে ২০২১, বুধবার। ভাগ্যরেখা অনুযায়ী আপনার আজকের দিনটি কেমন কাটতে পারে? ব্যক্তি, পারিবারিক ও কর্মক্ষেত্র সম্পর্কে কি বলছে জ্যোতিষশাস্ত্র? এই বিষয়গুলো সম্পর্কে যারা দিনের শুরুতেই কিছুটা ধারণা নিয়ে রাখতে চান তারা একবার পড়ে নিতে পারেন আজকের রাশিফল।\nএ রাশির জাতকদের জন্য উন্নতি ভরা দিন। ব্যবসায় আশানুরূপ সাফল্য লাভের ফলে সন্তুষ্ট থাকবেন। শেয়ার বাজারে লগ্নি করে থাকলে লাভ পেতে পারেন। জীবনসঙ্গীর সহযোগিতা লাভ করবেন। সরকারি চাকরিজীবীরা উচ্চ পদাধিকারীদের সঙ্গে বিবাদে জড়াবেন, ফলে ক্ষতি হবে। তাই রাগ নিয়ন্ত্রণে রাখুন।\nরাগের কারণে নিজের পরিবারের সদস্যদের সঙ্গে বিবাদে জড়িয়ে পড়তে পারেন। দুপুরের সময় চাকরির সঙ্গে জড়িত কোনো বিষয় সমাধান হতে পারে। সামান্য লাভের সম্ভাবনা রয়েছে। সন্ধ্যাবেলা প্রচুর অর্থ লাভ করতে পারেন। তবে ব্যয় অধিক হওয়ার ফলে আর্থিক পরিস্থিতি দুর্বল থাকবে।\nকোনো বিরোধীর সমালোচনা ও বাধার দিকে মন না দিয়ে নিজের কাজে মনোনিবেশ করুন। আকস্মিক ব্যবসায়িক যাত্রা করতে হতে পারে। কাজ শুরুর পর তা পূর্ণ করেই ক্ষান্ত হন।\nদোটানায় থাকবেন। গুরুত্বপূর্ণ কাজ করতে হতে পারে, তবে কোনো অভিজ্ঞ ব্যক্তির পরামর্শে সেই কাজ করলে সাফল্য লাভ করবেন। কঠিন পরিশ্রমের ফলে কর্মক্ষেত্রে নতুন অভিজ্ঞতা অর্জন করবেন। কোনো বন্ধুর সহায়তার জন্য এগিয়ে আসুন। ব্যবসায় লাভের সুযোগ হাতছাড়া হবে, তবে আপনার স্বভাবের কারণে মনে দুঃখ থাকবে না।\nসরকারি সংস্থায় দীর্ঘমেয়াদি লাভের প্রেক্ষাপট তৈরি হবে। কোনো ভুলের কারণে স্বাস্থ্য সমস্যা দেখা দিতে পারে। সন্ধ্যাবেলা সন্তানের পক্ষ থেকে আকস্মিক সংবাদ পাবেন। কর্মক্ষেত্রে কর্মকর্তাদের সঙ্গে ভালো সম্পর্ক গড়ে উঠবে। পদোন্নতির সম্ভাবনা সৃষ্টি হচ্ছে।\nমিশ্র প্রভাব থাকবে। উচ্চ পদাধিকারীর নেকনজরের ফলে লাভ হতে পারে। দীর্ঘদিন ধরে আটকে থাকা টাকা লাভ হতে পারে। বাবার সঙ্গে তর্ক হতে পারে। তবে ভাবনা-চিন্তা না করে তাড়াহুড়োয় কোনো কাজ করবেন না, ক্ষতি হতে পারে। কাজও ভেস্তে যেতে পারে। সন্ধ্যাবেলা ব্যবসায়িক চুক্তি চূড়ান্ত হবে। আর্থিক পরিস্থিতি মজবুত হবে। সন্ধ্যায় পরিবারের ছোটো বাচ্চাদের সঙ্গে আনন্দে সময় কাটাবেন।\nকর্মক্ষেত্রে নিজের কাজে মনোনিবেশ করুন, না হলে উচ্চ পদাধিকারীর সঙ্গে কথাকাটাকাটি হতে পারে। সমস্যার সমাধানের জন্য পরিবারের সদস্যের সঙ্গে আলোচনা করুন। দাম্পত্য জীবন ভালো কাটবে। পরাক্রম বাড়বে, ফলে শত্রুপক্ষের মনোবল ভাঙবে। দীর্ঘ সময় ধরে চলতে থাকা সম্পত্তি বিবাদ সমাপ্ত হবে।\nলাভের নতুন সুযোগ পাবেন। ব্যবসায় পরিস্থিতি খুব ভালো। লগ্নির জন্য সময় ভালো, লাভ হবে। পরিবারে কোনো বিবাদ হতে পারে। ভাষায় নিয়ন্ত্রণ রাখুন, নাহলে সম্পর্ক নষ্ট হয়ে যেতে পারে। বহুদিন পর কোনো পরিচিত ব্যক্তির সঙ্গে দেখা হতে পারে।\nশারীরিক ও মানসিক দিক দিয়ে আনন্দে থাকবেন। কোনো প্রতিযোগিতায় অংশগ্রহণ করে থাকলে পড়ুয়ারা সাফল্য অর্জন করবে। পরিবারে কারও বিয়ের আলোচনা হতে পারে। সামাজিক ক্ষেত্রে যোগদানের জন্য প্রশংসা লাভ করবেন। ঋণ শোধের জন্য দিন ভালো। সন্তানের ভবিষ্যতের সমস্যার সমাধান খুঁজে বার করতে সফল হবেন।


রোকেয়া বিশ্ববিদ্যালয়ের শিক্ষক-শিক্ষার্থীদের বিক্ষোভ সমাবেশ Dhaka Journal\nYou are here: Home » রংপুর » রোকেয়া বিশ্ববিদ্যালয়ের শিক্ষক-শিক্ষার্থীদের বিক্ষোভ সমাবেশ\tরোকেয়া বিশ্ববিদ্যালয়ের শিক্ষক-শিক্ষার্থীদের বিক্ষোভ সমাবেশ\nBy ঢাকা জার্নাল on মঙ্গলবার, এপ্রিল ২৩, ২০১৩\tঢাকা জার্নাল: বেগম রোকেয়া বিশ্ববিদ্যালয়ে শিক্ষক-কর্মকর্তা-শিক্ষার্থীদের উপর পুলিশি হামলা, শিক্ষক কর্মকর্তাদের সাময়িক বরখাস্ত ও বিশ্ববিদ্যালয় বন্ধের প্রতিবাদে সচেতন শিক্ষক-কর্মকর্তা-কর্মচারীদের ব্যানারে নগরীতে মানববন্ধন, বিক্ষোভ ও সমাবেশ হয়েছে।\nসাময়িক বরখাস্ত হওয়া শিক্ষক ও তাদের অনুগত ছাত্র-ছাত্রীদের নিয়ে রোববার বিকেলে তারা এ কর্মসূচি পালন করে।\nরংপুর প্রেসক্লাবের সামনে বিকেল সাড়ে ৫টা থেকে সন্ধ্যা ৬টা পর্যন্ত মানববন্ধন করে।\nএরপর তারা নগরীতে বিক্ষোভ মিছিল বের করে নগরীর প্রধান সড়ক প্রদক্ষিণ করে পুনরায় প্রেসক্লাবের সামনে সমাবেশ করে।\nসমাবেশে বক্তব্য দেন, শিক্ষক ড. আরএম হাফিজুর রহমান, ড. মতিউর রহমান, ড. তুহিন ওয়াদুদ, ওমর ফারুক, শাহিনুর রহমান, আপেল মাহামুদ ছাত্র-ছাত্রীদের পক্ষে বদরুদোজা সোহাগ, সাদিয়া কবির প্রমুখ।\nবক্তারা বলেন, বিশ্ববিদ্যালয়ের ভিসি পুলিশ দিয়ে শিক্ষক, কর্মকর্তা ও ছাত্র-ছাত্রীদের উপর হামলা চালিয়েছে। ভিসি বিশ্ববিদ্যালয়কে দুর্নীতির আখড়া হিসেবে পরিণত করেছে। তার অনুগতরা শিক্ষকদের উপর নির্যাতন করছে। তার একের পর এক হটকারি সিদ্ধিতের কারণে বিশ্ববিদ্যালয়ের ছাত্র-ছাত্রীদের ভবিষ্যৎ আজ অনিশ্চিত।\nবক্তারা আরো বলেন, ভিসির অপসরণ না হওয়া পর্যন্ত তারা তাদের ধর্মঘট চালিয়ে যাবে।\nসমাবেশ থেকে সোমবার বিশ্ববিদ্যালয়ে বিক্ষোভ সমাবেশ শেষে পরবর্তী কর্মসূচি ঘোষণা করবে বলে তারা জনান।\nএদিকে ৪ শিক্ষক ও ২ কর্মকর্তার বহিষ্কারাদেশ প্রত্যাহারের দাবিতে শনিবার সংঘর্ষে পুলিশের হাতে শিক্ষক মারপিটের ঘটনায় বিশ্ববিদ্যালয়ের ৬ প্রক্টোরের পদত্যাগ নিয়ে চরম বিভ্রান্তি শুরু হয়েছে।\nভিসি অফিস ও রেজিস্টার বলছেন, তারা পদত্যাগপত্র পাননি। কিন্তু প্রক্টোররা বলছেন, আমরা ভিসির অফিস কাম রেসিডেন্সিয়ালে গিয়ে পদত্যাগপত্র জমা দিয়েছি। এ ঘটনায় চরম নাটক চলছে বিশ্ববিদ্যালয়ে।


আবুল হোসেন ভট্টাচার্য এর সংক্ষিপ্ত জীবন ও কর্ম - Way To Jannah\nHome » আবুল হোসেন ভট্টাচার্য এর সংক্ষিপ্ত জীবন ও কর্ম\nসংক্ষিপ্ত জীবন ও কর্ম\nমরহুম আবুল হোসেন ভট্টাচার্য একটি ইতিহাস, একটি অনন্য উদ্যম ও অনুপ্রেরণার নাম। অদম্য অনুসন্ধিৎসার দীপ্ত উদাহরণ, সত্য ও কল্যঅণের জন্যে আত্মনিবেদনের একটি মহৎ দৃষ্টান্ত।\nসত্যের প্রতি সহৃদয় আকর্ষণ তাঁকে ঘরছাড়া করেছিল। ধর্মাধর্মের চিন্তা তাঁকে ব্যাকুল করেছিল। সত্যের মহিমান্বিত আহ্বানকে সবার কাছে পৌছে দেবার জন্যে তিনি ছিলেন সদা সচেষ্ট।\nমরহুম আবুল হোসেন ভট্টাচার্য ১৯১৬ ঈসায়ী সালে বৃহত্তর ফরিদপুর (বর্তমানে শরীয়তপুর) জেলার গোসাইর হাট উপজেলাস্থ দাসের জঙ্গল গ্রামে এক পুরোহিত ব্রাহ্মণ পরিবারে জন্মগ্রহণ করেন। পিতা— শশীকান্ত ভট্টাচার্য। মাতা— রাঙা বউ।\nইসলাম গ্রহণের আগে তাঁর নাম ছিল সুদর্শন ভট্টাচার্য। গামের পাঠশালাতেই তাঁর প্রাথমিক শিক্ষা সমাপ্ত হয়। পরে কোলকাতা বিশ্ববিদ্যালয় থেকে গ্রাজুয়েশন ডিগ্রী লাভ করেন।\n১৯৩৭ ঈসায়ী সালে ২১ বছর বয়সে তিনি ইসলামের সুশীতল ছায়াতলে আশ্রয় নেন। তাঁর মুসলিম নাম রাখা হয় আবুল হোসেন। কিন্তু পৈতৃক পদবী ‘ভট্টাচার্য’ যুক্ত করে তিনি নিজের নাম লিখতেন। এ প্রসঙ্গে তিনি বলতেন,‘যাঁরা হিন্দুধর্ম ত্যাগ করে ইসলাম গ্রহণ করে থাকেন তাঁদের সকলেই হিন্দু জাতির তফসিলী সমপ্রদায়ভুক্ত বলে এক শ্রেণীর হিন্দু লেখক ও বুদ্ধিজীবি অপপ্রচার চালিয়ে এসেছেন। তাঁদের প্রচারণা যে সর্বাংশে সত্য নয় তা প্রমাণ করবার জন্যে আমি নিজ নমের শেষে ‘ভট্টাচার্য’ পদবী ব্যবহার করি একান্ত বাধ্য হয়েই; বংশীয় পদমর্যাদা বা বাহাদুরী প্রকাশের জন্যে ‘নয়’। বাল্যকাল থেকেই তাঁর মনে বিশ্বস্রষ্টার সংখ্যা সম্পর্কে নানা প্রশ্নের উদার হয়। তিনি যখন স্কুলে লেখা-পড়া করতেন তখন জনৈক মুসলমান শিক্ষকের প্রভাব তাঁর ওপর পড়ে। সেই শিক্ষক একদা শিশু সুদর্শনকে এক প্রশ্নের উত্তরে বলেছিলেন,‘‘কর্তা অনেক হলে গোলমাল বাধে। সারা জাহানের কর্তা একজনই। আমরা মুসলমানরা সকল কিছুর মূল হিসেবে একজন কতাকেই মানি। তুমি একনজকেই খুঁজতে চেষ্টা করবে। ”\nসুদর্শন ভট্টাচার্য তাঁর একজন শ্রদ্ধেয় শিক্ষকের একটি কথা জীবনে কোনোদিন ভুলতে পারেননি— “তুমি একজনকেই(এক সৃষ্টিকর্তা) খুঁজতে চেষ্টা করবে”। এ মহান উপদেশ তাঁর শিশুমনে শিকড় গেড়ে বসে এবং পরবর্তীতে বিরাটকায় মহারুহে পরিণত হয়।\nকালের চক্র আবর্তিতত হয়। সুদর্শন ভট্টাচার্যের মনোজগতেও নানান জিজ্ঞাসা প্রবলতর হয়ে ওঠে। অনুসন্ধিৎসার ব্যাকুলতাই তাঁকে বিভিন্ন খৃষ্টান ও মুসলিম পন্ডিতের সান্নিধ্যে টেনে আনে। অবশেষে ইসলামী জীবনাদর্শের মধ্যেই তিনি তাঁর সমস্ত জিজ্ঞাসার জবাব খুঁজে পান।\nএক পর্যায়ে তিনি মাওলানা আকরম খাঁ, খান বাহাদুর আহসান উল্লাহ, মাওলানা মনিরুজ্জামান আরওয়ারী, মাওলানা আব্দুল্লাহিল কাফি আল-কোরায়শি প্রমুখের সান্নিধ্যে আসেন। তাঁদের পান্ডিত্যপূর্ণ আলোচনা ও পরামর্শ সুদর্শন ভট্টাচার্যকে ইসলাম গ্রহণে বিশেষভাবে অনুপ্রাণিত করে। ইসলাম গ্রহণের পর আবুল হোসেন ভট্টাচার্য রংপুরের মহিমাগঞ্জ আলিয়া মাদ্রাসায় পড়াশোনা করেন।\nগাইবান্ধায় অবস্হানকালে তিনি ‘নও মুসলিম তাবলীগ জামায়াত’ নামে একটি সংগঠন গড়ে তোলেন। কিন্তু তৎকালীন বৃটিশ সরকার ও হিন্দু নেতৃবৃন্দের প্রবল বিরোধীতার দরুণ সে সংগঠনের তৎপরতা অল্পকালের মধ্যে বন্ধ হয়ে যায়। এরপর তিনি কোলকাতা চলে যান।\n১৯৪৬ সালে দেশ বিভাগের মাত্র এক বছর আগে তিনি মালদহ জেলায় মহকুমা প্রচার কর্মচারী (Sub-Divisional Publicity Officer)) হিসেবে সরকারী চাকুরীতে যোগ দেন। ১৯৪৭ সালে ১৪ই আগষ্টের পর তিনি তদানীন্তন পূর্ব পাকিস্তানের রাজশাহীতে চলে আসেন।\n১। বিশিষ্ট শিশু সাহিত্যিক মহফিল হক সাহেবের পারিবারিক সূত্রে জানা যায় যে, আবুল হোসেন ভট্টাচার্য মহমাগঞ্জ আলিয়া মাদ্রাসায় কিছুদিন শিক্ষকতাও করেন।\nসুদীর্ঘ ২৮ বছর যাবৎ অত্যন্ত বিশ্বস্ততা ও নিষ্ঠার সাথে চাকুরী করবার পর ১৯৭৪ সালে গনসংযোগ কর্মকর্তা (Public Relation Officer)হিসেবে বাংলাদেশ কৃষিতথ্য সংস্থা থেকে তিনি অবসর গ্রহণ করেন।\n১৯৬৮ সালে ঢাকায় ‘ইসলাম প্রচার সমিতি’ নামে তিনি একটি সংগঠন প্রতিষ্ঠা করেন। তিনি আমরণ এ সংগঠনের প্রতিষ্ঠাত চেয়ারম্যান ছিলেন।\nইসলাম প্রচার সমিতি প্রধানত নও-মুসলিমদের মুসলমান সমাজে পুনর্বাসন-কল্পে গঠিত হলে ও আবুল হোসেন ভট্টাচার্য এ সমিতিকে চার দফা কর্মসূচী বাস্তবায়নের জন্যে সমপ্রসারিত করতে থাকেন। এ চার দফা কর্মসূচী ছিল ঃ (১) নও-মুসলিমদের পুনর্বাসন (২) অমুসলমান-সমাজে ইসলামের দাওয়াত পৌঁছানো, (৩) খৃষ্টান মিশনারীদের উদ্দেশ্যমূলক ভ্রান্ত প্রচারণার মুকাবিলা করে উপজাতীয়দের কাছে ইসলামের সৌন্দর্য তুলে ধরা এবং (৪) সমাজ সেবামূলক কর্মকান্ড পরিচারনা করা।\nতিনি ১৯৭৮ সালে মক্কা কেন্দ্রীক রাবিতা-ই আল-ইসলামীর তদানীন্তন সেক্রেটারী জেনারেল মরহুম শেখ মুহাম্মদ আলী আল-হারাকানের আমন্ত্রণক্রমে পবিত্র হজ্ব সম্পন্ন করেন। এর আগে তিনি একই বছর Muslim World League আয়োজিত করাচীতে অনুষ্ঠিত প্রথম এশিয় ইসলামী সম্মেলনে যোগদান করেন। এরপর একই সংস্থা কর্তৃক কুয়ালালামপুরে অনুষ্ঠিত দ্বিতীয় এশীয় ইসলামী সম্মেলনে অংশ গ্রহণের জন্যে তাঁকে দাওয়াত দেওয়া হয়। কিন্তু অনিবার্য কারণে তদানীন্তন সরকার তাঁকে সে সস্মেলনে অংশ গ্রহণের অনুমতি দেননি। সে বছর ইসলামী প্রজাতন্ত্র ইরান থেকে তাঁকে ইরান সফরের দাওয়াত দেয়া হলে একই কারণে সে সফরও বাতিল হয়ে যায়। নানা বাধাবিপত্তি সত্ত্বেও তিনি এদেশের লক্ষ লক্ষ অমুসলমানের মধ্যে ইসলামের দাওয়াত পৌছানোর মহৎ কর্মে সর্বান্তকরণে নিয়োজিত ছিলেন। প্রায় প্রতিদিনই দু-একজন অমুসলমান তাঁর পবিত্র হাতে বয়াত গ্রহণ করে ইসলামের পতাকা তলে সমবেত হতো। কিন্তু আল্লাহ তায়ারার অমোঁঘ আহবানে তিনি এতো তাড়াতাড়ি আমাদের কাছ থেকে চলে যাবেন এতটা আশা কেউ কিরিনি।\n১৯৮৩ সালের ২৬শে জানুয়ারী দিনাজপুরের রাণীর বন্দর থেকে ঢাকা ফেরার পথে পাবনার সমাসনারীতে তাঁর জীপটি দুর্ঘটনা কবলিত হলে অন্যান্য সহযাত্রীদের সাথে তিনিও মারাত্মকভাবে আহত হন। সম্পূর্ণ অজ্ঞান অবস্হায় তাঁকে ঢাকার পিজি হাসপাতালে পরের দিন ভর্তি করা হয়। কয়েকদিন পিজিতে চিকিৎসাধীন থাকার পর কিছুটা সুস্হ মনে হলে তাঁকে কলাবাগানস্হ বাসায় আনা হয়। কয়েকদিন পর আবার তাঁর স্বাস্হ্যের অবনতি ঘটলে তাঁকে ঢাকার মোহাম্মদপুরস্থ রাবিতা মেডিকেল সেন্টারের ভর্তি করা হয়। এখানেই তাঁর জীবনসায়াহৃ ঘনিয়ে আসে।\n১৯৮৩ সালের ১৮ই ফেব্রুয়ারী শুক্রবার দিবাবসানের সাথে সাথে এ মহান দ্বীনি খাদেম ইন্তেকাল করেন। তাঁর ইন্তেকালের খবর ছড়িয়ে পড়ার সাথে অন্যান্যদের মত এদেশের হাজার হাজার নও-মুসলিম বুক ফাটা কান্নায় ভেঙ্গে পড়ে। হারিয়ে ফেলে তাঁদের পিতৃতুল্য একজন প্রিয় অভিভাবককে।\nপরের দিন ১৯শে ফেব্রুয়ারী প্রথমে কলাবাগান খেলার মাঠে ও পরে জাতীয় মসজিদ বায়তুল মুকাররমে তাঁর সালাত-ই জানাজা অনুষ্ঠিত হয়। ছায়াঘেরা বনানী গোরস্থানে তিনি এখন চিরনিন্দ্রায় শায়িত।\nতিনি আর কখনো ছুটবেন না কোনো দুঃস্থ নও-মুসলিমের মনের কথা শোনবার জন্যে টেকনাফ থেকে তেঁতুলিয়া। দেবেননা কাউকে সত্যিকার মুসলমান হয়ে গড়ে ওঠবার উপদেশ। তবে তাঁর মূল্যবান রচনাসমূহে আমরা খুঁজে পাবো সত্য ও কল্যাণের পথে চলবার দিক নিদেশ না আর সত্যিকার অর্থে মানুষ হয়ে গড়ে ওঠবার সুপরামর্শ।\nতাঁর দাওয়াতী কর্মের স্বীকৃতি স্বরূপ ইসলামিক ফাউন্ডেশন বাংলাদেশ কর্তৃপক্ষ তাঁকে ১৯৮৪ সালে ইফা পুরস্কার (মরনোত্তর) প্রদান করে সম্মানিত করেন।\nতিনি যেন সু-বক্তা বিদগ্ধ সমালোচক ছিলেন তেমনি একজন শক্তিমান লেখকও। তিনি ছোট-বড় প্রায় ২০ খানা পুস্তকের রচয়িতা। তাঁর এ সমস্ত রচনার প্রায় সবগুলোই ইসলাম ও অন্যান্য ধর্ম সম্পর্কে বিশ্লেষণ মূলক। তাঁর এসব বিশ্লেষণ ধর্মী ও সুচিন্তিত রচনা খুব সহজেই শুভানুধ্যায়ী পাঠকের মন কেড়ে নেয়।\nতাঁর উল্লেখযোগ্য প্রকাশনাসমূহ হচ্ছে :\n১। বিশ্বনবীর বিশ্বসংস্কার\n২। রোযাতত্ত্ব (১৯৪৬)\n৩। মরুর ফুল (কাব্য, ১৯৪৬)\n৪। আমি কেন ইসলাম গ্রহণ করলাম (১৯৭৬)\n৫। আমি কেন খৃষ্টান ধর্ম গ্রহণ করলাম না (১৯৭৭)\n৬। একটি সুগভীর চক্রান্ত ও মুসলিম সমাজ (১৯৭৭)\n৭। কারবালার শিক্ষা (১৯৭৮)\n৮। উদোর পিন্ডি বুধোর ঘাড়ে (১৯৮০)\n৯। নবী দিবস (১৯৮১)\n১০। ইতিহাস কথা কয় (১৯৮১)\n১১। আর্তনাদের অন্তরালে (১৯৮০)\n১২। শেষ নিবেদন (১৯৭৯)\n১৩। দীন ধর্ম রিলিজিয়ন (১৯৮২)\n১৪। এপ্রিল-ফুলের বেড়াজালে মুসলমান সমাজ (১৯৮৩)\n১৫। কোরবানীর মর্মবাণী (১৯৮১)\n১৬। ঠাকুরমার স্বর্গযাত্রা (১৯৮১)\n১৭। বিড়াল বিভ্রাট (১৯৮১)\n১৮। মূর্তিপূজার গোড়া কথা (১৯৮২) ইত্যাদি।\nএ ছাড়া তিনি কিছু কবিতাও রচনা করেন। তাঁর এসব কবিতার বেশ কিছু তৎকালীন লিটন ম্যাগাজিনও গুলোতে ছড়িয়ে আছে।\nমরহুম আবুল হোসেন ভট্টাচার্যের গদ্য, পদ্য, দাওয়াকর্ম, সমাজ সেবামূলক কর্মকান্ড সবকিছুতেই একটি পরিচ্ছন্ন ও পরিশীতল মননশীলতার পরিচয় পাওয়া যায়। সত্য বলতে কি, আজকাল তাঁর মতো ন্যায়নিষ্ঠ ও কর্তব্যপরায়ন ব্যক্তিত্বের বড়ই অভাব। ইবাদত-বন্দেগী, দৈনিন্দিন কাজ-কর্ম, চাল-চলন, আচার-অনুষ্ঠান, রীতিনীতি সবকিছুতেই তিনি শরীয়তের অনুবর্তী ছিলেন। বেশভূষায় ছিলেন সর্বদা সাধারণ মানুষ। অতি কথন, অতি ভোজন, অপব্যয়, অহমিকা ইত্যাদি ভীষণভাবে ঘৃণা করতেন। ব্যক্তিগত জীবনের খুব বন্ধুবৎসল ও সদালাপী ছিলেন। রাব্বুল আলামীন তাঁকে জান্নাতুল ফিরাদাউস দান করুন।\nবই দুটির লিংক নেয়া হয়েছে http://islaminonesite.wordpress.com/ সাইট থেকে।\nAbul Hossen Bhatyacharya Abul Hossen Bhatyacharya books আবুল হোসেন ভট্টাচার্য আবুল হোসেন ভট্টাচার্যের জীবনী নওমুসলিমদের কাহিনী\nমানসুর হাল্লাজ কে ?\nKHUB SUNDAR. আমি কেন খৃষ্টান ধর্ম গ্রহণ করলাম না (১৯৭৭) ER LINK TA VUL DEOYA HOYECHE. ASHA KORBO J EI LINKTA DIBEN TAR SATHE SATHE মূর্তিপূজার গোড়া কথা (১৯৮২), এপ্রিল-ফুলের বেড়াজালে মুসলমান সমাজ (১৯৮৩),একটি সুগভীর চক্রান্ত ও মুসলিম সমাজ (১৯৭৭),বিশ্বনবীর বিশ্বসংস্কার,দীন ধর্ম রিলিজিয়ন (১৯৮২) BOI GULO UPLOAD KORBEN.. THANKS…\nআমরা চেস্টা করবো ইনশাআল্লাহ।


রুশ সেনাদের আত্মসমর্পণের আহ্বান ইউক্রেনের – Latest breaking news in bangla ৷ channel26\nরুশ সেনাদের আত্মসমর্পণের আহ্বান ইউক্রেনের\nইউক্রেনে রাশিয়ার আগ্রাসনে অংশ নেওয়া রুশ সেনাদের আত্মসমর্পণের আহ্বান জানিয়েছে কিয়েভ। স্থানীয় সময় মঙ্গলবার ভোরে অনলাইনে পোস্ট করা একটি ভিডিও বার্তায় এই আহ্বান জানিয়েছেন ইউক্রেনের প্রেসিডেন্ট ভলোদিমির জেলেনস্কি। এক প্রতিবেদনে এ খবর জানিয়েছে যুক্তরাষ্ট্রভিত্তিক সংবাদমাধ্যম দ্য নিউ ইয়র্ক টাইমস।\nভলোদিমির জেলেনস্কি বলেন, ‘ইউক্রেনের জনগণের পক্ষ থেকে আমি আপনাদের একটি সুযোগ দিচ্ছি। বেঁচে থাকার সুযোগ। আপনারা যদি আমাদের বাহিনীর কাছে আত্মসমর্পণ করেন, তাহলে আমরা আপনাদের সঙ্গে মানুষের সঙ্গে যেভাবে আচরণ করা উচিত, সেভাবে শোভনীয় আচরণ করবো।\nতিনি বলেন, রাশিয়া ইতোমধ্যেই ৯০টি যুদ্ধবিমান হারিয়েছে। রুশ সেনারা ‘এমন প্রতিরোধ আশা করেনি। ইউক্রেনের প্রেসিডেন্ট বলেন, তার দেশ সম্পর্কে রাশিয়ায় কয়েক দশক ধরে যে মিথ্যাচার চালানো হয়েছে, রুশ সেনারা সেই প্রপাগান্ডা বিশ্বাস করে ফেলেছে।\nভলোদিমির জেলেনস্কি বলেন, ‘রাশিয়ান কনস্ক্রিপ্টরা! আমার কথা খুব মনোযোগ দিয়ে শুনুন। রাশিয়ান অফিসাররা! আপনারা ইতোমধ্যেই সবকিছু বুঝতে পেরেছেন। মানুষের জীবন নেওয়া ছাড়া আপনারা ইউক্রেন থেকে কিছুই নিতে পারবেন না। আপনাদের জীবনও কেড়ে নেওয়া হবে। তবে আপনারা কেন মরবেন? কিসের জন্য? আমি জানি আপনারা বাঁচতে চান।’\nইন্টারসেপ্টে রুশ সেনাতের কথোপকথন ইউক্রেন শুনছে বলেও দাবি করেন জেলেনস্কি। তিনি বলেন, ‘আমরা শুনছি আপনারা সত্যিই এই নির্বোধ যুদ্ধ সম্পর্কে, এই অসম্মান সম্পর্কে এবং আপনাদের রাষ্ট্র সম্পর্কে কী ভাবছেন। আপনাদের পারস্পরিক কথোপকথন, পরিবারের সদস্যদের কাছে আপনাদের ফোনকল। আমরা এর সবই শুনছি।\nইউক্রেনের পক্ষ থেকে রুশ সেনাদের প্রতি আত্মসমর্পণের আহ্বান এটিই প্রথম নয়। দুই সপ্তাহ আগেই ইউক্রেনের প্রতিরক্ষামন্ত্রী ওলেক্সি রেজনিকভ আত্মসমর্পণ করলে রুশ সেনাদের সাধারণ ক্ষমার পাশাপাশি নগদ অর্থ দেওয়ার ঘোষণা দিয়েছিলেন।\nগত ১২ মার্চ এক সংবাদ সম্মেলনে জেলেনস্কি দাবি করেন, ১১ মার্চ একদিনেই অর্ধসহস্রাধিক রুশ সেনা আত্মসমর্পণ করেছে। তার দাবি, এদিন প্রায় ৫০০ থেকে ৬০০ রুশ সেনা ইউক্রেনীয় বাহিনীর কাছে আত্মসমর্পণ করেছে। তিনি বলেন, মানুষের ‘মাথা ও মন দখল করা সম্ভব নয়’ এবং শহরগুলোতে রুশ দখলদারিত্ব হবে শুধু সাময়িক, চিরদিনের জন্য নয়। এ ব্যাপারে তার আত্মবিশ্বাস রয়েছে।


সীমান্তে হত্যা বন্ধে একমত বিজিবি-বিএসএফ সীমান্তে হত্যা বন্ধে একমত বিজিবি-বিএসএফ – নরসিংদী প্রতিদিন\nসীমান্তে হত্যা বন্ধে একমত বিজিবি-বিএসএফ\nসিলেট | নরসিংদী প্রতিদিন –\nসিলেটে বিজিবি ও বিএসএফ’র চার দিনব্যাপী সীমান্ত সম্মেলন আজ রবিবার সকালে শেষ হয়েছে। বিজিবির সরাইল, চট্টগ্রাম ও কক্সবাজারের রিজিয়ন কমান্ডার এবং বিএসএফের মেঘালয়, মিজোরাম, কাছার, গৌহাটি, ত্রিপুরা ফ্রন্টিয়ারের আইজি পর্যায়ে এ সম্মেলন অনুষ্ঠিত হয়েছে।\nগত বৃহস্পতিবার সিলেটে একটি হোটেলে সম্মেলন শুরু হয়ে এ সম্মেলন আজ রবিবার শেষ হয়। সম্মেলনে মিজোরাম অ্যান্ড কাচার ফ্রন্টিয়ার ইন্সপেক্টর জেনারেল ড. প্রফুল্ল কুমার রৌশনের নেতৃত্বে বিএসএফের ৯ সদস্যের প্রতিনিধি দল অংশ নেয়।\nঅন্যদিকে বিজিবির উত্তর পূর্ব রিজিয়ন কমান্ডার ব্রিগেডিয়ার জেনারেল মো. জাকির হোসেনের নেতৃত্বে ১৬ সদস্যের প্রতিনিধি দল অংশ নেয়। প্রতিনিধি দলে স্বরাষ্ট্র মন্ত্রণালয়ের ঊর্ধ্বতন কর্মকর্তা, ভূমি ও জরিপ অধিদপ্তরের কর্মকর্তারাও উপস্থিত ছিলেন।\nসম্মেলন শেষে সাংবাদিকদের ব্রিফ করেন ভারতীয় প্রতিনিধি দলের প্রধান ড. প্রফুল্ল কুমার রৌশন। এ সময় তিনি বলেন, সীমান্তে হত্যা বন্ধে বিএসএফ ও বিজিবি একসঙ্গে কাজ করছে। বাংলাদেশ ও ভারত সীমান্তে মোতায়েন করা বিজিবি এবং বিএসএফ সদস্যদের মধ্যে বন্ধুত্বপূর্ণ সম্পর্ক রয়েছে। সীমান্তের উভয় পাশে বসবাসকারী মানুষের সুরক্ষা নিশ্চিত করা আমাদের দায়িত্ব।\nবাংলাদেশ প্রতিনিধি দলের ব্রিগেডিয়ার জেনারেল মো. জাকির হোসেন সীমান্ত হত্যার বিষয়ে গভীর উদ্বেগ প্রকাশ করে বলেন, সম্মেলনে সীমান্ত হত্যার বিষয়ে আলোচনা হয়েছে। সম্মেলনে সীমান্ত হত্যা বন্ধ, অবৈধ সীমান্ত অতিক্রম বন্ধ ও মাদক পাচার প্রতিরোধে আমরা জোর দিয়েছি। আশা করি দ্রুতই সীমান্তে হত্যাকাণ্ড বন্ধ হবে।


উখিয়ায় পিইসি পরীক্ষা দিচ্ছে অসংখ্য রোহিঙ্গা শিক্ষার্থী, স্থানীয় অভিভাবকদের ক্ষোভ - Parbattanews\nউখিয়ায় পিইসি পরীক্ষা দিচ্ছে অসংখ্য রোহিঙ্গা শিক্ষার্থী, স্থানীয় অভিভাবকদের ক্ষোভ\nআপডেট: ২০১৯-১১-২১ ২২:৩০:১৫\nচলমান প্রাথমিক শিক্ষা সমাপনী (পিইসি) ও ইবতেদায়ী সমাপনী পরীক্ষায় উখিয়ার বিভিন্ন শিক্ষা প্রতিষ্ঠানে অংশ নিচ্ছে অসংখ্য রোহিঙ্গা শিক্ষার্থী। এনিয়ে কারো কোন মাথাব্যথা নেই। নেই কোন কার্যকরি পদক্ষেপ। তবে স্থানীয় অভিভাবকদের মাঝে সৃষ্টি হয়েছে ক্ষোভ। শিক্ষা কর্মকর্তা বললেন পরীক্ষা শেষে তদন্ত পূর্বক ব্যবস্থা নেওয়ার কথা।\nবৃহস্পতিবার সরজমিন উখিয়ার থাইংখালী সরকারি প্রাথমিক বিদ্যালয় পিইসি কেন্দ্র ঘুরে দেখা যায়, পিইসি’তে ধর্মীয় শিক্ষা, আর ইবতেদায়ীতে কোরান ও ফিকাহ বিষয়ের পরীক্ষার চলছে। এতে বালুখালী স্বতন্ত্র ইবতেদায়ী মাদ্রাসা, আইডিয়াল কেজিসহ ১০/১২টি প্রতিষ্ঠানের শিক্ষার্থীরা পরীক্ষায় অংশ নিচ্ছে। পরীক্ষা শেষে তৎমধ্যে কয়েকজন শিক্ষার্থী নিকট থেকে তাদের পরিচয় জানতে চাইলে তারা বিব্রতবোধ করেন। অনেক চেষ্টা করে উদঘাটন করা হয় আসল পরিচয়।\nএদের মধ্যে জাহাঙ্গীর আলম পিতা-নুরুল ইসলাম, অধ্যায়নরত বিদ্যালয় বালুখালী আইডিয়াল কেজি, তার পিইসি রোল নং-৪৩০৮, উক্ত পরীক্ষার্থীর আইডি নাম্বার ১১২০১৯৪১২০১০৪৩০৮। তার বাড়ী দেখানো হয়েছে রাজাপালং ইউনিয়নের সিকদার বিল গ্রামে। স্থানীয় অভিভাবকদের প্রশ্ন হচ্ছে, রাজাপালং ইউনিয়নে সরকারি-বেসরকারি এত গুলো বিদ্যালয় থাকতে দীর্ঘ যানজটপূর্ণ এলাকা বালুখালী কেজি স্কুলে কেন তার অধ্যায়ন?\nএকইভাবে সন্দেহ সৃষ্টি আরো কয়েকজনের তথ্য নিয়ে। যেসব তথ্য তদন্ত করলে আসল রহস্য বেরিয়ে আসবে বলে ধারণা সচেতন মহলের।\nউক্ত পিইসি কেন্দ্রে সচিব, কুতুপালং সরকারি প্রাথমিক বিদ্যালয়ের প্রধান শিক্ষক হাবিবুর রহমান বলেন, গত বুধবার একই অভিযোগ এবং অসদুপায় অবলম্বনের দায়ে মো. জুবাইর, পিতা-মো. কামাল উদ্দিন, রোল নং-৯২৮, সে বালুখালী ইবতেদায়ী মাদ্রাসার ছাত্র। পরীক্ষার্থীর আইডি নাম্বার ১২২০১৯৪১২০১০০৯২৮ কে বহিস্কার করা হয়েছে। তিনি আরও বলেন, এরপর থেকে আরও কয়েকজন শিক্ষার্থী অনুপস্থিত রয়েছে। তারা তথ্য গোপন করে পরীক্ষায় অংশ নিয়েছিল বলে তার ধারণা।\nএ ব্যাপারে জানতে চাইলে উপজেলা শিক্ষা অফিসার সুব্রত কুমার ধর জানান, থাইংখালী সরকারি প্রাথমিক বিদ্যালয় কেন্দ্রে কিছু শিক্ষার্থী তথ্য গোপন করে বিভিন্ন প্রতিষ্ঠান থেকে পরীক্ষায় অংশ নিচ্ছে বলে আমাদের কাছে অভিযোগ এসেছে। এ নিয়ে আমি কেন্দ্রটি পরিদর্শন করে সন্দেহজনক কয়েকজন শিক্ষার্থীর নিকট তথ্য জানতে চাইলে তারা সঠিক তথ্য দিতে পারেনি। কিন্তু এখন যেহেতু পরীক্ষা চলমান তাই তাদের বিরুদ্ধে ব্যবস্থা নেওয়া সম্ভব হচ্ছেনা। পরীক্ষা শেষে তদন্ত পূর্বক অভিযুক্ত শিক্ষার্থীদের পরীক্ষা স্থগিত করা হবে বলে তিনি জানিয়েছেন।\nঘটনাপ্রবাহ: রোহিঙ্গা শিক্ষার্থী\nPrevious PostPrevious চকরিয়ায় শিশু ও নারী নির্যাতন মামলার পলাতক আসামি গ্রেফতার\nNext PostNext চকরিয়ায় বদরখালীতে পুকুরে ডুবে শিশুর মৃত্যু


সংবাদপত্র ও মত প্রকাশের স্বাধীনতায় নতুন আঘাত | The Daily Star Bangla\nশনিবার, জুন ১৮, ২০২২ ১১:২৫ পূর্বাহ্ন\nকী দুর্ভাগ্যজনক! সংবাদপত্রের স্বাধীনতায় আবারও হস্তক্ষেপ। দুঃখজনকভাবে এবার হস্তক্ষেপ এসেছে গণমাধ্যমেরই আরেকটি অংশ টেলিভিশন থেকে।\nদীর্ঘদিনের রীতি অনুযায়ী অনেকটা ধরেই নেওয়া হয়, গণমাধ্যমগুলো সব সময় একে অন্যের পাশে দাঁড়াবে। স্বাধীন সাংবাদিকতার ক্ষেত্রে যারা প্রতিবন্ধকতা সৃষ্টি করে, কণ্ঠরোধ কিংবা নিষিদ্ধের চেষ্টা করা হয়, তখন তার প্রতিবাদে গণমাধ্যম সংগঠনগুলো একে অন্যের পাশে দাঁড়ায়।\nবর্তমানে আমরা দেখছি, কিছু টেলিভিশন চ্যানেলের মালিক গণমাধ্যমের আরেকটি অংশ সংবাদপত্রকে দুর্বল করার চেষ্টা করছেন। টেলিভিশন মালিকদের সংগঠন অ্যাসোসিয়েশন অব টেলিভিশন চ্যানেল ওনার্স (অ্যাটকো) তথ্য মন্ত্রণালয়ে আবেদন জানিয়েছে, সংবাদপত্রগুলো যেন ভিডিও অনুষ্ঠান ও মাল্টিমিডিয়া কন্টেন্ট প্রচার করতে না পারে।\nঅ্যাটকো যে দাবি জানিয়েছে, তা সংবাদপত্র শিল্পের বড় ধরনের ক্ষতি করবে এবং এই খাতের ভবিষ্যৎ অনিশ্চিত হয়ে পড়বে। ডিজিটাল মাধ্যমে উপস্থিতি ছাড়া আগামী দিনে কোনো সংবাদপত্রের পক্ষে টিকে থাকা সম্ভব নয়।\nপৃথিবী বদলে গেছে, একই সঙ্গে গণমাধ্যমের পরিসরও। আজকের দিনে কোনো গুরুত্বপূর্ণ ঘটনা ঘটার সঙ্গে সঙ্গে পাঠক সেই বিষয়ে সবশেষ সংবাদ জানতে চান। তারা এসব সংবাদের বিশ্লেষণ, ঘটনার পটভূমি এবং একইসঙ্গে সচিত্র বিবরণও চান। তারা শুধু তাদের প্রিয় প্রতিবেদক বা কলাম লেখকের লেখা পড়তে চান না, তাদের কথা শুনতে চান, দেখতে চান এবং যোগাযোগও করতে চান। সেটা শুধু ইন্টারনেট ও মাল্টিমিডিয়ার মাধ্যমেই সম্ভব।\nবিশ্বের স্বনামধন্য সংবাদপত্রগুলো সব ধরনের গুরুত্বপূর্ণ ঘটনার ক্ষেত্রে সপ্তাহে ৭ দিন, ২৪ ঘণ্টা অনলাইন ও মাল্টিমিডিয়া স্টোরির জন্য সংবাদ সংগ্রহ ও প্রচার করে। সিএনএন, আল-জাজিরা, বিবিসির মতো কয়েকশ টেলিভিশন চ্যানেলের পাশাপাশি দ্য নিউ ইয়র্ক টাইমসও ইউক্রেন যুদ্ধের অডিও-ভিডিও সংবাদ প্রচার করছে। টিভি চ্যানেলের পাশাপাশি মার্কিন সংবাদপত্রগুলোও সম্প্রতি সেদেশে সংঘটিত বন্দুকধারীর হামলায় হতাহতের ঘটনা প্রিন্ট ও ভিডিও আকারে প্রচার করেছে।\nসম্প্রতি চট্টগ্রামের সীতাকুণ্ডতে কনটেইনার টার্মিনালে আগুনের ঘটনার কথাই ধরুন। আমরা সবাই এই ঘটনাটি বিভিন্নভাবে কাভার করেছি। টিভি চ্যানেলগুলো অনলাইনে লিখিত প্রতিবেদন আপলোড করেছে। পাশাপাশি আমাদের সংবাদপত্রগুলো একইসঙ্গে মুদ্রণ ও ভিডিও আকারে সংবাদ প্রচার করেছে। পৃথিবীর কোথাও কোনো সম্প্রচার সংস্থা ভিডিও কভারেজের কারণে সংবাদপত্রের বিরুদ্ধে অভিযোগ এনেছে এমন নজির নেই।\nইউরোপ, জাপান, এশিয়া কিংবা দক্ষিণ-পূর্ব এশিয়ার যেকোনো গুরুত্বপূর্ণ সংবাদপত্রকেই ধরুন, সব জায়গায় একই চিত্র দেখতে পাবেন। ভারতের টাইমস অব ইন্ডিয়া, হিন্দুস্তান টাইমস, দ্য হিন্দু, দ্য টেলিগ্রাফ, পাকিস্তানের দ্য ডন, থাইল্যান্ডের দ্য ব্যাংকক পোস্ট, ইন্দোনেশিয়ার দ্য জাকার্তা পোস্ট, মালয়েশিয়ার দ্য স্টার—আমি সারাদিন ধরে বিভিন্ন পত্রিকার নাম বলে যেতে পারব যারা সুপ্রতিষ্ঠিত পত্রিকা এবং তাদের অত্যন্ত দক্ষ ও আকর্ষণীয় অডিও-ভিজুয়াল টিম ও কন্টেন্ট রয়েছে।\nতাহলে অ্যাটকো কেন এ ধরনের দাবি জানাচ্ছে? এর ফলে কি বিশ্বের, এমনকি এশিয়ার অন্যান্য দেশের তুলনায় বাংলাদেশের সংবাদপত্রগুলো পিছিয়ে পড়তে ভূমিকা রাখবে না?\nঅ্যাটকো কী এটাই ভাবছে যে, সংবাদপত্রগুলো ভিডিও কন্টেন্ট প্রচার করায় তাদের দর্শক কমছে? না, তারা দর্শক হারাচ্ছে ভারতীয় চ্যানেলের কারণে। বিশেষত, বাংলা চ্যানেলগুলো। বহু বছর ধরেই আমাদের টিভি চ্যানেলগুলো এ সম্পর্কে অবগত আছে, কিন্তু তারা এই প্রতিযোগিতায় টিকে থাকতে তেমন কিছুই করেনি।\nঅ্যাটকো যখন 'ক্লিন ফিডের' দাবি জানালো, আমরা তাদের দাবির প্রতি সমর্থন জানিয়েছিলাম। কারণ এটি তাদের ব্যবসা সংশ্লিষ্ট ছিল। সর্বোপরি, আমরা অনুধাবন করি টিভি চ্যানেলগুলোর আর্থিকভাবে লাভ করার দরকার রয়েছে। কিন্তু তারা এখন সংবাদপত্রের 'কন্টেন্টে'র বিষয়ে আঘাত হেনেছে, যা সংবাদপত্রের স্বাধীনতা ও মত প্রকাশের স্বাধীনতার সঙ্গে সংশ্লিষ্ট। এটি আমাদের সংবাদমাধ্যম ও জনগণের সাংবিধানিক অধিকারের প্রতি আঘাত।\nঅ্যাটকো জানিয়েছে, ভিডিও প্রচার করা সংবাদপত্রের ডিক্লেয়ারেশনের (সংবাদপত্র প্রকাশের প্রাথমিক অনুমতি) সঙ্গে সাংঘর্ষিক। এই ডিক্লেয়ারেশনগুলো ডিজিটাল যুগের আগে দেওয়া এবং সেই কারণে দেশের ভবিষ্যৎ স্বার্থ রক্ষায় এগুলোর পরিবর্তন প্রয়োজন। পাশাপাশি আরও কতগুলো আইনের সংস্কার প্রয়োজন, যেগুলো বহু বছর আগে প্রণয়ন করা হয়েছিল। একটি প্রগতিশীল দেশ হিসেবে, ডিজিটাল যুগের সঙ্গে তাল মিলিয়ে চলতে সেই অনুযায়ী আমাদের বিভিন্ন আইনের পরিবর্তন দরকার।\nঅ্যাটকো একটি ভুল ব্যাখ্যার ওপর ভিত্তি করে অনলাইন নিবন্ধন নীতিমালার আওতায় কী রয়েছে, সে বিষয়ে তাদের অবস্থান গ্রহণ করেছে। আমরা যতদূর বুঝি, আলাদাভাবে অনলাইন ভার্সনের জন্য নিবন্ধন করা হলে সংবাদপত্র একই সঙ্গে সংবাদ ও মাল্টিমিডিয়া কন্টেন্ট প্রকাশের অনুমতি পায়। নীতিমালাটি মনোযোগ দিয়ে পড়লে অনুধাবন করা যায়, সংবাদপত্র যদি তাদের অনলাইন ভার্সনের জন্য বিশেষ নিবন্ধন নেয়, তাহলে তারা একইসঙ্গে ভিডিও কন্টেন্ট প্রকাশেরও অনুমতি পায়।\nএ ছাড়া, আরও একটি জরুরি প্রয়োজনীয়তা হচ্ছে বৈচিত্র্য। সব শিল্প খাতই তাদের পণ্য ও সেবায় বৈচিত্র্য এনেছে এবং আরও নতুন নতুন পণ্য নিয়ে আসছে (আমাদের জন্য এই নতুন পণ্য হচ্ছে মাল্টিমিডিয়া কন্টেন্ট)। এর পেছনে উদ্দেশ্য হচ্ছে, বর্তমান গ্রাহকদের (আমাদের ক্ষেত্রে পাঠক) ধরে রাখা এবং একইসঙ্গে নতুন গ্রাহকদের আকৃষ্ট করা।\nএমনকি, সামাজিক খাতেও বৈচিত্র্য আসছে। আজকের যুগে শিক্ষা-দীক্ষার একটি বড় অংশ অনলাইন ক্লাস ও ভিডিওর মাধ্যমে পরিচালিত হচ্ছে। যখন আমরা সন্তানকে স্কুল, কলেজ ও বিশ্ববিদ্যালয়ে ভর্তি করিয়েছিলাম, তখন কী এমন কিছু কল্পনাও করতে পেরেছিলাম? অভিভাবক হিসেবে আমরা কি জানতাম, কিংবা আমরা কি এ বিষয়ে একমত হতে পারতাম যে, শিক্ষার্থীরা সশরীরে ক্লাস না করে ভার্চুয়াল ক্লাস করবে?\nআমরা সবাই সদা পরিবর্তনশীল যুগে এসে নতুন প্রক্রিয়া ও প্রযুক্তির সঙ্গে নিজেদের মানিয়ে নিয়েছি এবং এর সঙ্গে আসা সুযোগগুলোরও সদ্ব্যবহার করছি। আমাদের উচ্চতর বিচার বিভাগ কি কখনো জানতেন, তাদের ভার্চুয়াল আদালতের আয়োজন করতে হবে? ডাক্তাররা কী জানতেন, তারা সশরীরে রোগীকে পর্যবেক্ষণ না করেই চিকিৎসা করবেন ও তাদের জন্য ওষুধ প্রেসক্রাইব করবেন?\nএমনকি, আমাদের প্রধানমন্ত্রীও ভিডিও কনফারেন্সিংয়ের মাধ্যমে সরকারি কার্যক্রম পরিচালনা করছেন। ইতোমধ্যে তিনি ভার্চুয়াল মাধ্যমে রাষ্ট্রের সবচেয়ে গুরুত্বপূর্ণ কিছু সিদ্ধান্ত নিয়ে কাজ করেছেন। এভাবেই বুদ্ধিদীপ্ত নেতৃত্বের মাধ্যমে একটি প্রগতিশীল সমাজ রূপান্তর ও উদ্ভাবনের সঙ্গে তাল মিলিয়ে চলে। অ্যাটকোর অবস্থান এই বাস্তবতার সঙ্গে পুরোপুরি সাংঘর্ষিক।\nবিজ্ঞান-প্রযুক্তি বিশ্লেষকরা মনে করছেন, আগামীতে যে প্রযুক্তিগত পরিবর্তন আসতে যাচ্ছে তাতে আমরা এতদিন যেসব উদ্ভাবন দেখেছি সেগুলো পুরোপুরি ম্লান হয়ে যাবে। এ ক্ষেত্রে, বিশেষ করে কৃত্রিম বুদ্ধিমত্তা, জৈবপ্রযুক্তি, কোয়ান্টাম পদার্থবিজ্ঞান, সুপার কম্পিউটার, মহাশূন্যে অভিযান ইত্যাদি বিশেষভাবে উল্লেখ্য। আমরা কল্পনাও করতে পারি না যে ভবিষ্যৎ কেমন হবে। তাহলে, আমরা কী সদা পরিবর্তনশীল ভবিষ্যৎ বিশ্বের প্রায়শই দুর্বোধ্য রূপান্তর, অপার সম্ভাবনা ও সুযোগের মুখোমুখি হওয়ার জন্য আমাদের প্রথাগত পশ্চাৎপদ মানসিকতা, আইন, চিন্তাধারা ও ভাবনাকেই আঁকড়ে ধরে রাখব, যার জন্ম হয়েছে সম্পূর্ণ ভিন্ন এক যুগে?\nএখন পর্যন্ত আমরা ডিজিটাল খাতে যে বিপ্লব দেখেছি, তা আমাদের গণমাধ্যমের কার্যধারা ও ব্যবসায়িক মডেলে পুরোপুরি রূপান্তর ঘটিয়েছে। ভবিষ্যতের উদ্ভাবনগুলো একে আরও বেশি প্রভাবিত করবে। এটি সব ধরনের গণমাধ্যমের জন্যই প্রযোজ্য, বিশেষত প্রিন্ট। পাঠকের পছন্দ, মূল্যবোধ, চিন্তাধারা এবং কখন কতটুকু ও কীভাবে পড়বেন সেই অভ্যাসে নাটকীয় পরিবর্তন এসেছে। সেই অনুযায়ী প্রিন্ট মাধ্যমকে আরও উদ্ভাবনী হতে হবে। পাঠক এখন নতুন ও ভিন্নধর্মী বিষয়ের ওপর পড়তে চান এবং সেগুলোও বিভিন্ন ফরম্যাটে। অনেক মানুষ বই পড়ার পরিবর্তে সেগুলো শুনতে পছন্দ করেন। ফলে অডিওবুক জনপ্রিয়তা পেয়েছে। আমাদের অনেক পাঠক সংবাদ পড়ার চেয়ে শুনতে বেশি আগ্রহী। তাদের জন্য আমরা মুদ্রিত সংবাদের পাশাপাশি পডকাস্ট চালু করেছি।\nভবিষ্যতের সংবাদপত্রগুলোকে এমন হতে হবে যেন সেগুলো শুধু সংবাদপত্র নয়, বরং সংবাদ প্ল্যাটফর্মে পরিণত হয়। তাদেরকে পাঠকের কাছে বিভিন্ন উপায়ে পৌঁছাতে হবে। যার মধ্যে প্রিন্ট, অনলাইন, মোবাইল ফোন, পডকাস্ট ও মাল্টিমিডিয়া অন্যতম। এটাই হচ্ছে সেই ভবিষ্যৎ, যাকে আলিঙ্গন করে আমাদের টিকে থাকতে হবে। এরকম কিছু সংবাদপত্র ইতোমধ্যে চালু আছে।\nএ বিষয়ে তথ্যমন্ত্রীর কাছে দাবি জানাই, তিনি যেন শুধু টেলিভিশনের কথা চিন্তা করে কোনো সিদ্ধান্ত না নেন। তাকে একই সঙ্গে রেডিও, অনলাইন গণমাধ্যম এবং অবশ্যই প্রিন্ট মাধ্যমের কথা মাথায় রেখে নীতিমালা প্রণয়ন করতে হবে।\nঅ্যাটকোর দাবির বিরুদ্ধাচরণ করতে হবে, কারণ এটি প্রধানমন্ত্রী শেখ হাসিনার 'ডিজিটাল বাংলাদেশ' গড়ার যে লক্ষ্য তার পরিপন্থী। এই দাবির বিরুদ্ধে যেতে হবে, কারণ এটি উন্নয়ন বিরোধী, ভবিষ্যতের দিকে যাত্রার পথে অন্তরায় এবং বাংলাদেশের প্রিন্ট মিডিয়ার স্বার্থ পরিপন্থী।


Rahul Gandhi: আন্দোলনে প্রয়াত কৃষকদের ক্ষতিপূরণ দিক কেন্দ্র, লোকসভায় সরব হলেন রাহুল গান্ধি – News18 Bangla\nRahul Gandhi: আন্দোলনে প্রয়াত কৃষকদের ক্ষতিপূরণ দিক কেন্দ্র, লোকসভায় সরব হলেন রাহুল গান্ধি\nRahul Gandhi Speaks about farmers issue in Loksabha: গত ৩০ নভেম্বর একটি প্রশ্নের জবাব দিতে গিয়ে কেন্দ্রীয় কৃষি মন্ত্রী বলেন, কৃষকদের মৃত্যুর বিষয়ে কোনও তথ্য কেন্দ্রীয় সরকারের হাতে নেই।\nLast Updated : December 07, 2021, 19:41 IST\nচিন নিয়ে কেন নীরবতা মোদি সরকারের, তীব্র আক্রমণ কংগ্রেসের\nওমিক্রন কেন বাড়ছে? 'তত্ত্ব' দিলেন মদন মিত্র, মুখ্যমন্ত্রীর কাছে রাখলেন 'আবদার'\nরণংদেহী ভূমিকায় রাহুল গান্ধি, গগৈ ইস্যুতে কংগ্রেসের সঙ্গে হাত মেলাল তৃণমূলও!\nরাজস্থানের সভায় বিজেপি-কে 'ক্ষমতার জন্য হিন্দুত্ববাদী' বললেন রাহুল\n#নয়াদিল্লি: লোকসভার (Loksabha Winter Session) ফের উঠল কৃষক আন্দোলনের ইস্যু। তুললেন কংগ্রেস সাংসদ রাহুল গান্ধি (Rahul Gandhi)। মঙ্গলবার লোকসভায় জিরো আওয়ারের সময় কৃষক আন্দোলনের প্রসঙ্গ তোলেন রাহুল। বলেন, দিল্লিতে কৃষক আন্দোলন (Farmers Movement In Delhi) চলার সময় যে কৃষকরা প্রয়াত হয়েছিলেন, তাঁদের পরিবারের হাতে অবিলম্বে ক্ষতিপূরণ তুলে দেওয়ার ব্যবস্থা করুক কেন্দ্র। কারণ, ক্ষতিপূরণের প্রতিশ্রুতি দিয়েছিলেন খোদ প্রধানমন্ত্রী। পাশাপাশি, তিনি কেন্দ্রকে আক্রমণ করেন প্রয়াত কৃষকদের সংখ্যা নির্ধারণে অক্ষমতা দেখেও। এক বছর ধরে চলা আন্দোলনের সময় প্রয়াত কৃষকদের সংখ্যা ঠিক কত, তার স্পষ্ট পরিসংখ্যান কেন্দ্রের কাছে কেন নেই, তা নিয়ে প্রশ্ন তুললেন রাহুল। তিনি বললেন, এই কৃষকরা হরিয়ানা, পঞ্জাব ও উত্তরপ্রদেশের।\nলোকসভায় তিনি দাবি করেন, আন্দোলন চলাকালীন মোট ৭০০ কৃৃষকের মৃত্যু হয়েছে। এ দিকে গত ৩০ নভেম্বর একটি প্রশ্নের জবাব দিতে গিয়ে কেন্দ্রীয় কৃষি মন্ত্রী বলেন, কৃষকদের মৃত্যুর বিষয়ে কোনও তথ্য কেন্দ্রীয় সরকারের হাতে নেই। রাহুল উল্লেখ করেন, ইতিমধ্যে পঞ্জাব সরকার ৪০০ কৃষক পরিবারকে ৫ লক্ষ টাকা করে আর্থিক সাহায্য দিয়েছে। এ ছাড়াও ১৫২ জনকে সরকারি চাকরি দেওয়া সম্ভব হয়েছে। তাঁর কাছে হরিয়ানার ৭০ কৃষকের তালিকা আছে, যাঁদের কৃষক আন্দোলনের সময় মৃত্যু হয়েছে।\nআরও পড়ুন: 'লাল টুপি হল লাল সতর্কতা', গোরক্ষপুরে অখিলেশকে বিঁধে যোগী রাজ্যে ভোটের সুর চড়ালেন মোদি\nএই নিয়ে সরকারের কাছে একটি বিবৃতিও দাবি করেন রাহুল গান্ধি। এর পর এনসিপি ও ডিএমকে সাংসদের নিয়ে লোকসভা থেকে ওয়াক আউট করে কংগ্রেস। শীতকালীন অধিবেশ প্রথম থেকেই উত্তাল রয়েছে নানা কারণে। প্রাথমিক ভাবে বিরোধী সাংসদদের সাসপেন্ড করা, তার পর নাগাল্যান্ডের ঘটনা, কৃষক আইন প্রত্যাহার, একের পর এক ইস্যুতে বার বার পারদ চড়ছে সংসদের উভয় কক্ষেই। সেই লাগাতার সরকার বিরোধিতার পারদই জাগিয়ে রাখতে চাইছেন রাহুল।\nআরও পড়ুন: অভিষেকের বৈঠকে গরহাজির! নুসরত, মিমিকে শো-কজ করবে তৃণমূল?\nমঙ্গলবার সংসদের উভয় কক্ষেই মুলতুবি প্রস্তাব পেশ করে কংগ্রেস। লোকসভায় প্রস্তাব পেশ করেন রাহুল। কৃষকদের ক্ষতিপূরণ থেকে একাধিক ইস্যু তুলে ধরার পাশাপাশি রাজ্যসভায় কৃষকদের নূন্যতম সহায়ক মূল্য নিয়ে আইন আনার দাবিতে মুলতুবি প্রস্তাব পেশ করেন কংগ্রেসের দীপেন্দ্র সিংহ হুডা।\nFirst published: December 07, 2021, 19:41 IST\nTags: Loksabha, Rahul Gandhi


sobdermichil | আগস্ট ৩১, ২০১৭ | ধারাবাহিক\n'এইসব সারেগামা পেরিয়ে তোমার কাছে দু'ঘন্টা বসতে ইচ্ছে করে।\nসিঁড়ি দিয়ে যে উঠে আসছে আজ আমি তার মুখও দেখিনি\nতোমাকে দুঃখিত করা আমার জীবনধর্ম নয়\nচলে যেতে হয় বলে চলে যাচ্ছি, নাহলে তো, আরেকটু থাকতাম।'\n--- ভাস্কর চক্রবর্তী\nঅতএব জল থেকে উঠে এলাম, মৃন্ময়ী! সান্ধ্য-কলকাতার এই গঙ্গার ঘাট নানারকমের লোকের ভিড়ে ভরে থাকে। গঙ্গা বলবো, না হুগলি? এখানে এই নদীর ডাকনাম হুগলি, আরেকটু উত্তরে গেলে ভাগীরথী, আরও উত্তরে পদ্মার সঙ্গে বিচ্ছিন্ন হওয়ার আগে পর্যন্ত যেতে পারলে তবে না গঙ্গা! কিন্তু নামে কী আসে-যায়! সেদিন মধ্যরাতের ধোঁয়াশায় সেই যে খুব চেনা মুখটি বলেছিল ধরে নিতে তার নাম রোহিত, তবে কেন তাকে আমার কখনও রক্তিম, কখনও রূপঙ্কর মনে হয়! অতএব গঙ্গা হোক বা হুগলি অথবা ভাগীরথী, নদীর জলে আরও একটি সুখ-স্বপ্ন-সাধ ভাসিয়ে দিয়ে উঠে এলাম, বন্যা! এই দ্যাখো, এর মধ্যেই তোমাকে দুটো নামে ডেকে ফেললাম। কখন যে আবার 'মাধবীলতা' নামেও ডেকে ফেলি, কে জানে! সত্যিই, নামে যায়-আসে না কিছু! তুমিও যে দুটো নামে চিহ্নিত করেছো আমাকে, প্রকাশ্যে অথবা গোপনে, তাতেও কি পাল্টানো গেছে কিছু, ভবিতব্য বলো বা নিয়তি!\nযা বলছিলাম, বাবুঘাটের সন্ধ্যা প্রেমিক-প্রেমিকাদের ভিড়ে ডুবে থাকে। ইতিউতি ক্রেতা খুঁজে বেড়ায় দেহ-পসারিণীরা। ফুচকা-ভেলপুরি-চাট থেকে শুরু করে হাজার রকমের খাবার বিক্রির ফেরিওয়ালা ঘোরে। একটু নিরিবিলিতে ছই দেওয়া নৌকো লেগে থাকে ঘাটে। জলের দোলায় অল্প-অল্প দোলে তারা। একদিন ওই ছইয়ের নিচে বসে তোমার ঠোঁটে ঠোঁট রেখে শুষে নিতে চেয়েছিলাম জীবনের পরম। তারপর তোমার কোলে মাথা রেখে একটু শুতে পারতাম। কে জানে গুনিগুনিয়ে উঠতাম কিনা, 'ও শাম কুছ আজিব থি'! কিন্তু তোমার নাকি জলে ফাঁড়া, তোমার জলে যাওয়া বারণ। অতএব সেই ইচ্ছেকে মুড়ে রেখে তোমার সাধনায় মগ্ন হয়েছি স্থলের নিরাপদ ঘেরাটোপে। এরকম প্রায় জনাকীর্ণ ঘাট থেকে জলে নেমে, নিজের একটি স্বপ্নময় সাধ বিসর্জন দেওয়া খুব সহজ কাজ নয়। তবুও আমি দিই। আজ আগস্টের ২৪, আমাদের প্রথম জাগতিক আদরের বর্ষপূর্তির চব্বিশ। তার সান্ধ্য-নদীজল সাক্ষী হয়ে থাকে, তোমার হাতে ঠিক কী তুলে দিতে চেয়েছিলাম এই দিনে।\nআগস্টের কথায় মনে এল, এটা স্বাধীনতার মাস। আর স্বাধীনতার কথায় মনে এল, আমাদের এই সঙ্কটকালের কোনো এক রাতের কথোপকথনে তুমি প্রবল দাপটে বারবার একটা কথাই বলছিলে, 'আমি স্বাধীন নারী'। ঠিক তারপর থেকেই তোমার হাতে-পায়ে-কন্ঠে-দৃষ্টিতে একটার পর একটা বেড়ি পড়তে শুরু করলো! এতটাই যে, একটি শিশুর সঙ্গে কথা বলার জন্যও তোমায় লুকিয়ে ফোন করতে হয়! একে কী বলবে, মৃন্ময়ী? নিয়তির পরিহাস? চক্রব্যূহে তুমি ঢুকেই ছিলে আগে থেকে, সেদিন আরও আঁটোসাঁটো হলো ব্যূহ-জোট। হ্যাঁ তুমি নারী ঠিকই, কিন্তু মহাকাব্যের পুরুষ যোদ্ধাটির মতো বেরোনোর রাস্তা যে তোমারও অজানা, সে-কথা তোমাকে বলার কোনো সুযোগ সেদিনের উদ্বেল আমি পাইনি।\nস্বাধীন নারী ঠিক কাকে বলে, বন্যা? প্রায়ই শুনি, আদিযুগে নারী নাকি খুব স্বাধীন ছিল। তখন তো বিবাহ ছিল না, পরিবার-প্রথা ছিল না। যখন প্রচলিত হলো এসব, তখনও তার রূপ ছিল অন্যরকম। বিশ্বাস করি না বলে চেঁচালেও মিথোলজি আমরা সবাই অন্তত একটু-আধটু ভালোবাসি। মিথোলজি কী বলে আদিযুগের নারীদের কথায়? সেই যে ইভ, যে নাকি দুনিয়ার প্রথম নারী, স্বাধীন ছিল সে? তাহলে শোনো হে মৃন্ময়ী, ইভ তো আদৌ প্রথম নারীই নয়! আদমের প্রথম সঙ্গিনী লিলিথ। ওই যে 'বুক অফ জেনেসিস'-এ বলা হয়েছে, আদমকে সৃষ্টি করে ঈশ্বর বললেন, 'ইট ইজ নট গুড ফর ম্যান টু বি অ্যালোন' আর আদমের মতোই ভূমি থেকে একটি নারীকে সৃষ্টি করে তার নাম দিলেন, লিলিথ। কিন্তু মুশকিল হলো কী, যেহেতু তারও জন্মবৃত্তান্ত আদমের সমান, তাই লিলিথ সমান অধিকার দাবি করে বসলো। যা আদমের পক্ষে মানা অসম্ভব। অতএব গার্ডেন অফ ইডেন থেকে লিলিথের নিষ্ক্রমণ। আদমের পাঁজর থেকে ইভের সৃষ্টি তো তার পরের ব্যাপার, যে কিনা কোনোদিনই আদমের সমান হতে চাইবে না!\nতুমি কি লিলিথ হতে চেয়েছিলে, মৃন্ময়ী? তোমার বক্তব্যে সেই দাপট ছিল সেদিন, কাজে নয়! তাছাড়া আমি বাস্তব ও পরাবাস্তব আদরে তোমার মধ্যে লিলিথের জোশ দেখলেও, বাকি সময়ে ইভের সমর্পণ দেখেছি। যে-মনোভাব অন্যত্র অবমূল্যায়িত হয়ে তোমার ভীরুতা বলে চিহ্নিত হবে অবধারিত। অতএব তার গন্তব্য হবে সমঝোতা বা আপসের দিকে, তাদের কোনো দাবি যতই অন্যায় হোক না কেন! আজ দ্যাখো, ঠিক তাই ঘটে চলেছে একের পর এক। অভিমন্যু-ব্যূহ আরও নিশ্ছিদ্র করে ঘিরে ফেলছে তোমাকে, আর আমি তোমারই নিষেধে ওই ব্যূহ ভাঙার কৌশল জানা সত্ত্বেও দর্শক হয়ে বসে আছি অস্ত্রহীন!\nকিন্তু এমন জটিল সময়ে তো আরও শক্ত করে ধরার কথা ছিল হাত। অথচ এই আমার সরে থাকতে বাধ্য হওয়া! আন্তরিক জোর থেকে বারবার ধরলেও, অজান্তেই হাতের মুঠো আলগা করে দিচ্ছ তুমি। স্বাভাবিক উৎকণ্ঠায় সতর্ক করতে চাইছি, তোমার উষ্মা জন্ম নিচ্ছে তার প্রতিক্রিয়ায়। এ এক আশ্চর্য পরিস্থিতি, বন্যা! যা তুমি বোঝো আর যা তুমি বুঝতে চাও না, যা তুমি জানো আর যা তোমার পক্ষে জানা সম্ভব নয় কোনোদিন, তার সবটুকু দেখতে পেয়েও কি তাহলে আমি চুপ করেই থাকবো! নাকি, সমস্ত দ্বিধা-দ্বন্দ্ব ঝেড়ে ফেলে, লড়াইয়ের নিয়ম এই প্রথমবারের মতো অগ্রাহ্য করে তোমার কাছে খুলে দেবো যাবতীয় গোপন? রহস্যময় সেই মধ্যরাতে যে-কথা বলেছিল আমায় সেই খুব চেনা অচেনা আগন্তুক, তাই-ই কি মনস্থ করবো শেষে? এই প্রশ্নের উত্তর এখনও আমার কাছে নেই!\nদ্বিতীয় পর্ব পড়ুন -


‘জেরুজালেম মুসলিম বিশ্বের হৃৎপিণ্ড, একে দখলমুক্ত করা সবার দায়িত্ব’ – আলোর কাফেলা\nDecember 18, 2017 alorkafela0Comments\nঢাকা: ইউসুফ ইসলাম। সাবেক ব্রিটিশ পপ-তারকা ক্যাট স্টিভেন্স। বর্তমান বিশ্বের এক বিস্ময়। কারণ সাবেক এই পপ-তারকা বিস্তর সুনাম কুড়িয়েছিলেন একদা। বিপুল বিত্ত-বৈভবের মালিক হয়ে এবং তারকাখ্যাতির শীর্ষে অবস্থান নিয়েও মনোজগতের শান্তি ও তৃপ্তি ছিল তার কাছে অধরা। তাই শান্তির সন্ধান করলেন মরিয়া হয়ে। অবশেষে কিসের ছোঁয়ায় পেলেন সেই কাঙ্ক্ষিত শান্তি?\nস্টিভেন্স ১৯৬৯ সালে যক্ষ্ম রোগে আক্রান্ত হন। তার শারীরিক অবস্থা এতই খারাপ হয়ে পড়েছিল যে চিকিৎসকরা তার বেঁচে থাকার সম্ভাবনা নাকচ করে দিয়েছিলেন। প্রায় এক বছর ধরে হাসপাতালে থাকার পর তার মধ্যে বড় রকমের মানসিক পরিবর্তন ঘটে। এ সময় তিনি গভীর আগ্রহ নিয়ে প্রাচ্যের নানা ধর্ম সম্পর্কে পড়াশুনা শুরু করেন। এরপর থেকে তার গানের ভাবধারা ও পরিবেশ বদলে যেতে থাকে এবং সেগুলো হয়ে উঠতে থাকে আধ্যাত্মিক অর্থবহ।\nপবিত্র কুরআন পড়ে ক্যাট স্টিভেন্স এত অভিভূত হন যে, তিনি ইসলাম সম্পর্কে সার্বিক গবেষণা ও পড়াশুনা করার সিদ্ধান্ত নেন। তিনি এ প্রসঙ্গে বলেছেন, ‘পবিত্র কুরআনের যে দিকটি সবকিছুর আগে আমার দৃষ্টি আকর্ষণ করেছিল তা হলো— এ মহাগ্রন্থের কভারের ওপর লেখকের কোনো নাম ছিল না। এ উপহার ছিল এমনই মূল্যবান সম্পদ যে তা আমার জীবনকে বদলে দিয়েছে।\nযাই হোক, এবার শুরু করলাম কুরআন অধ্যয়ন। যতবারই এ মহাগ্রন্থ পড়তাম ততবারই প্রশান্তি অনুভব করতাম। মনে হতো এ কুরআন যেন আমার জন্যই লেখা হয়েছে, তাই বার বার পড়েও তৃষ্ণা মিটতো না। পবিত্র কুরআন পড়ে বুঝতে পারলাম যে ইসলামই হল সেই ধর্ম যার সন্ধান আমি করছিলাম। কারণ, আমার মনের সমস্ত প্রশ্নের উত্তর খুঁজে পেয়েছি এ মহান ধর্মে।\nইসলাম ধর্ম গ্রহণের পর ইউসুফ ইসলাম মুসলমানদের প্রথম কিবলা অধ্যুষিত বায়তুল মুকাদ্দাস শহর সফর করেন। এই পবিত্র শহর সফরের কারণ তুলে ধরে তিনি বলেছেন, ‘এই পবিত্র স্থানে আমার ভাইয়ের জিয়ারতের সুবাদেই আমি সুপথ তথা ঈমানের সম্পদ পেয়েছি। মসজিদুল আকসা জিয়ারতের সময় যারা আমাকে নও-মুসলিম হিসেবে শনাক্ত করে ফেলেন, তারা আমার চারদিকে জড়ো হয়ে যান।\nআমি এই মসজিদে নামাজ পড়লাম ও অনেক কাঁদলাম। হায় আল কুদস! এ পবিত্র স্থান মুসলিম বিশ্বের হৃৎপিণ্ড। যতদিন এ হৃৎপিণ্ড অসুস্থ থাকবে ততদিন গোটা মুসলিম বিশ্বই অসুস্থ থাকবে। এই মসজিদুল আকসাকে দখলমুক্ত করা আমাদেরই দায়িত্ব। আমার দৃঢ় বিশ্বাস জাতিগুলো যদি কুরআন ও এর শিক্ষার আলোকে চলে তাহলে কুদস মুক্ত হবে। আসলে ফিলিস্তিন সংকট কেবল ফিলিস্তিনি জাতির সংকট নয়। বরং গোটা মুসলিম বিশ্ব এই সংকটের সঙ্গে সম্পর্কিত।’\nইউসুফ বলেছেন, ‘বিশ্বনবী (সা.)-কে নিয়ে রচিত সঙ্গীতের (সিডি) অ্যালবামটিতে আমি গোলাপ ফুলের সুঘ্রাণ দিয়েছি। তাই সিডিটি খোলার সাথে সাথেই শ্রোতা সুগন্ধ পান। এটা করার কারণ, গোলাপ ফুল বিশ্বনবী মুহাম্মাদ [সা.]-এর অস্তিত্বের প্রতীক। আমি চাই শ্রোতারা যখন এই অ্যালবামের গান শুনবেন তখন যেন তারা এ মহামানবের প্রতীকি সুঘ্রাণ অনুভব করেন।’\nনও-মুসলিম ইউসুফ ইসলাম এখন ইসলামী জীবনের লক্ষ্য অর্জনের জন্য কঠোর প্রয়াস চালাচ্ছেন। মুসলমান হওয়ার পর তিনি কিছু দিন গান গাওয়া ও রেকর্ড করা ছেড়ে দিয়েছিলেন। সেসময় লন্ডন সফরে গিয়ে বাংলাদেশের বিশিষ্ট কবি-গীতিকার ও সাংস্কৃতিক ব্যক্তিত্ব মতিউর রহমান মল্লিক বিশ্বখ্যাত এই শিল্পীর সাথে সাক্ষাত করেন।\nতিনি শিল্পীকে গান ছেড়ে দেয়ার কারণ জিজ্ঞেস করেন। জবাবে ইউসুফ ইসলাম বলেন, আমি খুবই ভয়ে থাকি যে, গানে টান দিয়ে আবার না সেই বাতিলের পথে চলে যাই। জীবনে যে মহাসত্যের সন্ধান পেয়েছি তাকে না হারিয়ে ফেলি।\nএই মহাতারকা পরবর্তীতে বাংলাদেশ সফরে এলে এ দেশের ইসলামী গানের একটি সংগঠিত দল তাকে সংবর্ধিত করে। সে অনুষ্ঠানে খালি গলায় তার সদ্য লেখা কয়েকটি ইসলামী গান শুনিয়ে দর্শকদের আপ্লুত করেন ইউসুফ ইসলাম।\nবিয়ে করার পর তিনি ব্রিটিশ মুসলিম সমাজের সেবায় নিয়োজিত হয়েছেন। পপ তারকা হিসেবে তার বার্ষিক আয় ছিল দেড় মিলিয়ন ডলার। তার জমানো সেইসব অর্থ ও ভবিষ্যত আয়কে লন্ডন ও অন্যান্য অঞ্চলের মুসলমানদের শিক্ষার কাজে ও অন্যান্য দাতব্য খাতে ব্যয় করার পদক্ষেপ নিয়েছেন। মানব-দরদী শান্তি মিশন নিয়েও দেশে দেশে সফর করছেন সাবেক ক্যাট স্টিভেন্স। পৃথিবীর উত্তর থেকে দক্ষিণে এবং পূর্ব থেকে পশ্চিমে বিস্তৃত হয়েছে তার সফর।\nএটা সত্য যে, মুসলিম হওয়ার কারণে পাশ্চাত্যের শীর্ষস্থানীয় পপ তারকার তকমাটি এখন আর তার নামের পাশে নেই। কিন্তু তিনি যা পেয়েছেন তা যে অনেক বড় সম্পদ। বরং সেটা হচ্ছে সবচেয়ে বড় সম্পদ। আর তা হচ্ছে— ঈমান এবং আত্মার প্রশান্তি।\n← সূরা আল ফাতিহা – অর্থ, নামকরণ, শানে নুযূল, পটভূমি ও বিষয়বস্তু।\nজাকির নায়েকের বক্তৃতা শুনে ইসলামের ছায়াতলে পিএইচডি গবেষক শিভালিলা →\nআফ্রিকার সুইজারল্যান্ড যেভাবে অকার্যকর রাষ্ট্র হলো\nDecember 4, 2017 alorkafela 0\nএবার ফিলিস্তিনের পূর্ণ সার্বভৌমত্বের প্রতি সমর্থন জানাল চীন


বংপেন: অপড়ুয়ার বইমেলা\nআরে! কাল বইমেলা শেষ৷ ফেসবুক ট্যুইটারের প্রতি কৃতজ্ঞতার শেষ নেই, অজস্র 'বইমেলার সেল্ফি'র বদান্যতায় এদ্দূরে বসেও সে মেলার গমগম দিব্যি উপভোগ করলাম৷\nচেনামানুষের হাতে অচেনা বই৷\nঅচেনা মানুষের হাতে চেনা বই৷\nখাবারের স্টলে হুমড়ি খেয়ে পড়া বইপ্রেমি৷\nআড়ালে থাকা ছোট স্টলের কাউন্টারে বসা দোকানির দমে না যাওয়া হাসি৷\nবড় প্রকাশনার সামনে উৎসাহী লাইন।\nনতুন প্রকাশকদের ঘিরে আশাবাদী মানুষের উচ্ছ্বাস।\nআর সমস্ত কিছুর ওপর রয়েছে বড়দের হাত ধরে ঘুরঘুর করা ছোট্ট ছেলেমেয়েরা৷\nআসলে, বইয়ের জমায়েত মানেই লাইব্রেরির নিঝুম নয়, চশমা ডাঁটি চেবানো গম্ভীর আলোচনা নয়; বই উৎসবও বটে।\nমেলা আলো করা এত মানুষের মধ্যে সবাই কি বইয়ের পোকা? নিশ্চয়ই নয়৷ কিন্তু কী এসে যায় তা'তে৷ স্রেফ বই পড়ে কে কবে নিখুঁত মানুষ হয়েছে, বই পড়ার নেশা না থাকাতেই বা কার ভালোমানুষি নষ্ট হয়েছে৷ আর বইয়ের পড়ার সময় বা সুযোগ; সবার সমান নয় মোটেও৷ কাজেই, বইহুল্লোড় পাঠক-পাঠিকাদের মনোপলি নয় মোটেও৷\nএই ধরুন, বই-নিরেট কোনও মানুষ বইমেলার কোনও স্টলে ঢুকে টুক করে একটা বই হাতে নিয়ে দু'প্যারাগ্রাফ পড়লেন৷ সে পড়া জলে গেল ভেবেছেন? আদৌ না৷\nঅপাঠক-প্রেমিক তার একনিষ্ঠ-পাঠিকা-প্রেমিকার কেনা অজস্র বইয়ের অর্ধেকভার কাঁধে নিয়ে বইমেলার সাতপাক ঘুরলে আর ধুলো খেয়ে হদ্দ হলে। তা কি সাহিত্যের বাইরে? নেভার!\nখবরের কাগজের বাইরে একটা শব্দও না পড়া কোনও বাবা পাশের অচেনা মানুষটার কাছে সাজেশন চাইছেন নিজের স্কুলপড়ুয়া ছেলেমেয়ের জন্য কোন গল্পের বইগুলো কিনলে তারা সাগ্রহে পড়বে৷ সেই গায়ে পড়া বইপ্রশ্নের গুরুত্ব কোনও গুরুগম্ভীর লিটফেস্ট প্যানেল ডিসকাশনের তুলনায় খেলো? হতেই পারেনা।\nকিছুতেই দু'পাতার বেশি পড়ার ধৈর্য কুলিয়ে উঠতে না পারা কেউ 'এ'বারে ঠিক পড়বই' মার্কা দুঃসাহস নিয়ে মাইনের অনেকটা ঘ্যাচাং করে উড়িয়ে দিলেন বইমেলার হুজুগে গা ভাসিয়ে৷ হয়ত সেই বইগুলোও পড়া হবে না৷ তা বলে সে দুঃসাহসটুকু কি এক্কেবারেই ফেলনা? অবশ্যই না৷\nগপগপিয়ে বইগেলা মানুষরাই বই নিয়ে শেষ কথা বলবেন না৷ বইমেলার আনন্দোৎসব সে ভরসাটুকু জোগায় বটে।\nইয়ে। বিজ্ঞাপনটা ঠেকিয়ে রাখা গেল না৷ এ'বার বইমেলায় আমার যাওয়াটাওয়া হল না৷ তবে ওই মেলারই এক কোণে, পত্রভারতীর স্টলে আমার লেখা খানদুই বই রয়েছে৷ 'বংপেন-৭৫' আর 'বংপেন-আরও ৭৫'। নেড়েচেড়ে দেখতে পারেন, বেশ মজবুত; ডেঁপো ভাইবোন বা হাড়জ্বালানো ইয়ারদোস্তকে শায়েস্তা করতে হলে ও বইয়ের একটা গুঁতোই যথেষ্ট৷\nLabels: কলকাতা, বংপেন


‘অধ্যাপক আকমলকে অন্তরের বিশ্বাস ধুয়ে মুছে ফেলতে হবে’\nক্ষমা চাওয়ার আহ্বান ঢাবির শিক্ষক সমিতির\nবিশ্ববিদ্যালয় রিপোর্টার : | প্রকাশের সময় : ২৬ জুলাই, ২০১৮, ১২:০১ এএম\nএর আগে ১৯ জুলাই নিপীড়নবিরোধী শিক্ষকদের সমাবেশে অধ্যাপক আকমল হোসেন বলেন, ‘এখানে আমার কাছে যেটা মনে হয়, এই আন্দোলনের সঙ্গে সংহতি জানানোর কথা নতুন করে বলার অপেক্ষা রাখে না। কেননা ইতিমধ্যেই শিক্ষকরা বিভিন্ন ধরনের সমাবেশ করেছেন এবং আমরা সেখানে উপস্থিত থেকেছি। এখন সেদিন আমার সহকর্মী তানজীমকে (আন্তর্জাতিক সম্পর্ক বিভাগের সহযোগী অধ্যাপক তানজীম উদ্দিন খান) বলা হয়েছে যে সে মুক্তিযুদ্ধ করেছিল কিনা। এখন মুক্তিযুদ্ধে অংশগ্রহণ করাটা যদি আপনার এ ধরনের আন্দোলনের এ ধরনের আন্দোলনের সঙ্গে সংশ্লিষ্ট হওয়ার কোনো যোগ্যতা হয়, তাহলে আমার মনে হয়, আমাদের অনেকেই সেই যোগ্যতায় উত্তীর্ণ হবেন না। এটা খুবই স্বাভাবিক ব্যাপার। তানজীম বা ফাহমিদের বয়স মুক্তিযুদ্ধ শেষ হয়ে যাওয়ার বয়সের সমান। আর মুক্তিযুদ্ধের মতো একটা মহান একটি ঘটনা আমাদের জাতির জীবনে, সেটা নিয়ে যেভাবে আপনার অবস্থান নেওয়া হয়, বা বক্তব্য রাখা হয়, তাতে আমার মনে হয়, যে মুক্তিযুদ্ধকে অবমাননা করা হয়। আমার প্রশ্ন, আমাদের প্রধানমন্ত্রী, তিনি কি মুক্তিযুদ্ধে অংশগ্রহণ করেছিলেন? তার পিতা, ------ তিনি কি মুক্তিযুদ্ধে অংশগ্রহণ করেছিলেন? তাহলে মুক্তিযুদ্ধের অংশগ্রহণের মাধ্যমে এই যে বিচার করা, কে প্রতিবাদ করতে পারবে, কে অন্যায় করতে পারবে, সেটা আমার মনে হয় অত্যান্ত নেতিবাচক চিন্তা।’ ##


জিপিএস কাকে বলে - সফল ফ্রিল্যান্সার\nবাড়ি স্মার্টফোন জিপিএস কাকে বলে\nজিপিএস কাকে বলে – বর্তমানে এমন মানুষ খুঁজে পাওয়া যাবে না যেকিনা স্মার্টফোন ব্যবহার করে না। আর এই স্মার্টফোনে থাকা গুগল ম্যাপ ব্যবহার করে অচেনা জায়গার রাস্তা আমরা সহজে খুঁজে নিচ্ছি। কী আমি ঠিক বলছি তো?\nআপনারা সবাই নিজের মোবাইলে থাকা গুগল ম্যাপের সাহায্যে যেকোনো রাস্তা, জায়গা, ঠিকানা, লোকেশন দেখে নিতে পারি। আপনি কি জানেন এই প্রযুক্তি কিভাবে সম্ভাব হচ্ছে।\nঅনেকে হয়তো গুগল ম্যাপের এর প্রযুক্তির কথা জানেন না। আপনারা যে গুগল ম্যাপের মাধ্যমে বিভিন্ন জায়গা, রাস্তা, লোকেশন দেখে নিতে পারছেন, এসব কিন্ত সম্ভব হচ্ছে জিপিএস (GPS) এর মাধ্যমে।\nGPS আবিস্কার করার জন্য মানব জীবনে বিশেষ একটি ভূমিকা রাখছে। কারণ, এই জিপিএস প্রযুক্তি ব্যবহার করে আমরা বিভিন্ন অচেনা রাস্তা বা ঠিকানা খুঁজে বের করছি।\nজিপিএস এর মাধ্যমে আমরা কোন জায়গায় দূরত্ব কত, কোন জায়গা কোথায় আছে, কোন দোকান কোথায় আছে সেটা আমরা জানতে পারি। তাছাড়া জিপিএস ডিভাইস ব্যবহার করে আমরা যেকোনো গাড়ি, বাড়ি, ব্যাক্তি সহ চলন্ত জিনিসের অবস্থান (location) দেখতে পারি।\nএবার হয়তো আপনার মনে প্রশ্ন তৈরি হবে জিপিএস কি, জিপিএস কাকে বলে, বা GPS এর পূর্ণরূপ কি? চলুন তাহালে, নিচে থেকে এই সকল বিষয় গুলো সম্পর্কে জেনে আসি।\nজিপিএস কাকে বলে?\nজিপিএস এর অর্থ হলো, গ্লোবাল পজিশনিং সিস্টেম। যে ডিভাইসের মাধ্যমে ইন্টারনেট ব্যবহার করে কোনো স্থান, রাস্তাঘাটের অবস্থান সম্পর্কে জানা যায় তাকে জিপিএস বলে।\nGPS কে Global positioning system বলা হয়। এটা হলো গ্লোবাল ন্যাভিগেশন স্যাটেলাইট সিস্টেম, যার মাধ্যমে আমরা আমাদের বর্তমান অবস্থানের বিষয়ে বলতে পারি।\nতাছাড়া, আমরা লোকেশন এর সাথে জিপিএস এর মাধ্যমে গতি-বেগ ও সময়ের সিস্ক্রোনাইজেশন এর বিষয়ে জানতে পারি। GPS স্যাটেলাইট এর মাধ্যমে পৃথিবীর যেকোনো স্থান, ঠিকানা, রাস্তা দেখিয়ে দিতে পারে।\nএই জিপিএস বর্তমানে অনেক জিনিসে ব্যবহার করা হয়। যেমন- স্মার্টফোন, ঘড়ি, বাইক, ঘর, গাড়ি ইত্যাদি। এটা মূলত কাজ করে trilateration নামক একটি প্রযুক্তির সাহায্যে।\nএই trilateration প্রযুক্তির মাধ্যমে বিভিন্ন ধরনের সিগনাল (signal) গুলোকে satellite এর মাধ্যমে সহজে গ্রহন করে নেয়। যার ফলে সহজে আমরা সেই লোকেশনের তথ্য খুঁজে পায়।\nআশাকরি, বুঝতে পারছেন জিপিএস কি? (what is GPS in bangla.\nGPS এর পূর্ণরূপ কি?\nGPS এর পূর্ণরূপ হলো Global positioning system. আর বাংলাতে বলা হয়, গ্লোবাল পজিশনিং সিস্টেম।\nজিপিএস এর ইতিহাস\n১৯৭০ দশকের শুরুর দিকে আমেরিকার প্রতিরক্ষা মন্ত্রণালয় এই প্রযুক্তি উদ্ভাবিত কররেন। প্রথমে এটার ব্যবহার করতো শুধুমাত্র সামরিক বাহিনীরা। পরে জিপিএস কে জনসাধারণের ব্যবহারে জন্য উন্মুক্ত করা হয়।\nএটা একটি কৃত্রিম উপগ্রহ ভিত্তিক যোগাযোগ ব্যবস্থা। জিপিএস যেকোনো খারাপ আবহাওয়াতে পৃথীবির চলমান সময়ের তথ্য সরবরাহ করতে পারে। এটা অনেকটা একমুখী ব্যবস্থা বলা যেতে পারে। কারণ, এটার মাধ্যমে ব্যবহারকারীগণ উপগ্রহ থেকে প্রেরিত শুধুমাত্র গ্রহণ করতে পারে।\n১৯৮৩ সালের পরে U.S Government এর নির্দেশ অনুসারে জিপিএস প্রযুক্তিকে জনসাধারণের ব্যবহারের জন্য অনুমতি দেওয়া হয়।\nআশাকরি, জিপিএস এর ইতিহাস সম্পর্কে কিছু জ্ঞান অর্জন করতে পারছেন।\nজিপিএস কিভাবে কাজ করে?\nআমরা জানতে পারলাম জিপিএস উপগ্রহ এর মাধ্যমে কাজ করে, কিন্ত কিভাবে কাজ করে সেটাই আমি আপনাদের বলবো। আমরা মহাআকাশে যে উপগ্রহ পাঠায় সেটার মাধ্যমে আমাদের সিগন্যাল পাঠায়।\nআর এই সিগনাল ব্যবহার করে আমরা সঠিক স্থান সম্পর্কে জানতে পারি। আমাদের কাছে থাকা জিপিএস ডিভাইস থেকে সিগন্যাল পাঠায় আমরা উপগ্রহের কাছে, আর উপগ্রহ আমাদের পাঠানো সেই সিগন্যাল বুঝে তথ্য পাঠায় আমাদের ডিভাইসে।\nজিপিএস (GPS) কি কি কাজে ব্যবহার হয়?\nউপর থেকে আমরা জানতে পারছি GPS কি? তাহালে, চলুন এবার আমরা জেনে আসি জিপিএস কোথায় কোথায় ব্যবহার করা হয়।\nTracking – যেকোনো পাসোনাল মুভমেন্ট পরিক্ষা নিরক্ষা করা।\nMapping – সমস্ত দুনিয়ার ম্যাপ তৈরি করা।\nLocation – একটি অবস্থানকে নির্ধারণ করা।\nNavigation – একটি স্থান থেকে আর একটি অবস্থানে নিয়ে যাওয়া।\nTiming – সময়ের সঠিক ম্যাপ করে নেওয়া।\nএছাড়াও, বর্তমানে জিপিএস এর ব্যবহার প্রচুর পরিমানে বৃদ্ধি পেয়েছে প্রযুক্তির সাথে সাথে।\nজিপিএস এর বৈশিষ্ট্য\nআমরা যেকোনো প্রাকিতিক দূর্যোগ এর সময় responder গুলো প্রথমে জিপিএস ব্যবহার করে। কারণ, জিপিএস এর মাধ্যমে আবহাওয়ার পূর্বভাস করা সম্ভব।\nজিপিএস ব্যবহার করে আপনি যেকোনো জিনিসের উপর নজর রাখতে পারবেন। এই জিনিসটা কোথায় যাচ্ছে এই বিষয়ে তথ্য পেয়ে যাবেন।\nGPS প্রযুক্তি ব্যবহার করে আপনারা যেকোনো জায়গার রাস্তা, হোটেল, জায়গা ইত্যাদি খুব সহজে খুঁজে বের করতে পারবেন। তাছাড়া এটাই আপনাকে নিদিষ্ট গন্তব্য স্থানে নিয়ে যাবে।\nআপনারা নিজের কাছে জিপিএস রেখে নিজের শারীরিক কার্যকলাপ গুলোকে ট্র্যাকিং করতে পারবেন। যেমন- দিনে কত মিটার হাঁটলেন, কত সময় দাঁড়ালেন, কত সময় দৌড় দিলেন ইত্যাদি।\nনিজেদের বাইক (bike), ক্যার (car) এ জিপিএস ডিভাইস ব্যবহার করে চুরির হাত থেকে রক্ষা করতে পারবেন। আপনাদের গাড়িতে যদি এই ডিভাইন লাগানো থাকে তাহালে, গাড়ি চুরি হলেও গাড়ি কোন লোকেশনে আসে সেটা দেখে নিতে পারবেন।\nবর্তমানে আমরা জিপিএস গুলো আমাদের হাতে থাকা এন্ড্রয়েড স্মার্টফোন, ঘড়ি, পিসি গেম গুলোতে ব্যবহার করা হচ্ছে। এতে আমরা অনেক সহজে এ গুলোকে ব্যবহার করতে পারছি।\nআপনারা যদি অজানা কোনো দেশ বা শহরে ঘুরতে যান, তাহালে এই জিপিএস এর সাহায্যে জাগয়া, রাস্তা গুলো সহজে নির্নয় করতে পারবেন।\nআপনারা হয়তো জিপিএস এর বৈশিষ্ট্য গুলো ব্যাপারে অনেক সহজে বুঝতে পারছেন। এছাড়াও জিপিএস এর আরো বৈশিষ্ট্য রয়েছে, যেগুলো আপনারা ধীরে ধীরে বুঝতে পারবেন।\nজিপিএস ট্রাকার কি? (what is GPS tracker)\nজিপিএস ট্রাকার বা জিপিএস ট্র্যাকিং হলো একটি navigation device যেটা আমরা ব্যবহার করি গাড়ি, পশু ও মানুষ ইত্যাদি চলন্ত জিনিসের জন্য। এরপরে Global positioning system এর মাধ্যমে ডিভাইসটির লোকেশন বের করা হয়।\nএই ডিভাইসের ব্যবহার করার ফলে আমরা আমাদের বাইক সহ অন্যান্য গাড়ি গুলো কোথায় চলাচল করছে সেটা সহজে দেখে নিতে পারবেন। তাছাড়া, এটাকে অনেক ক্ষেত্রে পশু, পাখির উপর নজর রাখার জন্য ব্যবহার করা হয়।\nবন্ধুরা আপনারা হয়তো জিপিএস ট্রাকার কি এর ব্যাপারে সহজে বুঝে গেছেন।\nতাহালে, আজকে আমরা শিখলাম জিপিএস কাকে বলে এবং এর সম্পর্কে আরো কিছু তথ্য। আশাকরি, আমার লেখা what is gps in bangla আর্টিকেলটি আপনাদের ভালো লাগছে।\nপূর্ববর্তী নিবন্ধরকেট একাউন্ট খোলার নিয়ম (A টু Z)\nপরবর্তী নিবন্ধবিকাশ একাউন্ট খোলার নিয়ম


ছাত্রীর সঙ্গে অশ্লীল প্রেমালাপ ফাঁস: ইবি শিক্ষককে শোকজ | থানায় জিডি - Kushtia 24\nছাত্রীর সঙ্গে অশ্লীল প্রেমালাপ ফাঁস: ইবি শিক্ষককে শোকজ | থানায় জিডি\nইংরেজি বিভাগের অধ্যাপক ড. মিজানুর রহমান\nছাত্রীর সঙ্গে আপত্তিকর প্রেমালাপের অভিযোগের দায়ে ইসলামী বিশ্ববিদ্যালয়ের (ইবি) ইংরেজি বিভাগের অধ্যাপক ড. মিজানুর রহমানকে শোকজ করেছে বিশ্ববিদ্যালয় কর্তৃপক্ষ। একইসঙ্গে ওই শিক্ষককে ছাত্র-শিক্ষক কেন্দ্রীয় মিলনায়তনের (টিএসসিসি) পরিচালকের দায়িত্ব থেকে অব্যাহতি দিয়েছে।\nশুক্রবার বিশ্ববিদ্যালয়ের ভারপ্রাপ্ত রেজিস্ট্রার এস এম আব্দুল লতিফ স্বাক্ষরিত এক অফিস আদেশ থেকে এসব তথ্য নিশ্চিত হওয়া গেছে।\nঅফিস আদেশে বলা হয়, বিশ্ববিদ্যালয়ের ইংরেজি বিভাগের অধ্যাপক ড. মিজানুর রহমান ও এক নারী শিক্ষার্থীর মধ্যে কথোপকথনের একাধিক অডিও সামাজিক যোগাযোগ মাধ্যমে ভাইরাল হলে তা কর্তৃপক্ষের দৃষ্টিগোচর হয়। অধ্যাপক মিজানুর রহমান ও নারী শিক্ষার্থীর মধ্যে ফাঁস হওয়া অডিও ক্লিপে যেভাবে অশ্লীল ও আপত্তিকর কথাবার্তা হয়েছে তাতে শিক্ষক সমাজসহ বিশ্ববিদ্যালয়ের ভাবমূর্তি এবং শিক্ষক ও শিক্ষার্থীর মধ্যকার সম্পর্কের পবিত্রতা ক্ষুন্ন হয়েছে।\nএদিকে, ঘটনা তদন্তে তিন সদস্য বিশিষ্ট তদন্ত কমিটি গঠন করেছে বিশ্ববিদ্যালয় কর্তৃপক্ষ। এতে আইন অনুষদের ডিন অধ্যাপক ড. হালিমা খাতুনকে আহ্বায়ক এবং দেশরত্ন শেখ হাসিনা হলের প্রভোস্ট অধ্যাপক ড. শেলীনা নাসরিন ও ব্যবস্থাপনা বিভাগের অধ্যাপক সাইফুল ইসলামকে কমিটির সদস্য করা হয়েছে।\nএদিকে, প্রযুক্তি ব্যবহার করে কণ্ঠ নকল করে সামাজিকভাবে হেয় ও ভাবমূর্তি ক্ষুণ্ন করার অভিযোগ এনে থানায় সাধারণ ডায়েরি (জিডি) করেছেন অভিযুক্ত অধ্যাপক ড. মিজানুর রহমান। শুক্রবার ( ৩ জুলাই) সন্ধ্যায় ঝিনাইদহ সদর থানায় তিনি এ ডায়েরি করেন। জিডি নম্বর ১৪৬।\nজিডিতে তিনি উল্লেখ করেন, বিগত তিন-চারদিন ধরে অজ্ঞাতনামা কিছু স্বার্থান্বেষী মহল সুপরিকল্পিতভাবে ফেসবুক ব্যবহার করে আমাকে সামাজিকভাবে হেয় করছে। অডিও সম্পাদনা প্রযুক্তি ব্যবহার করে হুবহু আমার কণ্ঠস্বর নকল করে একটি আপত্তিকর কথোপকথনের অডিও ক্লিপ ফেক আইডি থেকে ছড়িয়ে দিয়ে আমার সম্মান ধূলিসাৎ করেছে। তাদের এহেন কর্মকাণ্ডে নিরাপত্তা নিয়ে আমি শঙ্কিত।\nজিডিতে তিনি আরও উল্লেখ করেন, তারা শুধু আমার সম্মান নষ্ট করেনি, আমার বিশ্ববিদ্যালয়ের ভাব মর্যাদা, সর্বোপরি শিক্ষক সমাজের মর্যাদাকে ভূলুণ্ঠিত করেছে। আমার বিরুদ্ধে যেসব ফেক আইডি ব্যবহৃত হচ্ছে তা উদ্ধারপূর্বক যথাযথ আইনি ব্যবস্থা গ্রহণের অনুরোধ করছি।\nজিডির বিষয়ে ড. মিজানুর রহমান বলেন, ‘এটা আমার কণ্ঠ নয়। এই অডিওর সঙ্গে আমার কোনো সম্পৃক্ততা নেই। আমার পেশাগত ও সামাজিক মর্যাদা ক্ষুণ্ন করার জন্য একটি কুচক্রী মহল আমার কণ্ঠ এডিট করে এই ঘৃণ্য কাজ করেছে। এ বিষয়ে আমি ঝিনাইদহ থানায় একটি জিডি করেছি।’\nউপাচার্য অধ্যাপক ড. হারুন উর রশিদ আসকারী বলেন, আমরা তিন সদস্যের তদন্ত কমিটি গঠন করেছি। আগামী সাত দিনের মধ্যে তাকে জবাব দিতে বলা হয়েছে। তিনি জবাব দিলে পরবর্তী ব্যবস্থা গ্রহণ করব এবং ঐ ছাত্রীকেও তদন্ত কমিটি অনুসন্ধান করবে।\nজানা যায়, গত মঙ্গলবার ওই শিক্ষকের সঙ্গে এক নারীর ‘অনৈতিক’ প্রেমালাপের দুটি অডিও ক্লিপ ফাঁস হয়। পরে অডিও দুটি ফেসবুকে ভাইরাল হলে তা কর্তৃপক্ষের দৃষ্টিগোচর হয়। পরে বৃহস্পতিবার (২ জুলাই) এক অফিস আদেশে ওই শিক্ষককে কারণ দর্শানো নোটিশ দেয়া হয়। মঙ্গলবার রাতে বেশ কয়েকটি ফেসবুক পেজ ও আইডিতে ১৪ মিনিট ২০ সেকেন্ডের একটি কথোপকথন ছড়িয়ে পড়ে। এতে অধ্যাপক মিজানের সঙ্গে এক নারীর অন্তরঙ্গ কথোপকথন শোনা যায়। এরপর শুক্রবার আবারও ফেসবুকে বিভিন্ন আইডি থেকে ৯ মিনিট ৯ সেকেন্ডের আরও একটি কথোপকথন ছড়িয়ে পড়ে। এতে অধ্যাপক মিজান এক নারীকে বিশ্ববিদ্যালয়ে ক্যাম্পাস চালু হলে স্ত্রীর অনুপস্থিতিতে তার বাসায় ডাকেন। রাতযাপনেরও প্রস্তাব দেন। ওই নারী এতে সম্মতি জানায়।\nTags: অধ্যাপক ড. মিজানুর রহমানইবিইসলামী বিশ্ববিদ্যালয়\nকুষ্টিয়ায় নমুনা দিয়ে চিকিৎসকের দিনভর অস্ত্রোপচার | রাতে করোনা শনাক্ত\nকষ্টে দিন কাটছে ইবি’র ভ্যানচালক-দোকানিদের\nশিক্ষা প্রতিষ্ঠান সেপ্টেম্বর পর্যন্ত বন্ধ